
PÅ  OMSLAGET: 

Gode  materialer  -  som  blandt  andet  Kirkens  tidsskrifter  - 
»hjælper  os  med  at  holde  fast  ved  vore  værdier  og  vandre  i  ly- 
dighed mod  Herren«.  Se  »Et  tidsskrift  for  hele  verden«,  side 
32.  (Foto:  Craig  Dimond  og  Jerry  Garns). 

BØRNESTJERNENS  OMSLAG: 

1 0-årige  Arietana  bor  i  Stillehavsgruppen  Kiribati,  hvor  han 
deltager  i  Primary,  går  i  skole,  fisker  og  danser  de  traditionelle 
danse.  Se  »Arietana  fra  Kiribati«,  side  14.  (Foto:  Joyce  Findlay). 

»FAMILIEN:  EN  PROKLAMATION  TIL  VERDEN« 

I  sommeren  1996  var  vores  familie 
vært  for  to  musikere  fra  en  russisk  folke- 
dansertrup.  Jeg  havde  kort  før  givet  min 
mand  et  abonnement  på  Liahona  (russisk), 
og  en  morgen  sad  en  af  vores  gæster  og 
kiggede  i  juni-nummeret  fra  1996.  Han  tog 
sine  læsebriller  på  og  granskede  en 
bestemt  side  omhyggeligt.  Så  viste  han 
siden  til  vores  anden  russiske  gæst.  Jeg 
fandt  senere  ud  af,  at  det,  der  havde  vakt 
deres  store  interesse,  var  »Familien:  En 
proklamation  til  verden«,  som  er  udsendt 
af  Det  Første  Præsidentskab  og  De  Tolv 
Apostles  Råd. 

Sidst  på  ugen,  da  de  skulle  rejse  videre, 
bad  vores  gæster  om  en  enkelt  souvenir, 
nemlig  det  tidsskrift  med  familieproklama- 
tionen i.  Vi  gav  dem  det  med  glæde,  og  vi 
håber,  at  de  også  har  haft  nogle  gode  ople- 
velser med  vores  familie. 

Victoria  Morris, 

Bountiful  41  ■  Ward, 

Heights  Stav  i  Bountiful  i  Utah 

Redaktørens  bemærkning:  »Familien:  En 
proklamation  til  verden«  er  genoptrykt  på  side 
24  i  dette  nummer. 

HJÆLP  TIL  MEDLEMSMISSIONÆRER 

Jeg  nyder  at  læse  Seito  no  Michi  (japansk). 
Alt  det  gode  stof,  som  hvert  nummer  inde- 
holder, er  en  stor  hjælp  for  mig.  Jeg  tager  ofte 
kopier  af  sider  fra  tidsskriftet  og  giver  dem  til 
venner  og  undersøgere. 

Kazuko  Oikawa, 
Kitakami  Gren, 
Morioka  Distrikt  i  Japan 


EKSEMPLER  FRA  NUTIDIGE  PROFETER 

Liahona  (spansk)  har  været  en  velsig- 
nelse for  mig  og  min  familie.  Artiklerne, 
især  Budskab  fra  Det  Første  Præsidentskab, 
styrker  min  tro.  Liahona  har  hjulpet  mig 
med  at  opnå  et  vidnesbyrd  om,  at  Herren 
har  kaldet  profeter  til  at  vidne  om  ham  og 
forkynde  hans  lærdomme  for  os  -  nøjagtig 
ligesom  fortidens  profeter  belærte  og 
vidnede  om  ham.  Deres  eksempler  har 
givet  mig  et  ønske  om  at  leve  i  overens- 
stemmelse med  Herrens  lærdomme. 
Ligesom  mange  andre  unge  sidste  dages 
hellige  forbereder  jeg  mig  i  øjeblikket  til  at 
tjene  på  en  fuldtidsmission. 

Lehi  Spencer  Santiago  Lastra, 
Los  Jardines  Ward, 
Huanuco  Amarilis  Stav  i  Peru 

RØRENDE  BUDSKABER 

Liahonas  (spansk)  budskaber  rører  mit 
hjerte.  Mine  yndlingssider  er  artiklerne  for 
unge  og  kommentarerne  fra  læserne.  Jeg 
sender  min  tak  og  opfordrer  jer  til  at  holde 
dampen  oppe. 

Dairo  Cogolla  de  Avila, 

El  Socorro  Gren, 

El  Bosque  Distrikt  i  Cartagena  i  Colombia 

BUDSKAB  FRA  DET  FØRSTE  PRÆSIDENTSKAB 


Styrk  ånden  og  giv 
sjælen  næring  . 


Præsident  Gordon  B.  Hinckley 

or  længe  siden  profeterede  Amos:  »Der .skal  komme  dage,  siger 
Gud  Herren,  da  jeg  sender  hunger  over  landet,  ikke  hunger  efter 
brød  eller  tørst  efter  vand,  men  efter  at  høre  Herrens  ord. 
De  skal  flakke  om  fra  hav  til  hav,  og  fra  nord  til  øst  skal  de  strejfe  rundt  og 
søge  efter  Herrens  ord,  men  de  finder  det  ikke«  (Am  8:11-12). 

Der  er  en  hunger  i  landet  og  en  stærk  tørst  -  en  hunger  efter  Herrens  ord 
og  en  voldsom  tørst  efter  det,  der  hører  Ånden  til.  Jeg  er  overbevist  om,  at 
verden  hungrer  efter  åndelig  føde.  Det  er  vores  forpligtelse  og  privilegium  at 


nære  sjælen. 


SØG  HELLIGÅNDENS  VEJLEDNING 


For  mere  end  hundrede  år  siden  bad  præsident  Brigham  Young  en  bøn,  i 
hvilken  han  bad  om  en  velsignelse  »over  præstedømmet  (og)  alle,  der  leder 
din  Kirke  og  dit  rige,  at  Helligånden  må  udgydes  over  dem,  så  de  vil  være  i 
stand  til  at  udføre  ethvert  hverv.« 

Han  bad  denne  bøn,  mens  han  stod  ved  talerstolen  i  Tabernaklet  og 
indledte  den  første  af  Kirkens  konferencer,  som  blev  afholdt  der. 

Det  var  den  6.  oktober  1867.  I  dag,  mere  end  130  år  senere,  er  hans  bøn 


Jeg  tøver  ikke 
med  at  love,  at  hvis  I  vil 
lede  jeres  familie  i  den 

ånd,  som  kommer  til 

udtryk  i  Lære  og  Pagter 

121,  som  stammer  fra 

Herren,  så  vil  I  få  grund 

til  at  glæde  jer,  og  det 

samme  vil  de,  som 

I  har  ansvar  for. 


til  Herren  lige  så  aktuel,  som  den  var,  da  han  udtalte  den. 

Vi  har  brug  for  Helligånden  i  vore  mange  administra- 
tive ansvar.  Vi  har  brug  for  den,  når  vi  underviser  i  evan- 
geliet i  vore  klasser  og  ude  i  verden.  Vi  har  brug  for  den, 
når  vi  leder  og  underviser  vore  familier. 

Når  vi  leder  og  underviser  under  den  Ands  indfly- 
delse, fremelsker  vi  åndelighed  i  dem,  som  vi  har 
ansvaret  for. 

KIRKENS 

VERDENSOMSPÆNDENDE  SIGTE 

Kirkens  fantastiske  vækst  har  gjort 
os  stadigt  mere  opmærksomme  på 
vigtigheden  af  Herrens  Kirkes  anlig- 
gender. Vi  har  et  omfattende  program 
til  undervisning  af  familien.  Vi  har 
organisationer  for  børn,  for  unge,  for 
mødre  og  fædre.  Vi  har  et  omfattende 
missionssystem,  en  stærk  velfærdstje- 
neste  og  verdens  formentlig  største 
slægtshistoriske  program.  Vi  skal 
bygge  kirkebygninger,  hundreder  og 
tusinder  af  dem.  Vi  skal  drive  skoler, 
seminar-  og  institutprogrammer.  Vore 
aktiviteter  strækker  sig  over  hele 
jorden.  Alt  dette  er  Kirkens  anliggender.  Men  det  er  mere 
end  blot  en  organisation  af  inspirerede  foretagender.  Det 
er  mere  end  en  forening.  Alt  dette  er  blot  midlerne  til  at 
nå  det  sande  mål. 

Og  det  mål  er  at  hjælpe  vor  himmelske  Fader  med  at 
realisere  hans  gerning  og  herlighed,  nemlig  at  udvirke 
udødelighed  og  evigt  liv  for  mennesket  (se  Moses  1:39). 

De  kræfter,  som  vi  er  oppe  imod,  er  utroligt  stærke.  Vi 
har  brug  for  mere  end  vores  egen  styrke  for  at  kunne 
modstå  dem. 

Jeg  vil  gerne  komme  med  en  henstilling  til  alle  familie- 
overhoveder,  til  alle,  der  sidder  i  ledende  stillinger,  og  til 
vores  store  styrke  af  undervisere  og  missionærer.  Sørg  for, 
i  alt  hvad  I  gør,  at  styrke  ånden  og  give  sjælen  næring. 
»For  bogstaven  slår  ihjel,  men  Ånden  gør  levende« 
(2  Kor  3:6). 


I  familieoverhoveder,  til  alle, 


JL    der  sidder  i  ledende  stillinger, 
og  til  vores  store  styrke  af  under- 
visere og  missionærer  vil  jeg  gerne 
rette  denne  bøn:  Sørg  for,  i  alt  hvad 
I  gør,  at  styrke  ånden  og  give 
sjælen  næring. 


Til  alle  administratorer,  Kirkens  lederskab  i  vore 
tusinder  af  stave,  missioner,  distrikter,  ward  og  grene,  jer, 
der  udarbejder  og  leder  de  mange,  forskellige  møder  -  og 
her  indregner  jeg  mig  selv  -  vil  jeg  henstille  til,  at  vi 
konstant  søger  Herrens  inspiration  og  hans  Helligånds 
ledsagelse  til  at  velsigne  os  i  vores  indsats  for  at  yde  vores 
bedste  på  et  højt  åndeligt  niveau.  Disse  bønner  vil  ikke 

blive  ignoreret,  for  gennem  åbenba- 
ring har  vi  fået  det  løfte,  at  »Gud  vil 
give  jer  (de  hellige)  kundskab 
gennem  sin  Helligånd,  ja,  gennem 
den  Helligånds  uudsigelige  gave« 
(L&P  121:26). 

Hvad  angår  ledelsen  af  vore 
møder  har  Herren  sagt,  at  vi  skal 
lede  møderne,  »som  den  Helligånd 
leder  dem,  i  overensstemmelse  med 
Guds  bud  og  åbenbaringer«  (L&P 
20:45).  Og  »det  (har)  altid  fra 
begyndelsen  været  overladt  min 
kirkes  ældster,  og  vil  altid  være 
således,  at  lede  alle  møder,  som  de 
føler  sig  ledet  og  tilskyndet  til 
gennem  den  Helligånd«  (L&P  46:2). 

1  forbindelse  med  det  princip  bør  vi  overveje  en  udta- 
lelse, som  blev  fremsat  for  længe  siden.  Angående  de 
omvendte,  som  kom  ind  i  Kirken,  skrev  Moroni:  »Og 
efter  at  de  havde  modtaget  dåben  og  var  blevet  påvirket 
og  renset  gennem  den  Helligånds  kraft,  blev  de  regnet 
blandt  Kristi  kirkes  folk;  og  deres  navne  blev  nedskrevet, 
så  at  de  kunne  blive  ihukommet  og  få  næring  gennem 
Guds  gode  ord  for  at  holde  dem  på  den  rette  vej  og  altid 
holde  dem  årvågne  i  bøn«  (Moroni  6:4) . 

Brødre  og  søstre,  lad  os  i  ledelsen  af  alle  vore  møder  sørge 
for,  at  vi  nærer  Guds  hjord  med  det  brød,  som  ikke  forgår. 

UNDERVIS  MED  ÅNDEN 

Til  alle  forældre,  alle,  der  underviser  i  evangeliet,  deri- 
blandt missionærerne,  til  alle  jer  vil  jeg  gerne  stille  et 

spørgsmål,  som  Herren  selv  har  stillet:   »Hvortil  er  I 
blevet  ordineret?« 

Han  besvarer  det  selv:  »Til  at  prædike  mit  evangelium 
ved  Ånden.« 

Og  derefter  fortæller  Herren  om  det  fantastiske,  som 
sker,  når  vi  underviser  med  Ånden:  »Derfor  forstår  den,  der 
prædiker,  og  den,  der  hører,  hinanden,  og  begge  bliver 
opbygget  og  glæder  sig  med  hinanden« 
(L&P  50:13-14,  22). 

Er  det  ikke  selve  formålet  med 
hele  vores  indsats,  at  både  vi,  der 
underviser,  og  vi,  der  bliver  undervist, 
forstår  hinanden  og  bliver  opbygget 
og  glæder  os  med  hinanden? 


.L/al 


HISTORIEN  OM  EN  FELTPRÆST 

Jeg  mindes  historien  om  en  af 
vores  SDH-feltpræster,  som  var  en 
mand  med  stor  tro,  hengivenhed  og 
mod.  I  mere  end  et  år  havde  han 
befundet  sig  i  Sydvietnams  centrale 
højland  under  krigen  derude  for  små 
30  år  siden.  Han  havde  været  der,  hvor  der  var  bitre 
kampe  og  tab,  så  store  som  noget  andet  sted  i  Vietnam. 
To  gange  blev  han  såret.  Han  så  en  uhyggelig  stor 
procentdel  af  sin  brigade  blive  såret,  mange  af  dem  faldt 
i  kamp.  Folkene  i  hans  enhed  elskede  og  respekterede 
ham.  Hans  overordnede  værdsatte  ham. 

Han  havde  ikke  altid  været  medlem  af  denne  kirke. 
Som  dreng  i  det  sydlige  USA,  voksede  han  op  i  et  reli- 
giøst hjem,  hvor  man  læste  Bibelen  og  kom  i  den  lille 
landsbykirke  om  søndagen.  Han  ønskede  at  modtage 
Helligåndens  gave,  som  han  havde  læst  om  i  skrifterne, 
men  han  fik  at  vide,  at  man  ikke  kunne  opnå  den  mere. 
Ønsket  forlod  ham  aldrig.  Han  blev  en  voksen  mand. 
Han  gjorde  tjeneste  i  den  amerikanske  hær.  Han  søgte, 
men  fandt  aldrig  det,  han  ønskede  sig  så  brændende. 
Imellem  sine  tjenesteperioder  var  han  fængselsbetjent. 
Mens  han  sad  i  vagttårnet  i  et  fængsel  i  Californien, 


det  ikke  netop  vores  hensigt, 
at  både  vi,  der  underviser,  og 
vi,  der  bliver  undervist,  forstår 
hinanden  og  opbygges  og  glæder 
os  med  hinanden? 


funderede  han  over  sine  egne  ufuldkommenheder  og  bad 
til  Herren  om,  at  han  måtte  modtage  Helligånden  og  få 
tilfredsstillet  den  hunger,  som  plagede  hans  sjæl.  Den 
hunger  var  ikke  blevet  stillet  af  de  prædikener,  som  han 
havde  hørt. 

En  dag  bankede  to  unge  mænd  på  hans  dør.  Hans 
kone  bad  dem  om  at  komme  tilbage,  når  hendes  mand 

var  hjemme.  Disse  to  unge  mænd 
underviste  familien  ved  Ånden.  Efter 
to  og  en  halv  uge  blev  familien  døbt. 
Jeg  har  hørt  denne  mand  bære 
vidnesbyrd  om,  at  han  blev  undervist 
med  Helligåndens  kraft,  han  blev 
opbygget  og  glædede  sig  med  dem, 
der  underviste  ham.  Fra  den  vidun- 
derlige begyndelsen  sprang  en  strøm 
af  lys  og  sandhed,  som  gav  fred  til  de 
døende,  trøst  til  de  sørgende,  velsig- 
nelser til  de  sårede,  mod  til  de 
skræmte  og  tro  til  dem,  der  kun 
havde  haft  hån  til  overs  for  religion. 
De  frugter,  som  kommer  af  undervis- 
ning ved  Helligåndens  inspiration,  er  sandelig  søde.  De 
styrker  ånden  og  giver  næring  til  sjælen. 

HELLIGÅNDEN  TIL  FORÆLDRE 

Tillad  mig  at  komme  med  et  særligt  råd  til  forældre,  der 
står  som  familiens  overhoveder.  Vi  har  brug  for 
Helligåndens  vejledning  i  den  vanskelige  og  enorme 
opgave,  som  vi  har  med  at  styrke  åndeligheden  i  vore  hjem. 

Åh,  de  utallige  tragedier,  som  udspiller  sig  verden  over, 
tragedier,  der  har  deres  rod  i  hjem  med  bitre  skænderier. 

En  eftermiddag  for  mange  år  siden  ringede  min 
telefon.  Den  unge  mand  i  den  anden  ende  sagde 
desperat,  at  han  gerne  ville  tale  med  mig.  Jeg  fortalte 
ham,  at  jeg  var  optaget  af  aftaler  resten  af  den  dag  og 
spurgte,  om  han  kunne  komme  dagen  efter.  Han  sagde, 
at  han  måtte  tale  med  mig  straks.  Jeg  sagde,  at  han  bare 
kunne  komme,  og  så  bad  jeg  min  sekretær  ændre  mine 

andre  aftaler.  Få  minutter  efter  trådte  han  ind  ad  døren, 
en  ung  mand  med  et  plaget  og  forpint  udtryk  i  ansigtet. 
Han  havde  langt  hår  og  så  sjusket  ud.  Jeg  bad  ham  sætte 
sig  og  tale  helt  åbenhjertigt.  Jeg  forsikrede  ham  om,  at  jeg 
var  interesseret  og  ønskede  at  hjælpe  ham. 

Han  fortalte  en  historie,  der  var  både  trist  og  rystende. 
Han  var  i  alvorlige  vanskeligheder.  Han  havde  overtrådt 
loven,  han  havde  været  umoralsk,  og  han  havde  forspildt 
sit  liv.  I  sin  store  elendighed  havde  han  fået  øjnene  op 
for,  hvilken  frygtelig  situation  han  befandt  sig  i.  Han 
havde  brug  for  en  hjælp,  der  overgik  hans  egen  styrke,  og 
han  tryglede  om  at  få  den.  Jeg  spurgte,  om  hans  far  var 
klar  over  hans  problemer.  Han  svarede,  at  han  ikke 
kunne  tale  med  sin  far,  for  faderen  hadede  ham. 

Nu  kendte  jeg  tilfældigvis  hans  far,  og  jeg  vidste,  at 
hans  far  ikke  hadede  ham.  Han  elskede  ham  og  sørgede 
over  ham,  men  faderen  havde  et  hidsigt  temperament. 
Når  han  revsede  sine  børn,  mistede  han  besindelsen  og 
skadede  både  sig  selv  og  dem. 

Mens  jeg  sad  og  så  på  denne  skælvende, 
sønderknuste  unge  mand  på  den  anden  side  af  bordet, 
der  betragtede  sin  far  som  sin  fjende,  kom  jeg  til  at 
tænke  på  den  storslåede  sandhed,  som  blev  åbenbaret 
gennem  profeten  Joseph  Smith.  De  fortæller  i  hvilken 
ånd  præstedømmet  bør  lede,  og  jeg  mener,  at  de  også 
gælder  ledelsen  af  vore  hjem. 


»Irettesæt  (i  tide)  skarpt  (Hvornår?  Når  vi  er  vrede 
eller  ophidsede?  Nej.),  når  den  Helligånd  driver  dertil, 
(Tilskynder  Helligånden  til  hidsige  vredesudbrud?  Nej) 
og  udvis  derefter  større  kærlighed  mod  ham,  som  du  har 
irettesat,  at  han  ikke  skal  betragte  dig  som  sin  fjende; 

men  at  han  må  erfare,  din  trofasthed  er  stærkere  end 
dødens  bånd«  (L&P  121:43-44). 

HELLIGÅNDEN,  NØGLEN  TIL  LEDELSEN  AF  HJEMMET 

Dette,  mine  brødre  og  søstre,  der  står  som  hjemmets 
overhoveder,  er  nøglen  til  ledelsen  af  hjemmet  under 
Helligåndens  vejledning.  Jeg  vil  anbefale  disse  ord  til  alle 
forældre  og  tøver  ikke  med  at  love,  at  hvis  I  vil  lede  jeres 
familie  i  de  ords  ånd,  som  stammer  fra  Herren,  vil  I  få  grund 
til  at  glæde  jer,  og  det  samme  vil  de,  som  I  har  ansvar  for. 

Disse  inspirerede  ord  er  selve  den  bærende  åndelige 
kraft  i  evangeliet  og  danner  grundlaget  for  vores  tro.  Må 
Gud  hjælpe  os  til  at  fremme  dem  i  enhver  aktivitet  i 
Kirken  og  i  al  vores  omgang  i  vore  hjem. 

Jeg  vil  vende  tilbage  til  præsident  Youngs  bøn  fra 
forrige  århundrede:  Vor  Evige  Fader,  vi  beder  om  din 
velsignelse  »over  præstedømmet  (og)  alle,  der  leder  din 
kirke  og  dit  rige,  at  Helligånden  må  udgydes  over  dem,  så 
de  vil  være  i  stand  til  at  udføre  ethvert  hverv«  i  deres 
hjem,  kaldelser,  arbejde  og  nabolag  og  i  alle  deres 
gerninger  og  i  deres  adfærd.  □ 


KRAFT  GENNEM  »USKRØMTET  KÆRLIGHED« 

»Ingen  magt  eller  indflydelse  kan  eller  bør  udøves  ... 
uden  gennem  overbevisning,  langmodighed,  mildhed, 
sagtmodighed  og  uskrømtet  kærlighed, 

gennem  venlighed  og  sand  kundskab,  som  uden 
hykleri  og  uden  svig  vil  udvikle  sjælen  meget«  (L&P 
121:41-42). 

Jeg  mener,  at  de  vidunderlige  og  enkle  ord  fremsætter 
den  ånd,  vi  som  forældre  bør  udvise.  Betyder  det,  at  vi 
ikke  må  revse  på  passende  og  omsorgsfuld  måde  eller  at 
vi  ikke  må  irettesætte  vores  børn  på  en  fornuftig  måde? 
Læg  mærke  til  disse  ord: 


FORSLAG  TIL  SAMTALEEMNER 
FOR  HJEMMELÆRERNE 

1.  Verden  hungrer  efter  åndelig  føde. 

2.  Vi  har  brug  for  Helligånden  til  at  lede  og  undervise 
vore  familier,  til  at  varetage  vores  administrative  ansvar  i 
Kirken  og  til  at  undervise  i  evangeliet  i  klasserne  og  ude 
i  verden. 

3.  Vi  har  brug  for  Ånden,  så  de  involverede  kan  blive 
»opbygget  og  glæde  ...  sig  sammen«  (L&P  50:22). 

4.  Vore  retfærdige  bønner  om  Helligåndens  ledsagelse 
vil  ikke  gå  ubesvaret  hen. 

EN  UNG  RUSSISK  KVINDE  FINDER  -  OG  ANTAGER  -  ET  NYT  LIV 

Sasha  Strachova 


Marvin  K.  Gardner 


Da  Sasha  var  13  år  gammel, 
begyndte  hun  at  føle  en 
længsel  efter  at  kende 
Gud.  Gennem  mange  måneder  bad 
han:  »Himmelske  Fader,  jeg  vil  gerne 
kende  dig  bedre.« 

Herren  besvarede  hendes  bøn.  En 
dag  var  to  missionærer  blevet  bedt 
om  at  tale  til  eleverne  i  hendes  klasse 
i  skolen  i  Skt.  Petersborg  i  Rusland. 
En  ting,  som  de  sagde,  overraskede 
hende  og  vakte  hendes  interesse: 
»Mennesket  er  til  for  at  kunne  nyde 
glæde«  (2  Nephi  2:25).  Det  var  en 
usædvanlig  tanke!  »Men  jeg  troede 
på  det,«  siger  Sasha.  »Jeg  fornem- 
mede, at  de  vidste,  hvordan  man 
kunne  nyde  glæde.« 

Begejstret  skyndte  hun  sig  hjem  for 
at  fortælle  sin  mor  om  sin  nye  opda- 
gelse. Men  hendes  mor,  der  for  nylig 
var  blevet  skilt  og  derfor  følte  sig 
tynget  af  byrder,  afviste  hendes 
nyheder  og  hendes  begejstring.  Sasha 
tryglede  om  lov  til  at  overvære  sønda- 
gens møder  i  grenen,  selvom  det  var 
langt  fra,  hvor  Sasha  og  hendes  mor 


boede.  »Mor  sagde:  >Hvorfor  skal  du 
rejse  så  langt?<  Men  jeg  svarede:  >Mor, 
jeg  vil  besøge  den  kirke.<« 

Den  følgende  søndag  tog  Sasha 
alene  med  bus  og  tog  for  at  nå  ud 
til  grenen.  »Jeg  fornemmede  en 
kærlighed  der,«  siger  Sasha.  »Jeg 
fornemmede,  at  der  var  liv  i  de 
mennesker.  Jeg  var  lige  begyndt  at 
lære  Gud  bedre  at  kende,  og  jeg  ville 
gerne  føle  det  samme,  som  disse 
mennesker  følte.« 

Kort  efter  spurgte  "hun  sin  mor,  om 
missionærerne  måtte  komme  hjem 
til  dem.  »Min  mor  sagde:  >Nej,  vi  har 
ikke  brug  for  missionærers  Men  jeg 
sagde:  >Mor,  jeg  lover  at  vaske  gulv 
hver  dag.  Vil  du  ikke  nok  lade  dem 
komme? <«  Efter  at  Sasha  havde 
vasket  t  gulv  i  en  måned,  fik  hun 
endelig  overtalt  sin  mor  til  at  lade 
missionærerne  komme.  Da  de  kom, 
blev  de  overrasket  over  at  se  lejlig- 
heden fuld  af  13-årige.  Sasha  havde 
inviteret  hele  sin  skoleklasse  på 
besøg!  Tre  måneder  senere  blev  hun 
og  to  af  hendes  venner  døbt. 

»NÅ,  DE  VIL  GERNE  HØRE  MERE 
OM  GUD!« 

Sasha  ville  gerne  have,  at  hendes 
mor  skulle  nyde  evangeliets  velsig- 
nelser, »Jeg  fastede  og  bad  for  hende,« 
siger  hun.  »Hver  eneste  aften  lagde  jeg 
små  sedler  på  hendes  seng.  Jeg  skrev: 
>Kære  mor,  Gud  elsker  dig  meget  højt. 
Bed  til  ham.  Han  vil  helt  sikkert 
velsigne  dig  i  dag.<«  Sasha  holder  fami- 
lieaften med  sin  mor  og  håber  stadig,  at 
hun  en  dag  bliver  døbt. 

En  dag,  da  Sasha  var  14,  så  hun 
en  løbeseddel  fra  en  protestantisk 
kirke,  som  inviterede  folk  til  et 
møde,  hvis  de  gerne  ville  høre  mere 
om  Gud.  »Nå,  de  vil  gerne  høre  mere 
om  Gud,«  tænkte  Sasha.  Hun  mente, 

Sasha  finder  glæde  og  en  mening 
med  livet  i  Skt.  Petersborg  -  en  by 
med  en  rig  kultur.  Herover  til 
venstre:  Triumfbuen  på 
Slotspladsen.  Herover  til  højre: 
Opstandelseskirken.  Modstående 
side:  Ved  en  bro  over  en  af  byens 
mange  kanaler. 

Sasha  og  en  veninde,  til  venstre,  underviser  i  en  workshop  ved  en  ungdomskonference.  Som  grenens  hjælpefor- 
eningspræsidentinde,  til  højre,  elsker  Sasha  at  besøge  søstrene  og  deres  familier. 


at  det  ville  være  alle  tiders  lejlighed 
til  at  forkynde  evangeliet  for  folk,  der 
oprigtigt  søgte  efter  sandheden,  tog 
hun  hen  til  mødet  -  helt  alene. 
Under  mødet  stillede  hun  sig  modigt 
op  foran  en  hel  sal  fuld  af  mennesker 
og  bar  sit  vidnesbyrd  om  Frelseren  og 
genoprettelsen.  »Jeg  fortalte  dem,  at 
jeg  af  hele  mit  hjerte  vidste,  at  det  var 
sandt,«  siger  hun,  »og  jeg  indbød  dem 
alle  til  at  komme  i  kirke.«  Siden  den 
dag  i  1992  har  Sasha  været  med  til  at 
hjælpe  mange  venner  ind  i  Kirken. 

VERDENS  FRISTELSER 

Men  der  var  et  tidspunkt  i  Sashas 
liv,  hvor  verdens  fristelser  næsten 
overvældede  hende.  Hun  elsker  at 
danse,  og  har  lige  siden  hun  var  helt 
lille  arbejdet  på  at  blive  professionel 
danser.  Flere  måneder  efter  sin  dåb 
blev  hun  optaget  i  en  professionel 
dansegruppe  i  Skt.  Petersborg.  De 
fleste  af  de  andre  dansere  i  gruppen 
var  voksne.  Ingen  af  dem  var 
medlemmer  af  Kirken,  og  ingen  af 
dem  efterlevede  Kirkens  standarder. 

Da  Sasha  var  15,  forberedte  danse- 
gruppen sig  på  en  turne  til  Schweiz. 


Det  var  alle  tiders  chance.  »Jeg 
dansede  næsten  otte  timer  hver  dag,« 
siger  hun.  »Af  hele  mit  hjerte  forbe- 
redte jeg  mig  til  den  turne.«  Efter  i 
flere  måneder  at  have  koncentreret 
sig  totalt  om  dansen  var  Sasha  ved  at 
glide  fra  sin  mor,  sin  skole  og  sin  kirke. 

Heldigvis  havde  hun  stadig  en 
veninde,  Anja,  som  var  medlem  af 
Kirken.  En  dag  sagde  Anjas  mor,  der 
også  er  medlem  af  Kirken:  »Hold  op, 
Sasha!  Tror  du,  at  du  kan  holde  dig 
ren  i  det  miljø?  De  mennesker  holder 
ikke  visdomsordet  eller  kyskheds- 
loven.  Tror  du,  at  du  kan  have 
Helligånden  hos  dig?« 

»De  ord  ramte  mig  lige  i  hjertet,« 
siger  hun.  »Jeg  indså  pludselig,  at  jeg 
var  omgivet  af  åndeligt  mørke,  og 
det  gjorde  mig  bange.  Anja  og  jeg 
knælede  og  begyndte  at  bede.  Da  vi 
havde  bedt,  var  der  ligesom  et  lys 
omkring  os.  Jeg  vidste,  at  jeg  måtte 
kvitte  dansegruppen.« 

Men  hvordan  kunne  hun  trække 
sig  ud?  Hvordan  skulle  hun  kunne 
svigte  de  andre  dansere?  Sasha  bad 
om  en  præstedømme  velsigne  Ise.  Så 
tog  hun  Anja  med  hen  for  at  tale 


med  sin  danseleder.  »Da  vi  nåede 
hen  til  danselokalet,  så  jeg  min 
danseleder  sidde  og  ryge,  og  hun 
sagde,  at  jeg  skulle  skynde  mig  at 
klæde  om  til  prøven,«  mindes  hun. 
»Jeg  fortalte  hende,  at  jeg  ikke  ville 
arbejde  der  mere,  men  hun  ville  ikke 
høre  på  mig.  >Hvor  vover  du  at  gøre 
sådan  noget?<  spurgte  hun.  >Hvorfor 
svigter  du  os?<  Hun  greb  fat  i  mig  og 
trak  mig  ind  til  resten  af  gruppen.  Jeg 
prøvede  at  forklare  hende  det  hele, 
men  jeg  var  drænet  for  al  kraft.  Jeg 
kunne  ikke  sige  noget.« 

Heldigvis  var  Anja  stadig  ved 
hendes  side.  Hun  sagde  ikke  noget, 
men  bad  stille  for  sin  veninde. 
»Pludselig  følte  jeg,  at  jeg  havde 
styrke  til  at  tale  til  gruppen,«  siger 
Sasha.  Hun  forklarede,  hvorfor  hun 
ville  holde  op.  »Det  var  meget  svært, 
for  de  var  jo  mine  venner.« 

Da  danselederen  indså,  at  Sasha 
ikke  ville  ombestemme  sig,  fik  hun 
fat  i  en  afløser  og  bad  Sasha  om  at 
lære  hende  alle  dansene.  »Jeg 
begyndte  at  danse,«  siger  Sasha,  »og 
jeg  græd,  fordi  jeg  vidste,  at  det  var 
sidste  gang,  jeg  dansede  de  danse.« 

Da  hun  kom  hjem,  var  hun  helt 
udmattet.  »Men  jeg  vidste,  at  jeg 
havde  vundet!  Den  nat  bad  jeg,  og 
det  har  jeg  gjort  lige  siden.  Jeg 
forstod,  at  vi  af  og  til  må  ofre  det,  vi 
holder  mest  af  for  Guds  skyld.  Mit 
nye  liv  begyndte  fra  det  øjeblik.« 

Sasha  blev  forsonet  med  sin  mor, 
gjorde  skolen  færdig  og  fandt  en 
anden  måde  at  bruge  sit  dansetalent 
på.  Hun  har  for  nylig  taget  en  eksamen 
i  dans  ved  en  teaterskole  i  Skt. 
Petersborg.  Men  det  vigtigste  er,  at  hun 
igen  har  blikket  rettet  mod  Herren. 

»JEG  VIDSTE,  AT  VI  MÅTTE  VÆRE  ÉN 
STOR  FAMILIE« 

Da  Sasha  var  16,  blev  hun  kaldet 
til  førsterådgiver  i  grenens  UP-præsi- 
dentskab.  Hendes  veninde  Anja  var 
præsidentinde.  De  to  var  de  eneste 
aktive  unge  piger  i  grenen.  En  dag 
sagde  en  leder  til  dem:  »I  har  mange 
unge  piger  i  jeres  gren,  men  det  er 
kun  jer  to,  der  kommer.  Gud  har 
kaldet  jer  til  at  arbejde!« 

Så  Sasha  og  Anja  gav  sig  i  kast 
med  arbejdet.  I  løbet  af  en  måned 
var  næsten  15  unge  piger  aktive  i 
grenen.  Få  måneder  senere  blev 
Sasha  kaldet  som  grenens  UP-præsi- 
dentinde.  Og  som  17-årig  blev  hun 
førsterådgiver  i  distriktets  UP-præsi- 
dentskab.  »Ligesom  jeg  selv  var 
mange  af  pigerne  den  eneste  i  deres 
familie,  som  var  medlem  af  Kirken. 
Jeg  vidste,  at  vi  måtte  være  én  stor 
familie,  alle  sammen.  Det  var  mit 
ønske,  at  vi  skulle  blive  rigtige 
venner.  Så  ville  vi  alle  kunne  være 
trofaste  mod  Herren.« 

Pigerne  mødtes  ofte  i  løbet  af  ugen 
for  at  hygge  sig,  dyrke  aktiviteter  eller 


deltage  i  tjenesteprojekter.  De  skif- 
tedes til  at  undervise  klassen.  De 
deltog  i  grenens  seminarklasser.  De 
gik  ture  og  dyrkede  andre  aktiviteter 
sammen.  »De  fleste  af  de  unge  piger 
er  stadig  aktive  i  Kirken,«  siger 
Sasha.  »De  har  stærke  vidnesbyrd  og 
tjener  nu  selv  i  kaldelser.  Vi  er  stadig 
gode  venner.« 

»DET  BLIVER  PÆRELET« 

Som  18-årig  blev  Sasha  kaldet  til 
at  virke  som  grenens  hjælpefore- 
ningspræsidentinde.  »Til  at  begynde 
med  tænkte  jeg:  >Jeg  har  masser  af 
energi.  Jeg  kan  klare  det  hele  selv. 
Det  bliver  pærelet. <  Men  så  blev  jeg 
klar  over,  at  der  var  mere  end  90 
søstre  i  grenen  -  de  fleste  af  dem  var 
meget  ældre  end  mig  -  og  jeg  kunne 
slet  ikke  klare  noget  selv!« 

Hun  ydmygede  sig  og  bad  Herren 
om  hjælp.  Hendes  grenspræsident 
opfordrede  hende  til  at  forene 
søstrene  i  et  tæt  venskab.  »Vi  mente, 
at  besøgslærerindegerningen  var 
vores  vigtigste  virke.« 

JULENS  ÅND 

I  årtier  havde  man  ikke  fejret  jul 
i  Rusland.  Men  efter  megen  bøn 
følte  Sasha,  at  det  var  vigtigt  at 
fremhæve  højtidens  betydning  som 
en  markering  af  Frelserens  fødsel. 
»Jeg  ville  have,  at  alle  søstrene 
skulle  føle  julens  ånd,«  siger  hun. 
Til  hjemkundskabsmøderne  lærte 
de  at  fremstille  tøjdyr.  Senere 
besøgte  små  grupper  af  søstre  alle 
grenens  medlemmer  -  mere  end 
50  hjem  -  for  at  overbringe  julehils- 
ner og  dele  legetøjsdyrene  ud  til 
børnene. 


Sasha  havde  haft  så  travlt  med 
alle  forberedelserne  og  besøgene,  at 
hun  slet  ikke  havde  tænkt  på,  at  hun 
selv  skulle  have  besøg.  »Men  den  23. 
december,  på  vinterens  koldeste 
aften,  ringede  det  på  døren,  og  fire 
søstre  fra  Hjælpeforeningen  trådte 
ind  i  min  lejlighed,«  mindes  hun.  »En 
af  dem  havde  ikke  været  aktiv  i 
Kirken  i  halvandet  år.  De  havde  alle- 
rede besøgt  flere  søstre  den  aften, 
men  de  besluttede,  at  de  også  ville 
besøge  mig!  Det  var  så  koldt,  at  de 
var  næsten  stivfrosne.  Men  de 
tændte  stearinlys  og  sang  >Stille  nat, 
hellige  nat<  sammen  med  mig.  De 
sagde  mange  venlige  ting  til  mig  og 
gav  mig  et  af  de  julekort,  som  vi 
havde  lavet  til  hjemkundskabs- 
mødet!  Jeg  fornemmede  en  stærk 
kærlighed  fra  dem  og  fra  min 
himmelske  Fader.« 

Senere  fortalte  flere  af  kvinderne, 
at  de  virkelig  havde  nydt  at  gå  ud  på 
og  modtage  julebesøg.  »Da  var  fulde 
af  gode  følelser,  lys  og  begejstring, 
mens  de  fortalte  mig  om  deres  ople- 
velser. Jeg  kunne  fornemme  deres 
varme,  selvom  det  var  den  koldeste 
tid  på  vinteren!« 

I  dag,  hvor  Sasha  er  20,  virker  hun 
som  rådgiver  i  distriktets  hjælpefore- 
ningspræsidentskab.  »Jeg  lærer  hele 
tiden  noget  nyt,«  siger  hun,  »og  jeg  er 
bange  for  at  give  slip  på  jernstangen 
(se  1  Nephi  11:25).  Jeg  læser  i 
Mormons  Bog  hver  dag,  og  det  er  mig 
en  god  støtte  i  tilværelsen.  Vor 
himmelske  Faders  og  Jesu  Kristi 
kærlighed  er  det  største,  der  findes  i 
denne  verden.  Kun  de  kan  give  os 
evig  lykke.  Jeg  kan  ikke  forestille  mig 
et  liv  uden  dem!«  □ 

Familieenheden  er  ikke  alene  grundlaget  for  samfundet  og  Kirken, 

men  også  for  vores  håb  om  evigt  liv. 


Ældste  Henry  B.  Eyring 

De  Tolv  Apostles  Kvorum 


iden  Jesu  Kristi  evangeliums  gengivelse 
gennem  profeten  Joseph  Smith,  har  Jesu 
Kristi  Kirke  af  Sidste  Dages  Hellige  kun 
udsendt  fire  proklamationer.1  Der  var  gået 
mere  end  15  år  siden  den  sidste,  som 
omhandlede  Kirkens  fremgang  i  løbet  af  sin  150-årige 
historie.  Så  vi  kan  forstå  den  betydning,  som  Herren 
tillægger  familien,  der  er  emnet  for  den  femte  og  seneste 
proklamation,  som  blev  udsendt  den  23.  september  1995.2 
Fordi  vor  himmelske  Fader  elsker  sine  børn,  vil  han 
ikke  lade  os  i  tvivl  om,  hvad  der  betyder  mest  i  dette  liv, 
og  hvor  vores  opmærksomhed  kan  medføre  glæde  og 
vores  ligegyldighed  vil  føre  til  sorg.  Til  tider  fortæller  han 
den  slags  direkte  til  et  menneske  gennem  inspiration. 
Men  derudover  fortæller  han  os  disse  vigtige  anliggender 
gennem  sine  tjenere.  Som  profeten  Amos  skrev  for  længe 
siden:  »Nej,  Gud  Herren  gør  ikke  noget,  førend  han  har 
åbenbaret  sine  planer  for  sine  tjenere,  profeterne«  (Am 
3:7).  Det  gør  han  for,  at  selv  de,  der  ikke  føler  nogen 
inspiration,  hvis  de  blot  ville  lytte,  kan  vide,  at  de  har 
hørt  sandheden  og  er  blevet  advaret.  v 

Titlen  på  proklamationen  om  familien  lyder: 
»Familien  -  En  proklamation  til  verden  -  Det  Første 
Præsidentskab  og  De  Tolv  Apostles  Råd  i  Jesu  Kristi 
Kirke  af  Sidste  Dages  Hellige.« 

Der  er  tre  ting  ved  titlen,  som  er  værd  at  tænke  godt 
over.  For  det  første  emnet:  Familien.  For  det  andet 
målgruppen,  som  er  hele  verden.  Og  for  det  tredje,  at  de, 


der  udsender  den,  er  de  mænd,  vi  opretholder  som 
profeter,  seere  og  åbenbarere.  Alt  det  betyder,  at  familien 
må  have  meget  stor  betydning  for  os,  at  det  som,  der  står 
i  proklamationen,  kan  hjælpe  alle  mennesker  i  verden,  og 
at  proklamationen  er  i  overensstemmelse  med  Herrens 
løfte,  da  han  sagde:  »Enten  ved  min  egen  røst  eller  mine 
tjeneres,  thi  det  er  det  samme«  (L&P  1:38). 

Inden  vi  ser  nærmere  på  proklamationens  ordlyd,  bør 
vi  lægge  mærke  til,  at  proklamationens  titel  siger  os 
noget  om,  hvordan  vi  skal  berede  os  på  de  ord,  som 
følger.  Vi  kan  forvente,  at  Gud  ikke  vil  nøjes  med  at 
fortælle  os  et  par  spændende  oplysninger  om  familien. 
Han  vil  derimod  fortælle  os,  hvordan  en  familie  bør  være 
og  hvorfor.  Derudover  ved  vi,  at  vor  Himmelske  Fader  og 
hans  søn  Jesus  Kristus  ønsker,  at  vi  skal  blive  som  dem,  så 
vi  kan  leve  sammen  med  dem  som  familier  for  evigt. 
Denne  sandhed  kender  vi  fra  denne  enkle  udtalelse  om 
deres  hensigter:  »Thi  se,  dette  er  min  gerning  og 
herlighed  at  tilvejebringe  udødelighed  og  evigt  liv  for 
mennesket«  (Moses  1:39). 

EVIGT  LIV:  ET  OPNÅELIGT  MÅL 

Evigt  liv  vil  sige,  at  vi  bliver  ligesom  Faderen  og  lever 
som  familier  i  evig  glæde  og  lykke,  så  derfor  ved  vi,  at  det 
han  ønsker  for  os  kræver  en  indsats,  som  overstiger  vore 
egne  kræfter.  Og  hvis  vi  oplever  en  følelse  af  utilstræk- 
kelighed, så  kan  den  gøre  det  lettere  for  os  at  omvende  os 
og  berede  os  på  at  forlade  os  på  Herrens  hjælp.  Den 

»I  den  førjordiske  verden  kendte  og  tilbad  åndelige 
sønner  og  døtre  Gud  som  deres  evige  Fader  og 
accepterede  hans  plan,  hvorved  hans  børn  kunne 
opnå  et  fysisk  legeme  og  opnå  jordiske  erfaringer 
for  at  udvikle  sig  frem  mod  fuldkommenhed  og  til 
sidst  realisere  deres  guddommelige  skæbne  som 
arving  til  evigt  liv.« 

ELEKTRONISKE  ILLUSTRATIONER:  SCOTT  WELTY;  FOTO:  CRAIG  DIMOND,  BORTSET  FRA  HVOR  ANDET 
ER  ANGIVET.  SIDE  13:  FOTO  AF  FAMILIE:  MICHAEL  MCRAE;  MALERI  AF  ROBERT  T.  BARRETT 

kendsgerning,  at  proklamationen  henvender  sig  til  hele 
verden,  altså  ethvert  menneske  og  enhver  regering,  som 
findes  i  den,  giver  os  en  forsikring  om,  at  vi  ikke  behøver 
at  lade  os  overvælde  af  vores  utilstrækkelighedsfølelse. 
Uanset  hvem  vi  er  og  uanset  hvor  vanskelige  vores 
omstændigheder  er,  kan  vi  med  sikkerhed  vide,  at  det, 
som  vor  Fader  kræver  af  os,  hvis  vi  ønsker  at  opnå  det 
evige  livs  velsignelser,  ikke  overstiger  vores  evner.  Det, 
som  en  ung  mand  sagde  for  længe  siden,  da  han  stod  over 
for  en  tilsyneladende  umulig  opgave,  er  stadig  sandt:  »Jeg 
ved,  at  Herren  ikke  giver  menneskene  nogen  befaling, 


uden  at  han  åbner  en  udvej  for  dem,  så  at  de  kan  udføre 
det,  som  han  befaler  dem«  (1  Nephi  3:7). 

Det  kan  være  nødvendigt  at  bede  i  tro  for  at  finde  ud 
af,  hvad  vi  skal  gøre,  og  efter  at  have  modtaget  den  kund- 
skab skal  vi  bede  fast  besluttet  på  at  adlyde.  Men  vi  kan 
vide,  hvad  vi  skal  gøre  og  være  sikre  på,  at  Herren  har 
beredt  vejen  for  os.  Når  vi  læser  det,  som  proklamati- 
onen fortæller  os  om  familien,  kan  vi  forvente  -  ja,  skal 
vi  forvente  -  at  vi  vil  få  tanker,  der  fortæller  os,  hvad  vi 
skal  gøre.  Og  vi  kan  være  sikre  på,  at  det  er  muligt  for  os 
at  handle  i  overensstemmelse  med  de  tilskyndelser. 

Proklamationen  begynder  på  denne  måde:  »Vi,  Det 
Første  Præsidentskab  og  De  Tolv  Apostles  Råd  i  Jesu 
Kristi  Kirke  af  Sidste  Dages  Hellige,  erklærer  højtideligt, 
at  ægteskab  mellem  mand  og  kvinde  er  indstiftet  af  Gud, 


»Hellige  ordinanser  og 
pagter,  der  er  tilgænge- 
lige i  hellige  templer, 
gør  det  muligt  for 
enkeltpersoner  at  vende 
tilbage  til  Guds  nærhed 
og  for  familier  at  være 
forenet  for  evigt.« 


og  at  familien  er  af  afgørende  betydning  i  Skaberens  plan 
for  sine  børns  evige  skæbne.« 

Lad  os  forestille  os,  at  vi  er  små  børn,  der  hører  disse 
ord  for  første  gang  og  tror  på,  at  de  er  sande.  Det  kan 
være  en  nyttig  holdning  at  anlægge,  hver  gang  vi  læser 
eller  hører  Guds  ord,  fordi  han  har  sagt:  »Sandelig  siger 
jeg  jer:  Den,  der  ikke  tager  imod  Guds  rige  ligesom  et  lille 
barn,  kommer  slet  ikke  ind  i  det«  (Luk  18:17). 

Et  lille  barn  ville  føle  sig  tryg  ved  at  høre  ordene: 
»Ægteskab  mellem  mand  og  kvinde  er  indstiftet  af  Gud«. 
Barnet  ville  vide,  at  længslen  efter  at  nyde  både  en  fars 
og  en  mors  kærlighed,  som,  skønt  de  er  forskellige, 
supplerer  hinanden,  eksisterer,  fordi  denne  længsel  er  en 
del  af  det  evige  mønster  for  vores  lykke.  Barnet  ville  også 
føle  sig  tryggere  ved  at  vide,  at  Gud  vil  hjælpe  far  og  mor 
med  at  løse  deres  uoverensstemmelser  og  elske  hinanden, 
hvis  de  bare  vil  bede  om  hans  hjælp  og  gøre  en  indsats. 
Bønner  fra  børn  over  hele  verden  ville  stige  op  til  Gud  for 
at  bede  ham  om  at  hjælpe  deres  forældre  og  familier. 

Lad  os  nu  læse  de  næste  linjer  i  proklamationen,  som 
om  vi  var  små  børn: 

»Alle  mennesker  -  mænd  og  kvinder  -  er  skabt  i  Guds 
billede.  Hver  enkelt  er  en  højt  elsket  søn  eller  datter  af 
himmelske  forældre,  og  som  sådan  besidder  hver  enkelt 
guddommelige  egenskaber  og  muligheder.  En  persons 
køn  er   et  fundamentalt   særkende   ved   den 
enkeltes  førjordiske,  jordiske  og  evige  iden- 
titet og  hensigt. 


I  den  førjordiske  verden  kendte  og  tilbad  åndelige 
sønner  og  døtre  Gud  som  deres  evige  Fader  og  accepte- 
rede hans  plan,  hvorved  hans  børn  kunne  opnå  et  fysisk 
legeme  og  opnå  jordiske  erfaringer  for  at  udvikle  sig 
frem  mod  fuldkommenhed  og  til  sidst  realisere  deres 
guddommelige  skæbne  som  arving  til  evigt  liv.  Den 
guddommelige  plan  for  lykke  gør  det  muligt  for  familie- 
bånd at  fortsætte  på  den  anden  side  af  graven.  Hellige 
ordinanser  og  pagter,  der  er  tilgængelige  i  hellige 
templer,  gør  det  muligt  for  enkeltpersoner  at  vende 
tilbage  til  Guds  nærhed  og  for  familier  at  være  forenet 
for  evigt.« 

Når  vi  forstår  disse  sandheder,  burde  det  være  lettere 
for  os,  at  føle  os  som  små  børn,  ikke  blot  mens  vi  læser 
proklamationen,  men  gennem  hele  vores  tilværelse,  fordi 
vi  er  børn  -  men  i  en  storslået  familie  og  med  herlige 
forældre!  Vi  kan  forestille  os  selv,  som  vi  var,  da  vi  i 
længere  tid,  end  vi  kan  begribe,  som  sønner  og  døtre  i 
vores  himmelske  hjem  var  sammen  med  forældre,  der 
kendte  og  elskede  os.  Vi  ved  også,  at  vi  i  den  førjordiske 
tilværelse  var  mænd  eller  kvinder,  der  på  grund  af  vores 
køn  besad  enestående  gaver,  og  at  muligheden  for  at 
blive  gift  og  blive  ét  var  nødvendig  for,  at  vi  kunne  opnå 
evig  lykke.  Men  nu  hvor  vi  er  her,  kan  vi  forestille  os 
vores  hjem  efter  døden,  det  vidunderlige  sted,  hvor  vi  er 
sammen  med  vore  himmelske  forældre,  men 
ikke  længere  blot  som  sønner  og  døtre,  men 
som  ægtemænd  og  hustruer,  fædre  og  mødre, 


FOTO:  WELDEN  ANDERSEN 


^ 


OKTOBER       1998 
15 


bedsteforældre  og  bedstemødre  og  børnebørn,  knyttet 
sammen  for  evigt  i  kærlige  familier. 

Med  det  billede  i  tankerne  kan  vi  aldrig  fristes  til  at 
tænke:  »Måske  vil  jeg  ikke  bryde  mig  om  det  evige  liv. 
Måske  kan  jeg  blive  ligeså  glad  et  andet  sted  efter  døden, 
for  har  jeg  ikke  hørt,  at  selv  det  mindste  af  rigerne  skal 
være  smukkere  end  noget,  vi  har  her  på  jorden?« 

For  at  modstå  den  indstilling,  må  vores  mål  om  at  opnå 
evigt  liv  stå  prentet  ikke  kun  i  vores  sind,  men  også  i  vores 
hjerte.  Det,  vi  ønsker,  er  evigt  liv  med  vores  familie.  Vi  vil 
ikke  bare  tage  det,  som  det  kommer,  og  vi  vil  heller  ikke 
satse  på  noget,  der  kun  tilnærmelsesvis  minder  om  evigt 
liv.  Vi  vil  have  evigt  liv,  uanset  hvad  omkostningerne 
måtte  blive  i  form  afslid,  smerter  og  ofre.  Så  når  vi  fristes 
til  at  gøre  evigt  liv  til  et  håb  i  stedet  for  en  fast  beslutning, 
kan  vi  tænke  på  et  hus,  som  jeg  så  for  nylig. 

Jeg  var  i  Boston  i  Massachusetts.  Af  ren  sentimenta- 
litet tog  jeg  hen  til  det  pensionat,  hvor  jeg  boede,  da  jeg 
traf  Kathleen,  som  i  dag  er  min  hustru.  Det  var  længe 
siden,  så  jeg  ventede  at  finde  huset  i  en  forfalden  stand. 
Men  til  min  overraskelse  så  jeg,  at  det  var  nymalet  og 
renoveret.  Jeg  mindedes  det  fantastiske  tilbud,  som 
ejerne  gav  deres  logerende  studenter.  Jeg  havde  mit  eget 
store  værelse  med  bad  og  møbler  og  sengetøj.  Der  var 
stuepige,  seks  store  morgenmåltider  og  fem  middage  om 
ugen,  og  det  til  en  meget  beskeden  betaling.  Derudover 
var  måltiderne  rigelige  og  så  veltilberedte,  at  vi  kærligt 
kaldte  vores  værtinde  for  »Mor  Soper«.  Jeg  er  nu  blevet 
klar  over,  at  jeg  slet  ikke  takkede  fru  Soper  nok,  og  heller 
ikke  hr.  Soper  og  deres  datter,  for  det  må  have  været 
anstrengende  at  have  12  enlige  mænd  til  middag  alle 
ugens  hverdage. 

Men  dette  gamle  pensionat  kunne  have  haft  de  største 
værelser,  den  bedste  betjening  og  de  bedste  logerende, 
men  vi  ville  alligevel  ikke  have  haft  lyst  til  at  bo  der  i 
længere  tid.  Det  kunne  være  så  skønt,  at  det  overgik 
vores  fantasi,  men  vi  ville  alligevel  ikke  have  lyst  til  at  bo 
der  for  evigt  som  enlige,  hvis  vi  havde  blot  den  svageste 
erindring  om  eller  den  mindste  vision  af  en  familie  med 
kærlige  forældre  og  børn,  som  den  vi  forlod  for  at  komme 
her  til  jorden,  og  den,  som  det  er  muligt  for  os  at  skabe 


og  leve  i  for  evigt.  Der  er  kun  ét  sted  i  himmelen,  hvor 
der  er  familier,  nemlig  den  højeste  grad  af  det  celestiale 
rige.  Det  er  der,  vi  vil  hen. 

Et  barn,  der  hørte  og  troede  proklamationens  ord  om 
evige  familier,  ville  begynde  på  en  livslang  søgen  efter  et 
helligt  tempel,  hvor  ordinanser  og  pagter  gør  det  muligt 
for  familieforhold  at  strække  sig  hinsides  graven.  Barnet 
ville  også  stræbe  efter  at  gøre  sig  værdig  og  på  andre 
måder  forberede  sig  på  at  tiltrække  en  partner,  der  på 
samme  måde  var  værdig  til  sådanne  ordinanser. 
Proklamationens  ord  gør  det  klart,  at  der  kræves  fuld- 
kommengørende erfaringer  for  at  opnå  disse  velsignelser. 
Til  at  begynde  med  ville  barnet  måske  ikke  være  klar 
over  det,  men  senere  ville  det  få  øjnene  op  for,  at  det  at 
træffe  beslutninger  og  yde  sit  bedste  kun  fører  til 
begrænset  udvikling  mod  fuldkommenhed.  Yderligere 
hjælp  er  nødvendig. 

Med  alderen  vil  der  opstå  fristelser  til  at  gøre  noget, 
som  skaber  skyldfølelser.  Ethvert  barn  vil  en  dag  opleve 
det  samvittighedsnag,  som  vi  alle  føler.  Og  de,  der 
oplever  denne  uvurderlige  skyldfølelse  uden  at  kunne 
ryste  den  af  sig,  vil  måske  fortvivle  og  føle,  at  evigt  liv 
kræver  en  udvikling  mod  fuldkommenhed,  som  de 
umuligt  kan  mønstre.  Så  du  og  jeg  må  beslutte  os  for  altid 
at  tale  med  mennesker,  der  endnu  ikke  ved  det,  som  vi 
ved  om,  hvordan  man  opnår  fuldkommenhed.  Det  gør  vi, 
fordi  vi  ved,  at  de  en  dag  vil  ønske  det,  som  vi  ønsker,  og 
så  vil  de  indse,  at  vi  var  deres  bror  eller  søster,  og  at  vi 
kendte  vejen  til  evigt  liv.  Det  er  slet  ikke  svært  at  være 
medlemsmissionær,  hvis  man  tænker  på  den  dag  i  frem- 
tiden, hvor  de  og  vi  skal  se  tingene,  som  de  virkelig  er. 

LIVETS  HELLIGHED 

Der  er  andre  ord  i  proklamationen,  som  har  en  særlig 
betydning  for  os  med  den  kundskab,  som  vi  har  om  det 
evige  liv.  De  findes  i  de  næste  to  afsnit: 

»Den  første  befaling,  som  Gud  gav  Adam  og  Eva, 
vedrørte  deres  mulighed  for,  som  ægtemand  og  hustru, 
at  blive  forældre.  Vi  erklærer,  at  Guds  befaling  til  sine 
børn  om  at  mangfoldiggøre  sig  og  opfylde  jorden  stadig 
er  gældende.  Vi  erklærer  endvidere,  at  Gud  har  befalet, 

at  formeringens  hellige  kraft  kun  skal  anvendes  mellem 
en  mand  og  en  kvinde,  der  er  lovligt  viet  som  ægtemand 
og  hustru. 

Vi  erklærer,  at  den  måde,  hvorved  det  jordiske  liv 
skabes,  er  guddommeligt  bestemt.  Vi  bekræfter  livets 
hellighed  og  dets  vigtighed  i  Guds  evige  plan.« 

Et  barn,  der  tror  disse  ord,  vil  let  opdage  de  fejlagtige 
argumenter,  som  nogle  voksne  kommer  med.  For 
eksempel  hævder  tilsyneladende  kloge  og  mægtige 
mennesker,  at  fattigdom  og  hungersnød  skyldes,  at  der  er 
for  mange  mennesker  i  visse  dele  af  verden  eller  på  hele 
jorden.  Med  ildhu  gør  de  sig  til  fortalere  for  børnebe- 
grænsning, som  om  det  ville  gøre  menneskene  lykkeli- 
gere. Et  barn,  der  tror  på  proklamationen,  vil  vide,  at  det 
ikke  er  sådan,  selv  før  det  hørte  Herrens  ord  gennem-  sin 
profet  Joseph  Smith:  »Thi  jorden  er  fuld,  og  der  er  nok, 
ja,  i  overflod.  Jeg  har  beredt  alle  ting  og  givet  menne- 
skenes børn  deres  handlefrihed«  (L&P  104:17). 

Et  barn  ville  kunne  se,  at  vor  himmelske  Fader  ikke 
ville  befale  mænd  og  kvinder  at  gifte  sig  og  mangfoldiggøre 
sig  og  opfylde  jorden,  hvis  de  børn,  som  de  bød  ind  i  denne 
jordiske  tilværelse,  ville  udpine  jorden.  Eftersom  der  er 
nok,  ja,  i  overflod,  er  det  ikke  børnefødsler,  som  er  en 
fjende  af  menneskets  lykke  eller  årsagen  til  fattigdom  og 
sult.  Det  skyldes  derimod,  at  mennesker  ikke  behandler 
jorden,  sådan  som  Gud  ville  lære  dem  at  gøre,  hvis  de  blot 
ville  bede  og  adlyde,  for  de  har  deres  handlefrihed. 

Vi  ville  også  indse,  at  befalingen  om  at  være  kyske  og 
kun  udøve  formeringskraften  i  ægteskabet  ikke  er 
hæmmende,  men  snarere  udviklende  og  ophøjende.  Børn 
er  en  gave  fra  Herren  til  os  i  dette  liv  og  i  evigheden.  Evigt 

»Den  første  befaling,  som  Gud  gav  Adam  og  Eva, 
vedrørte  deres  mulighed  for,  som  ægtemand  og 
hustru,  at  blive  forældre.  « 


FOTO:  CRAIG  DIMOND 


liv  er  ikke  blot  at  have  vores  efterkommere  fra  dette  liv 
hos  os  for  evigt.  Det  omfatter  også  evigt  afkom.  Dette  er 
beskrivelsen  af,  hvad  der  venter  de  af  os,  der  er  viet  som 
ægtemand  og  hustru  i  templet  af  en  Guds  tjener,  der  har 
myndighed  til  at  tilbyde  os  de  hellige  beseglingsordi- 
nanser.  Her  er  Herrens  ord: 

»Så  skal  det  ske  dem  i  alt,  som  min  tjener  har  lovet 
dem,  gennem  tid  og  al  evighed,  og  det  skal  have 
bindende  kraft,  når  de  er  ude  af  verden,  og  de  skal  gå 
forbi  engle  og  guder,  som  er  sat  der,  til  deres  ophøjelse  og 
herlighed  i  alle  ting,  som  det  er  blevet  beseglet  på  deres 
hoveder,  hvilken  herlighed  vil  være  en  fylde  og  en 
fortsættelse  af  slægten  fra  evighed  til  evighed. 

Da  skal  de  blive  guder,  fordi  de  aldrig  har  nogen 
begrænsning,  derfor  skal  de  være  til  fra  evighed  til 
evighed«  (L&P  132:19-20). 

Nu  kan  I  forstå,  hvorfor  vores  himmelske  Fader  sætter 
så  høje  standarder  for  udøvelsen  af  formeringskraften, 
hvis  fortsættelse  spiller  så  stor  en  rolle  i  det  evige  liv. 
Herren  Jesus  Kristus  har  fortalt  os,  hvad  det  evige  liv  er 
værd:  »Og  dersom  du  holder  (mine  bud)  og  holder  ud 


indtil  enden,  skal  du  have  evigt  liv,  hvad  der  er  den 
største  af  alle  Guds  gaver«  (L&P  14:7). 

Vi  kan  forstå,  hvorfor  vor  himmelske  Fader  befaler  os 
at  ære  livet  og  helligholde  de  kræfter,  der  skaber  det. 
Hvis  vi  ikke  nærer  de  ærbødige  følelser  i  dette  liv, 
hvordan  skal  vor  himmelske  Fader  så  kunne  give  os  dem 
i  evigheden?  Familielivet  her  er  den  skole,  hvor  vi  forbe- 
reder os  på  det  evige  familieliv.  Og  det  at  give  os  mulig- 
heden for  at  opnå  en  familie  dér  var  og  er  formålet  med 
skabelsen.  Det  er  derfor,  at  Elias'  komme  beskrives  på 


»Gud  har  befalet,  at  formeringens  hellige  kraft  kun 
skal  anvendes  mellem  en  mand  og  en  kvinde,  der  er 


lovligt  viet  som  ægtemand  og  hustru.« 


denne  måde:  »Og  han  skal  plante  i  børnenes  hjerter  de 
forjættelser,  som  blev  givet  fædrene,  og  børnenes  hjerter 
skal  vendes  til  fædrene.  Om  det  ikke  var  således,  ville 
hele  Jorden  fuldstændig  blive  lagt  øde  ved  hans  tilkom- 
melse«  QS-H  1:39). 

For  nogle  af  os  vil  prøven  i  jordelivets  skole  bestå  i,  at 
vi  af  hele  vores  hjerte  ønsker  at  blive  gift  og  få  børn  i 
dette  liv,  men  må  opleve  at  se  det  udskudt  eller  nægtet. 
Men  selv  en  sådan  sorg  kan  vendes  til  en  velsignelse  af  en 
retfærdig  og  kærlig  himmelsk  Fader  og  hans  søn  Jesus 
Kristus.  Ingen,  der  af  hele  deres  hjerte  og  tro  stræber 
efter  det  evige  livs  velsignelser,  vil  blive  afvist.  Og  hvor 
stor  vil  ikke  deres  glæde  blive  og  hvor  meget  inderligere 
vil  ikke  taknemligheden  blive  til  den  tid,  efter  at  de  har 
ventet  i  tålmodighed  og  tro  her. 

ET  LYKKELIGT  FAMILIELIV 

Proklamationen  beskriver  vores  oplæring  i  familie- 
forhold: 

»Ægtemand  og  hustru  har  et  stort  ansvar  for  at  elske 
og  vise  omsorg  for  hinanden  og  for  deres  børn.  >  Sønner 
(børn)  er  en  gave  fra  Herren<  (SI  127:3).  Forældre  har  en 
hellig  pligt  til  at  opdrage  deres  børn  i  kærlighed  og  ret- 
skaffenhed, til  at  sørge  for  deres  fysiske  og  åndelige  behov, 
til  at  lære  dem  at  elske  og  tjene  hinanden,  til  at  overholde 
Guds  befalinger  samt  til  at  være  lovlydige  samfundsbor- 
gere, uanset  hvor  de  bor.  Ægtemænd  og  hustruer  -  mødre 
og  fædre  -  vil  over  for  Gud  blive  holdt  ansvarlige  for 
udførelsen  af  disse  forpligtelser. 

Familien  er  indstiftet  af  Gud.  Ægteskabet  mellem 
mand  og  kvinde  er  grundlæggende  i  hans  evige  plan. 
Børn  har  ret  til  at  blive  født  inden  for  ægteskabets 
rammer  og  blive  opdraget  af  en  far  og  en  mor,  som  ærer 
deres   ægteskabsløfter   med   fuldstændig 
troskab.  Lykke  i  familielivet  vil  med 
størst   sandsynlighed   opnås,   når 
det  er  baseret  på  Herren  Jesu 
Kristi  lærdomme.  Vellykkede 
ægteskaber     og     familier 
bygges   på   og   fastholdes 
ved  tro,  bøn,  omvendelse, 


tilgivelse,  respekt,  kærlighed,  barmhjertighed,  arbejde  og 
sunde  fritidsbeskæftigelser.  I  henhold  til  den  guddomme- 
lige plan  skal  fædre  lede  deres  familier  i  kærlighed  og 
retskaffenhed  og  har  ansvaret  for  at  sørge  for  livets  fornø- 
denheder samt  beskytte  deres  familier.  Mødre  har 
primært  ansvaret  for  at  opdrage  deres  børn.  I  disse  hellige 
ansvar  er  fædre  og  mødre  forpligtet  til  at  hjælpe 
hinanden  som  jævnbyrdige  partnere.  Uarbejdsdygtighed, 
dødsfald  eller  andre  omstændigheder  kan  nødvendiggøre 
individuelle  tilpasninger.  Den  øvrige  familie  bør  hjælpe 
til,  når  der  er  behov  herfor; « 

Disse  to  afsnit  er  spækket  med  praktiske  retningslinjer. 
Der  er  noget,  vi  kan  begynde  at  gøre  med  det  samme 
hvad  angår  en  families  åndelige  og  fysiske  behov.  Der  er 
noget,  vi  kan  gøre  nu  for  at  forberede  os,  længe  før 
behovet  opstår,  så  vi  kan  have  fred  med  os  selv  i  visheden 
om,  at  vi  har  gjort  alt,  hvad  vi  kan. 

Til  at  begynde  med  kan  vi  beslutte  os  for  at  få  succes, 
ikke  fiasko.  Hver  dag  viftes  vi  om  næsen  med  statistikker, 
der  skal  overbevise  os  om,  at  en  familie,  som  består  af  en 
kærlig  far  og  mor  med  børn,  som  de  elsker,  underviser  og 
sørger  for,  sådan  som  proklamationen  opfordrer  til,  er  ved 
at  uddø  ligesom  dinosaurerne.  I  har  beviser  nok  i  jeres 
egen  familie  på,  at  retfærdige  menneskers  familier  til 
tider  kan  blive  splittet  af  omstændigheder,  som  de  ikke  er 
herre  over.  Det  kræver  mod  og  tro  at  lægge  planer  i  over- 
ensstemmelse med  det  ideal,  som  Gud  har  fremsat,  i 
stedet  for  det,  som  omstændighederne  påtvinger  en. 


Omvendt  er  der  mange  måder,  hvorpå  man  med  sin 
adfærd  kan  gøre  det  mere  sandsynligt,  at  man  får  fiasko 
og  mindre  sandsynligt  at  man  opnår  idealet.  Tag  for 
eksempel  disse  to  nært  beslægtede  befalinger:  »Fædre  ... 
har  ansvaret  for  at  sørge  for  livets  fornødenheder  ...  (for) 
deres  familier«  og  »Mødre  har  primært  ansvaret  for  at 
opdrage  deres  børn«.  En  ung  mand,  der  ved,  hvor 
vanskeligt  det  kan  være,  vil  måske  vælge  karriere  ud  fra, 
hvor  meget  han  kan  tjene,  selv  om  det  betyder,  at  han 
ikke  kan  være  hjemme  så  meget,  at  han  virkelig  kan  være 
en  jævnbyrdig  partner.  Ved  at  gøre  det  har  han  allerede 
besluttet,  at  han  ikke  kan  gøre  sig  noget  håb  om  at  gøre 
det,  som  er  bedst.  En  ung  kvinde  vil  måske  vælge  en 
karriere,  som  er  uforenelig  med  hendes  primære  ansvar 
for  at  opdrage  sine  børn,  på  grund  af  muligheden  for  ikke 
at  blive  gift,  ikke  at  få  børn,  eller  blive  overladt  til  selv  at 
forsørge  dem.  Eller  måske  glemmer  hun  at  koncentrere 
sin  uddannelse  om  evangeliet  og  den  nyttige  verdslige 
kundskab,  som  skal  til  for  opdrage  en  familie,  fordi  hun 
ikke  er  klar  over,  at  den  højeste  og  bedste  anvendelse  af 
hendes  talenter  og  uddannelse  er  i  hjemmet.  Som  følge 
af,  at  en  ung  mand  eller  kvinde  har  planlagt  deres  liv  på 
den  måde,  vil  de  måske  mindske  muligheden  for,  at  deres 
familie  opnår  det,  som  er  bedst  for  dem. 

Selvfølgelig  er  det  klogt  af  dem  at  tænke  på  deres 
kommende  families  fysiske  behov.  Udgifterne  i  forbin- 
delse med  at  stifte  hjem  stiger  meget  i  forhold  til  gennem- 
snitsindtægten, og  det  er  svært  at  holde  på  et  arbejde. 
Men  der  er  andre  måder,  hvorpå  den  unge  mand  og  den 
unge  kvinde  kan  forberede  sig  på  at  sørge  for  deres 
kommende  familie,  indtægten  er  kun  en  del  af  det.  Har  I 
lagt  mærke  til,  at  ægtefæller,  der  føler  sig  trængt  af 
økonomiske  problemer,  finder  en  måde  at  øge  deres 
indkomst  på,  blot  for  at  opdage,  at  man  uanset  indtægt 
har  økonomiske  trængsler.  Der  er  et  gammel  ordsprog, 
der  lyder  nogenlunde  sådan  her:  En  indtægt  på  50  kroner 
og  udgifter  for  60  kroner  er  lig  med  ulykke.  En  indtægt  på 
40  kroner  og  udgifter  for  30  kroner  er  lig  med  lykke. 

Hvorvidt  en  ung  mand  kan  forsørge  sin  familie  og 
vende  hjem  efter  arbejde  i  ordentlig  tid,  og  hvorvidt  en 
ung  kvinde   kan  være   hjemme   og  opdrage  børnene, 


afhænger  i  lige  så  høj  grad  af,  at  de  lærer  at  bruge  penge 
fornuftigt,  som  af  at  de  lærer  at  tjene  dem.  Præsident 
Brigham  Young  udtrykte  det  på  denne  måde,  og  han  taler 
lige  så  meget  til  os  i  dag,  som  til  folk  på  sin  egen  tid:  »Hvis 
du  gerne  vil  være  rig,  så  spar  op,  hvor  du  kan.  Ethvert  fjols 
kan  tjene  penge;  men  der  skal  en  klog  mand  til  at  spare  op 
og  anvende  pengene  til  sin  egen  fordel.  Så  tag  fat  og  spar 
op,  og  fremstil  jeres  egne  kyser  og  jeres  eget  tøj.«3 

I  vore  dage  ville  præsident  Young,  i  stedet  for  at  råde 
unge  par  til  selv  at  fremstille  kyser,  måske  opfordre  dem  til 
at  overveje  deres  behov  i  form  af  biler,  tøj,  fritidsaktivi- 
teter, huse,  ferier  og  hvad  de  ellers  vil  forsyne  deres  børn 
med.  Og  han  ville  måske  påpege,  at  forskellen  i  udgifter  til 
det,  som  verden  hævder,  er  nødvendigt,  og  det,  som 
børnene  egentlig  har  behov  for,  kan  levne  spillerum  nok 

»Forældre  har  en  hellig  pligt 
til  at  opdrage  deres  børn  i 
kærlighed  og  retskaffenhed, 
til  at  sørge  for  deres  fysiske 
og  åndelige  behov,  til  at 
lære  dem  at  elske  og  tjene 
hinanden,  til  at  overholde 
Guds  befalinger.« 

til,  at  far  og  mor  kan  få  den  tid  sammen  med  deres  børn, 
som  de  skal  bruge  for  at  kunne  føre  dem  tilbage  til  deres 
himmelske  Fader. 

Selv  stor  sparsommelighed  og  omhyggelig  planlægning 
af  en  karriere  er  ikke  altid  nok  til  at  sikre  succes,  men  det 
kan  være  nok  til  at  skænke  os  den  fred,  som  kommer  af 
at  vide,  at  vi  har  gjort  vores  bedste  for  at  forsørge  og 
opdrage  vores  familie. 

Der  er  en  anden  måde,  hvorpå  vi  kan  planlægge  at 
få  succes,  uanset  hvilke  vanskeligheder  der  venter  os. 
Proklamationen  sætter  høje  standarder  for  os  i  sin  beskri- 
velse af  vores  forpligtelse  til  at  undervise  vores  børn.  Vi 
skal  på  en  eller  anden  måde  undervise  dem,  så  de  lærer 
at  elske  og  tjene  hinanden,  holde  budene  og  blive  lovly- 
dige samfundsborgere.  Hvis  vi  tænker  på  alle  de  gode 
familier,  som  ikke  har  levet  op  til  dette,  og  meget  få  kan 
leve  op  til  det  uden  at  opleve  en  smule  fiasko  i  løbet  af  et 
par  generationer,  så  er  det  let  at  miste  modet. 

Vi  kan  ikke  bestemme,  hvad  andre  vælger  at  gøre,  og 
vi  kan  derfor  ikke  tvinge  vores  børn  til  himlen,  men  vi 
kan  bestemme  os  for,  hvad  vi  vil  gøre.  Og  vi  kan  beslutte 
os  for,  at  vi  vil  gøre  alt,  hvad  vi  kan  for  at  trække  på 
himlens  kræfter  i  den  familie,  som  vi  så  brændende  ønske 
at  bevare  i  al  evighed. 

Proklamationen  rummer  en  nøgle  til  os:  »Lykke  i 
familielivet  vil  med  størst  sandsynlighed  opnås,  når  det  er 
baseret  på  Herren  Jesu  Kristi  lærdomme.« 

Hvad  kan  gøre  det  mere  sandsynligt,  at  familiens 
medlemmer  elsker  og  tjener  hinanden,  overholder  Guds 
befalinger  og  adlyder  loven?  Det  er  ikke  nok  blot  at 
undervise  dem  i  evangeliet.  Det  kommer  af,  at  de  hører 
Guds  ord  og  derefter  efterlever  det  i  tro.  Hvis  de  gør  det, 
vil  deres  natur  forandres,  så  de  opnår  den  lykke,  de  søger. 
Mormons  ord  viser  præcis,  hvordan  den  forandring  er  en 
naturlig  følge  af  at  efterleve  Jesu  Kristi  evangelium: 

»Og  de  første  frugter  af  omvendelse  er  dåb,  og  dåb 
kommer  gennem  tro  på  at  holde  budene,  og  lydighed 
mod  budene  bringer  syndsforladelse. 

Og  syndernes  forladelse  bringer  sagtmodighed  og 
ydmyghed  i  hjertet;  og  som  følge  af  ydmyghed  og  sagt- 
modighed kommer  den  Helligånds  besøg,   og  denne 


Trøster  fylder  dem  med  håb  og  fuldkommen  kærlighed, 
hvilken  kærlighed  er  bestandig  ved  flid  i  bønnen,  indtil 
enden  kommer,  da  alle  de  hellige  skal  bo  hos  Gud« 
(Moroni  8:25-26). 

Når  vi  bereder  vores  børn  til  at  blive  døbt,  og  hvis  vi 
gør  det  ordentligt,  forbereder  vi  dem  på  den  proces,  som 
vil  virkeliggøre  forsoningens  kraft  i  deres  tilværelse  og 
drage  himlens  kræfter  ind  i  vores  hjem.  Tænk  på  den 
forandring,  som  vi  alle  har  brug  for.  Vi  har  brug  for 
Helligånden  til  at  fylde  os  med  håb  og  fuldkommen 
kærlighed,  så  vi  kan  være  bestandige  ved  flid  i  bønnen. 
Og  så  kan  vi  bo  hos  Gud  for  evigt  som  en  familie. 
Hvordan  kan  Helligånden  komme  til  os?  Ved  det  enkle 
løfte,  som  Mormon  beskrev  for  sin  søn  Moroni.  Tro  på 
Jesus  Kristus  til  omvendelse  og  derefter  dåb,  udført  med 
den  rette  myndighed,  til  syndsforladelse.  Det  fremkalder 
sagtmodighed  og  ydmyghed.  Og  det  gør  det  muligt  for  os 
at  nyde  Helligåndens  følgeskab,  som  fylder  os  med  håb  og 
fuldkommen  kærlighed. 

Når  det  gælder  den  ønskede  kærlighed  og  lykke  er 
proklamationen  meget  varsom  med,  hvad  den  lover: 
»Lykke  i  familielivet  vil  med  størst  sandsynlighed  opnås, 
når  det  er  baseret  på  Herren  Jesu  Kristi  lærdomme.«  Det 
smerter  mig  lidt  i  hjertet  at  vide,  at  mange  af  dem,  der 
læser  disse  ord,  er  omgivet  af  mennesker,  som  ikke  kender 
eller  som  afviser  Jesu  Kristi  lærdomme.  De  kan  kun  gøre 
deres  bedste.  Men  en  ting  kan  de  være  sikre  på:  Uanset 
hvor  vanskelig  deres  familiesituation  er,  så  kender  en 
kærlig  himmelske  Fader  alt  til  den.  De  kan  være  sikre  på, 
at  der  er  beredt  en  vej,  så  de  kan  gøre  alt  det,  der  kræves 
af  dem  for  at  opnå  evigt  liv.  De  kan  måske  ikke  se,  hvordan 
Gud  skulle  kunne  give  dem  den  gave,  eller  hvem  de  skal 
dele  den  med.  Men  Jesu  Kristi  evangeliums  løfte  står  fast: 

»Men  lær,  at  den,  der  gør  retfærdigheds  gerninger,  skal 
få  sin  løn,  nemlig  fred  i  denne  verden  og  evigt  liv  i  den 
tilkommende. 

Jeg,  Herren,  har  talt  det,  og  Ånden  bevidner  det. 
Amen«  (L&P  59:23-24). 

Den  fred  kommer  af  visheden  om,  at  forsoningen  har 
virket  i  vores  tilværelse  og  af  det  håb  om  evigt  liv,  som 
udspringer  af  den  vished. 

Proklamationen  advarer  om,  at  konsekvenserne  for 
dem,  der  vælger  ikke  at  følge  dens  sandheder,  vil  være 
mere  katastrofale  end  blot  savnet  af  fred  og  lykke  i  ens 
liv.  Her  er  den  profetiske  advarsel  og  den  opfordring  til 
handling,  som  proklamationen  afsluttes  med: 

»Vi  advarer  om,  at  personer,  som  bryder  deres  løfte  om 
troskab,  som  misbruger  deres  ægtefælle  eller  deres  børn, 
eller  som  ikke  opfylder  ansvarene  i  familien,  en  dag  skal 
stå  til  ansvar  over  for  Gud.  Vi  advarer  endvidere  om,  at 
familiens  opløsning  vil  påføre  enkeltpersoner,  lokalsam- 
fund og  nationer  de  ulykker,  som  er  blevet  forudsagt  af 
fordums  og  nutidige  profeter. 

Vi  opfordrer  ansvarlige  borgere  og  offentligt  ansatte 
overalt  til  at  fremme  de  skridt,  der  har  til  hensigt  at 
bevare  og  styrke  familien  som  samfundets  grund- 
læggende bestanddel.« 

Familieenheden  er  grundlæggende  ikke  blot  for 
samfundet  og  Kirken,  men  også  for  vores  håb  om  evigt 
liv.  Vi  begynder  i  familien,  den  mindre  enhed,  at  prakti- 
sere det,  som  så  breder  sig  til  Kirken  og  det  samfund,  som 
vi  lever  i  her  i  denne  verden,  som  så  igen  vil  være  det, 
som  vi  praktiserer  i  familier,  der  er  knyttet  sammen  for 
evigt  af  pagter  og  ved  trofasthed.  Vi  kan  begynde  med  det 
samme  ved  »at  fremme  de  skridt,  der  har  til  hensigt  at 
bevare  og  styrke  familien«.  Jeg  beder  til,  at  vi  vil  gøre  det. 
Jeg  beder  til,  at  I  vil  spørge:  »Fader,  hvordan  kan  jeg 
forberede  mig?«  Fortæl  ham,  hvor  inderligt  I  ønsker  jer 
det,  som  han  ønsker  at  give  jer.  I  vil  så  modtage 
tilskyndelser,  og  hvis  I  handler  ud  fra  dem, 
lover  jeg  jer,  at  I  vil  få  hjælp  af  himlens 
kræfter. 

Jeg  bærer  vidnesbyrd   om,   at  vor 
himmelske  Fader  lever,  at  vi  levede 
sammen  med  ham  som  ånder,  og 
at  vi  vil  være  ensomme,  hvis 
vi  skal  bo  et  andet  sted  end 
sammen    med    ham    i    den 


kommende  verden.  Jeg  bærer  vidnesbyrd  om,  at  Jesus 
Kristus  er  vores  Frelser,  at  han  ved  at  lide  for  vores  synder 
gjorde  det  muligt  for  dig  og  mig  at  opleve  de  forandringer, 
som  kan  give  os  evigt  liv.  Jeg  bærer  vidnesbyrd  om,  at 
Helligånden  kan  fylde  os  med  håb  og  fuldkommen 
kærlighed.  Og  jeg  bærer  vidnesbyrd  om,  at  den  beseg- 
lingsmagt,  som  blev  gengivet  til  Joseph  Smith  og  som  nu 
besiddes  af  præsident  Gordon  B.  Hinckley,  kan  knytte  os 
sammen  i  familier  og  give  os  evigt  liv,  hvis  vi  i  tro  vil  gøre 
alt,  hvad  vi  kan.  □ 

NOTER 

1 .  Proklamationerne  er  trykt  i  Daniel  H.  Ludlows  Encyclopedia 
ofMormonism,  5  bind,  1992,  3:1151-1157. 

2.  Se  Ensign,  november  1995,  s.  102;  Stjernen,  oktober  1998, 
s.  24. 

3 .  Journal  of  Discour  ses ,  11:301. 

»Lykke  i  familielivet  vil  med  størst  sandsynlighed 
opnås,  når  det  er  baseret  på  Herren  Jesu  Kristi 
lærdomme.« 


FAMILIEN 


EN  PROKLAMATION  TIL  VERDEN 

Det  Første  Præsidentskab  og  De  Tolv  Apostles  Råd 

i  Jesu  Kristi  Kirke  af  Sidste  Dages  Hellige 


V 


i,  Det  Første  Præsidentskab  og  De  Tolv  Apostles 
Råd  i  Jesu  Kristi  Kirke  af  Sidste  Dages  Hellige, 
erklærer  højtideligt,  at  ægteskab  mellem  mand  og  kvinde 
er  indstiftet  af  Gud,  og  at  familien  er  af  afgørende  betyd- 
ning i  Skaberens  plan  for  sine  børns  evige  skæbne. 

Alle  mennesker  -  mænd  og  kvinder  -  er  skabt  i  Guds 


til  at  lære  dem  at  elske  og  tjene  hinanden,  til  at  overholde 
Guds  befalinger  samt  til  at  være  lovlydige  samfundsbor- 
gere, uanset  hvor  de  bor.  Ægtemænd  og  hustruer  -  mødre 
og  fædre  -  vil  over  for  Gud  blive  holdt  ansvarlige  for 
udførelsen  af  disse  forpligtelser. 

Familien  er  indstiftet   af  Gud.  Ægteskabet  mellem 


billede.  Hver  enkelt  er  en  højt  elsket  søn  eller  datter  af      mand  og  kvinde  er  grundlæggende  i  hans  evige  plan.  Børn 


himmelske  forældre,  og  som  sådan  besidder  hver  enkelt 
guddommelige  egenskaber  og  muligheder.  En  persons  køn 
er  et  fundamentalt  særkende  ved  den  enkeltes  førjor- 
diske, jordiske  og  evige  identitet  og  hensigt. 

I  den  førjordiske  verden  kendte  og  tilbad  åndelige 
sønner  og  døtre  Gud  som  deres  evige  Fader  og  accepte- 
rede hans  plan,  hvorved  hans  børn  kunne  opnå  et  fysisk 
legeme  og  opnå  jordiske  erfaringer  for  at  udvikle  sig  frem 
mod  fuldkommenhed  og  til  sidst  realisere  deres  guddom- 
melige skæbne  som  arving  til  evigt  liv.  Den  guddommelige 
plan  for  lykke  gør  det  muligt  for  familiebånd  at  fortsætte 
på  den  anden  side  af  graven.  Hellige  ordinanser  og  pagter, 
der  er  tilgængelige  i  hellige  templer,  gør  det  muligt  for 
enkeltpersoner  at  vende  tilbage  til  Guds  nærhed  og  for 
familier  at  være  forenet  for  evigt. 

Den  første  befaling,  som  Gud  gav  Adam  og  Eva, 
vedrørte  deres  mulighed  for,  som  ægtemand  og  hustru,  at 
blive  forældre.  Vi  erklærer,  at  Guds  befaling  til  sine  børn 
om  at  mangfoldiggøre  sig  og  opfylde  jorden  stadig  er 
gældende.  Vi  erklærer  endvidere,  at  Gud  har  befalet,  at 
formeringens  hellige  kraft  kun  skal  anvendes  mellem  en 
mand  og  en  kvinde,  der  er  lovligt  viet  som  ægtemand  og 
hustru. 

Vi  erklærer,  at  den  måde,  hvorved  det  jordiske  liv 
skabes,  er  guddommeligt  bestemt.  Vi  bekræfter  livets 
hellighed  og  dets  vigtighed  i  Guds  evige  plan. 

Ægtemand  og  hustru  har  et  stort  ansvar  for  at  elske  og 
vise  omsorg  for  hinanden  og  for  deres  børn.  >  Sønner 
(børn)  er  en  gave  fra  Herren<  (SI  127:3).  Forældre  har  en 
hellig  pligt  til  at  opdrage  deres  børn  i  kærlighed  og  ret- 
skaffenhed, til  at  sørge  for  deres  fysiske  og  åndelige  behov, 


har  ret  til  at  blive  født  inden  for  ægteskabets  rammer  og 
blive  opdraget  af  en  far  og  en  mor,  som  ærer  deres  ægte- 
skabsløfter med  fuldstændig  troskab.  Lykke  i  familielivet 
vil  med  størst  sandsynlighed  opnås,  når  det  er  baseret  på 
Herren  Jesu  Kristi  lærdomme.  Vellykkede  ægteskaber  og 
familier  bygges  på  og  fastholdes  ved  tro,  bøn,  omvendelse, 
tilgivelse,  respekt,  kærlighed,  barmhjertighed,  arbejde  og 
sunde  fritidsbeskæftigelser.  I  henhold  til  den  guddomme- 
lige plan  skal  fædre  lede  deres  familier  i  kærlighed  og  ret- 
skaffenhed og  har  ansvaret  for  at  sørge  for  livets 
fornødenheder  samt  beskytte  deres  familier.  Mødre  har 
primært  ansvaret  for  at  opdrage  deres  børn.  I  disse  hellige 
ansvar  er  fædre  og  mødre  forpligtet  til  at  hjælpe  hinanden 
som  jævnbyrdige  partnere.  Uarbejdsdygtighed,  dødsfald 
eller  andre  omstændigheder  kan  nødvendiggøre  individu- 
elle tilpasninger.  Den  øvrige  familie  bør  hjælpe  til,  når  der 
er  behov  herfor. 

Vi  advarer  om,  at  personer,  som  bryder  deres  løfte  om 
troskab,  som  misbruger  deres  ægtefælle  eller  deres  børn, 
eller  som  ikke  opfylder  ansvarene  i  familien,  en  dag  skal 
stå  til  ansvar  over  for  Gud.  Vi  advarer  endvidere  om,  at 
familiens  opløsning  vil  påføre  enkeltpersoner,  lokalsam- 
fund og  nationer  de  ulykker,  som  er  blevet  forudsagt  af 
fordums  og  nutidige  profeter. 

Vi  opfordrer  ansvarlige  borgere  og  offentligt  ansatte 
overalt  til  at  fremme  de  skridt,  der  har  til  hensigt  at  bevare 
og  styrke  familien  som  samfundets  grundlæggende 
bestanddel.  □ 

Denne  proklamation  blev  oplæst  af  præsident  Gordon  B.  Hinckley 
ved  Hjælpeforeningens  møde  den  23.  september  1995  i  Salt  Lake 
City,  Utah. 

FRA  VEN  TIL  VEN 


Susan  L.  Warner 

Andenrådgiver  i  Primarys  præsidentskab 

Fra  et  interview  med  Rebecca  Todd 


Min  familie  boede  i  Californien,  da  jeg  var 
barn.  I  1947  rejste  vi  til  Salt  Lake  City  for 
at  overvære  pionerjubilæet.  Vi  overværede 
indvielsen  af  This  Is  The  Place -monumentet,  og  jeg  kan 
huske  den  særlige  følelse,  jeg  fik,  da  jeg  så  den  store 
statue  af  Brigham  Young  og  hørte  beretninger  om, 
hvordan  pionererne  kom  til  Utah. 

Da  min  oldefar  Benjamin  Lilly white  var  en  lille 
dreng,  kom  han  hertil  fra  England  sammen  med  sine 
forældre,  efter  at  de  var  blevet  medlemmer  af  Kirken. 
Da  familien  ankom  til  St.  Louis  døde  hans  far  og  lille- 
søster af  kolera.  Hans  mor  havde  ikke  penge  nok  til  at 
købe  en  vogn  til  rejsen  til  Saltsødalen,  men  hun  ville  så 
gerne  have,  at  hendes  søn  skulle  komme  hen  til  de 
helliges  samlingssted  så  hurtigt  som  muligt.  Derfor 
sendte  hun  den  seks-årige  Benjamin  af  sted  sammen 
med  en  anden  familie,  og  de  passede  på  ham  under 
vandringen  til  dalen.  Jeg  har  fået  at  vide,  at  da 
hans  sko  var  slidt  op  et  sted  på  ruten,  viklede 
han  sine  fødder  ind  i  klude.  Men  trods  stra- 
badserne nåede  han  frem  til  dalen. 


Som  barn  hørte  jeg  den  historie  igen  og  igen.  Jeg  hørte 
om  mine  forfædres  ofre,  og  jeg  ville  gerne  være  ligesom 
dem.  Jeg  vidste,  at  min  himmelske  Fader  stolede  på,  at  jeg 
ville  være  lige  så  modig  og  trofast,  som  de  havde  været. 

Der,  hvor  vi  boede  i  Californien,  var  min  bror,  en 
anden  dreng  og  jeg  de  eneste  medlemmer  af  Kirken  i 
skolen.  Som  medlemmer  af  Kirken  skilte  vi  os  ud  fra  de 
andre.  I  stedet  for  at  gå  i  biffen  og  se  tegnefilm  lørdag 
morgen  gik  vi  til  Primary,  som  dengang  blev  afholdt  om 

Opvæksten,  fra  venstre:  Søster  Warner  som  spæd; 
som  fire-årig;  på  køleren  af  familiens  bil  med  sin  far 
ved  hånden;  og  til  hest,  en  af  hendes  yndlingsbe- 
skæftigelser. 


lørdagen  i  vores  ward.  Mens  mine  venner  tog  på 
stranden  om  søndagen,  tog  min  familie  i  kirke. 

Lige  fra  jeg  var  helt  lille,  vidste  jeg,  at  jeg  skulle  være 
et  godt  eksempel,  fordi  mine  venner  og  naboer  ikke  var 
medlemmer  af  Kirken.  Et  af  mine  yndlingsskriftsteder  er 
1  Tim  4:12:  »Lad  ingen  ringeagte  dig,  fordi  du  er  ung, 
men  vær  et  forbillede  for  de  troende  i  tale,  i  adfærd,  i 
kærlighed,  i  troskab,  i  renhed.«  Folk  lagde  altid  mærjce 
til  min  familie,  fordi  de  vidste,  at  vi  var  medlemmer  af 
Jesu  Kristi  Kirke  af  Sidste  Dages  Hellige.  Jeg  vidste,  at 
min  himmelske  Fader  stolede  på,  at  jeg  ville  være  missi- 
onær ved  mit  eksempel.  Det  gælder  alle  primarybørn.  I 
kan  være  et  eksempel  for  jeres  familie,  jeres  venner  og 
alle  andre,  der  holder  øje  med  jer. 

Jeg  lærte  en  vigtig  lektie  om  vor  himmelske  Fader  og 
bøn,  da  jeg  var  9  år  gammel.  Jeg  elskede  heste.  Af  og  til 
lod  mine  venner  mig  ride  på  deres  heste,  og  sammen 
red  vi  gennem  appelsinplantagerne.  Men  jeg  drømte  om 
at  få  min  egen  hest. 

Det  år  åbnede  en  ny  forretning  i  en  nærliggende  by. 
Som  en  del  af  åbningsfestlighederne  udloddede  de  en 
pony.  Jeg  deltog  i  lodtrækningen,  og  hver  dag  bad  jeg  om, 
at  jeg  måtte  vinde.  Vor  himmelske  Fader 
havde  altid  besvaret  mine  bønner,  og  jeg 


var  sikker  på,  at  han  også  ville  svare  mig  denne  gang.  Jeg 
sørgede  for,  at  hesten  kunne  bo  i  en  indhegning  hos  en  af 
mine  venner.  Jeg  skrev  endda  til  mine  bedsteforældre  og 
fortalte  dem  om  den  pony,  som  snart  skulle  blive  min. 

Da  lodtrækningen  blev  foretaget  og  vinderen  bekendt- 
gjort, var  det  ikke  mig.  Jeg  blev  meget  skuffet  og  ked  af 
det.  Min  mor  fortalte  mig  kærligt:  »Det  var  ikke,  fordi 
vor  himmelske  Fader  ikke  hørte  og  besvarede  din  bøn. 
Husk  på,  at  når  du  beder,  svarer  vor  himmelske  Fader  dig 
på  den  måde,  som  du  har  bedst  gavn  af.«  Vor  himmelske 
Fader  ved  virkelig,  hvad  der  er  bedst  for  os.  Han  elsker 
enhver  af  os,  og  han  hører  og  besvarer  vores  bønner. 

I  Primary  synger  vi:  »Du  skal  ikke  trække  kærren 
hundred'  mil  og  mer,  gå  over  prærier,  bjerg  og  dal  for  at 
være  pioner«  (»For  at  være  pioner«,  Børnenes  Sangbog,  s. 
138).  Mine  kære  venner,  I  kan  være  pionerer  ved  at 
vise  vej  og  være  et  eksempel  for  andre.  I  bringer  verden 
lys  og  lykke,  når  I  modigt  vælger  det  rette.  Jeres  ledere 
elsker  jer  og  beder  for  jer.  Jeres  himmelske  Fader  og 
Jesus  Kristus  elsker  jer,  og  de  stoler  på  jer.  I  er  de 
pionerer,  som  jeres  børn  vil  føle  taknemlighed  for  og 
hvis  eksempel  de  vil  følge.  □ 

This  Is  The  Place-monumentet,  i  midten.  Fra 
venstre:  Som  ti-årig;  (til  højre)  sammen  med 
sin  søster  (i  midten)  og  en  ven;  sammen  med 
sin  mand  Terry  og  deres  1 0  børn  i  1 985. 

Syng  vers  1  unisont.  Vers  2  kan  synges  som  duet. 

Tekst:    B.S.  Ingemann,  1789-1862. 

Musik:  Sclesisk  melodi,  arr.  af  Darwin  Wolford,  f.  1936.  Arr.  ©  1989  SDH 

Denne  sang  kan  kopieres  til  lejlighedsvis,  ikke-kommercielt  brug  i  kirke  og  hjem. 


L&P  43:34 
L&P  110:2-1 


FÆLLESTID 


Jeg  kan  være  missionær  nu 


Sydney  Reynolds 


»For  jeg  skammer  mig  ikke  ved  evangeliet;  det  er 
Guds  kraft  til  frelse  for  enhver,  som  tror«  (Rom  1:16). 

Har  du  nogensinde  tænkt  over,  at  du  gerne 
ville  være  missionær?  Er  du  klar  over,  at  du 
godt  kan  være  missionær  lige  nu? 
Missionærer  elsker  Herren  og  andre.  Når  vi  elsker 
andre,  får  vi  lyst  til  at  fortælle  dem  om  Jesu  Kristi  evan- 
gelium. 

I  Mormons  Bog  kan  vi  læse  om,  hvordan  Ammon 
blev  en  stor  missionær  (se  Alma  17-20).  Han  og  hans 
brødre  var  sønner  af  kong  Mosiah,  og  nephiterne 
forventede,  at  en  af  sønnerne  skulle  være  konge  efter 
Mosiah.  Men  de  sagde  alle  sammen,  at  de  hellere  ville 
være  missionær  end  konge. 

Ammon  rejste  til  lamaniten  kong  Lamonis  land  og 
sagde,  at  han  ville  være  kongens  tjener.  Fordi  han 
trofast  vogtede  kongens  hjord  og  bekæmpede  kongens 
fjender,  blev  han  bedt  om  at  undervise  kongen  og  hans 
folk  om  evangeliet.  Da  kongen  og  dronningen  forstod, 
at  Jesus  Kristus  ville  komme  og  frelse  dem  fra  deres 
synder,  blev  de  overvældet  af  glæde.  Ammon  blev  klar 
over,  at  Herren  tager  imod  enhver,  der  omvender  sig  og 
tror  på  ham. 

Apostlen  Peter  vidste,  at  evangeliet  kunne  hjælpe 
syndere,  men  han  var  jøde  og  mente,  at  det  var  forkert 
at  omgås  nogen,  der  ikke  var  jøde.  Cornelius  var  officer 
i  den  romerske  hær,  som  havde  besejret  jøderne.  Men 
Cornelius  var  et  godt  menneske,  som  ønskede  at  gøre 
det  rette.  En  engel  gav  Cornelius  besked  på  at  sende 
bud  efter  Peter,  så  han  kunne  komme  og  fortælle  ham, 
hvad  Gud  forventede  af  ham.  Da  Peter  bad  oppe  på 
taget  af  garveren  Simons  hus,  gav  Gud  ham  et  syn,  der 
skulle  hjælpe  ham  til  at  forstå,  at  han  skulle  forkynde 
evangeliet  for  mennesker  fra  hele  verden. 

B  0  R  N  E 


Peter  så  synet  tre  gange,  før  han  var  parat  til  at  under- 
vise Cornelius  om  Jesus  Kristus.  Da  Peter  underviste 
Cornelius,  troede  romeren  ham.  Peter  blev  klar  over,  at 
Herren  elsker  og  accepterer  alle  mennesker  (se  ApG  10). 

Du  kan  være  ligesom  Ammon  og  Peter.  Du  kan  være 
missionær  lige  nu  ved  at  efterleve  evangeliet  og  vise 
kærlighed  mod  alle  vor  himmelske  Faders  børn. 

Instruktioner 

Tag  side  7  ud  af  bladet  og  lim  den  på  et  stykke 
karton.  Klip  baggrundskulisserne  ud  og  buk  dem  langs 
den  stiplede  linje.  Klip  figurerne  ud  og  lim  en  pind  på 
cirka  10  centimeters  længde  bag  på  hver  af  dem  (se 
eksemplet).  Brug  kulisserne  og  figurerne  til  at  fortælle 
historien  om  Peter  og  Cornelius  (se  ApG  10)  til  en 
familieaften. 

Forslag  til  fællestid 

J .  Hjælp  børnene  med  at  anvende  Rom  1:16  i  deres  eget 
liv  ved  at  skrive  nogle  situationer  på  nogle  stykker  papir  og 
bede  dem  vise,  hvordan  en  god  missionær  ville  reagere.  Mulige 
situationer:  Vær  en  god  nabo,  lad  en  ny  dreng  eller  pige  lege 
med,  hjælp  et  mindre  barn  med  at  undgå  en  farlig  situation, 
vær  ærlig  i  en  butik  eller  i  klassen,  overtal  andre  til  at  undgå 
stoffer,  som  er  skadelige  for  kroppen  eller  sindet,  indbyd  en 
ven  til  at  tage  med  i  kirke  eller  til  en  aktivitet  i  Primary. 

2.  Lav  en  lille  udstilling  af  missionærbilleder,  navneskilte, 
kort  og  parlører.  Bed  i  forvejen  nogle  af  børnene  om  at 
fortælle  om  en  personlig  missionæroplevelse,  der  feks.  kunne 
være  et  brev  fra  en  af  deres  søskende,  som  er  missionær, 
beretningen  om  en  forfaders  omvendelse  eller  deres  egen 
families  møde  med  missionærerne.  Mind  dem  om,  at  vi  alle 
sammen  er  medlemmer  af  Kirken  takket  være  en  missionær. 
Syng  en  af  jeres  yndlingsmissionærsange  som  feks.  »Jesu 
Kristi  Kirke«  (Børnenes  sangbog,  s.  48).  □ 

Evangeliet  er  for  alle  mennesker 


2 


Hvad  laver  du  med  min  bold,« 
hvæsede  Rasmus  Søe,  da  jeg  stod 
under  det  store  figentræ  i  parken 
og  beundrede  den  nye  fodbold,  som  jeg  havde 
fundet  i  græsset.  Han  stormede  hen  imod  mig, 
helt  rød  i  ansigtet  og  svedig  af  at  have  spillet 
bold  i  solen. 

Jeg  nikkede  hen  mod  min  ven  Frank.  »Vi  kørte 
bare  forbi  på  vores  cykler,  da  vi  fik  øje  på  bolden. 
Jeg  gik  ud  fra,  at  en  eller  anden  havde  tabt  den.« 

»Jeg  havde  altså  bare  lagt  den  her,«  bjæffede 
Rasmus  og  flåede  bolden  ud  af  hænderne  på  mig, 
hvorefter  han  stak  den  under  armen.  »Den  er  ikke 
glemt,  og  der  er  ikke  nogen,  som  skal  hugge  den.« 
»Jeg  var  ikke  ude  på  at  hugge  den,«  sagde 
jeg  og  satte  mig  op  på  min  cykel.  »Men  det 


FIKTION 


pen  mystiske  bold 


Alma  J.  Yates 

ILLUSTRERET  AF  MARK  ROBISON 


er  nu  en  flot  bold.  Hvis  det  var  min,  ville  jeg  skrive 
navn  på  den,  så  den  ikke  blev  væk.« 

»Hør,  vil  du  købe  den?«  Rasmus  lød  pludselig  helt 
venlig.  Overrasket  vendte  jeg  mig  mod  ham.  »Jeg  har 
en  mere.«  Han  nikkede  hen  mod  de  drenge,  der  stadig 
spillede  bold.  »Hvis  du  kan  li'  den,  vil  jeg  godt  sælge 
den  til  dig.« 

Jeg  lagde  cyklen  fra  mig  og  tog  bolden.  Den  lå 
perfekt  i  hånden.  Jeg  havde  set  nogle  bolde  mage  til  den 
i  en  sportsforretning  i  nærheden  af  mit  hjem.  Jeg  ville 
gerne  have  sådan  en  bold,  men  de  kostede  100  kroner. 


»Jeg  synes,  den  er  alle  tiders,«  sagde  jeg,  mens  jeg  holdt 
fast  i  bolden  og  bøjede  armen,  som  om  jeg  ville  spille  en 
medspiller.  Jeg  rystede  på  hovedet  og  rakte  bolden  tilbage 
til  Rasmus.  »Men  jeg  har  ikke  100  kroner.« 

Rasmus  så  på  bolden,  mens  han  rullede  den  i 
hænderne.  »Du  skal  fa  den  for  50  kroner.« 

»50  kroner?« 

»Jeg  har  jo  en  anden  bold,  så  jeg  har  ikke  brug  for 
den  her.« 

Tankerne  for  gennem  hovedet  på  mig.  Jeg  havde  40 
kroner  hjemme  i  min  skuffe,  og  jeg  kunne  låne  ti  kroner 
af  min  lillesøster  Stephanie.  Jeg  slikkede  mig  om 
munden  og  holdt  om  bolden  igen,  mens  jeg  så  efter,  om 
der  var  fejl  på  den.  Det  var  der  ikke. 

»Jeg  skal  hjem  efter  pengene,«  forklarede  jeg  og  tog 
min  cykel.  »Det  tager  15  til  20  minutter.« 


■• 


k 

»Jeg  venter  her.  Men  prisen  er  50  kroner.  Og  det  er 
>bytte,  bytte,  købmand,  aldrig  bytte  om  igen<.« 

Jeg  ræsede  hjem  så  hurtigt,  at  Frank  havde  svært  ved 
at  følge  med.  Stephanie  ville  godt  låne  mig  ti  kroner.  Jeg 
snuppede  de  40  kroner  fra  min  skuffe. 

»Du  må  hellere  tænke  dig  godt  om,«  advarede  Frank 
mig,  mens  jeg  styrtede  ud  af  hoveddøren  og  sprang  op 
på  cyklen.  Han  sad  stadig  på  sin  cykel  ude  i  indkørslen. 

»Hvad  mener  du  med,  at  jeg  skal  tænke  mig  om?  Jeg 
får  aldrig  sådan  et  tilbud  igen!  50  kroner,  Frank,  for  en 
bold  til  100  kroner!  Og  hvis  jeg  købte  den  i  sportsforret- 
ningen skulle  jeg  også  betale  moms.  Jeg  kan  ikke  sige 
nej  til  det  tilbud.« 

»Der  er  noget  helt  galt,  Jens,«  advarede  han  mig 
igen.  »Har  Rasmus  nogensinde  været  sød  mod  dig?«  Jeg 
tænkte  mig  om  et  øjeblik  og  rystede  så  på  hovedet. 
»Hvorfor  skulle  han  så  pludselig  gøre  dig  en  tjeneste?« 

»Han  har  jo  en  ekstra  fodbold,  så  han  har  ikke  brug 
for  den.  Jeg  gør  ham  en  tjeneste,«  forsvarede  jeg  mig. 

»Der  må  være  noget  galt  med  bolden.  Måske  er  den 
utæt.  Har  du  tænkt  på  det?« 

»Jeg  undersøgte  den,  Frank.  Den  er  splinterny.  Den 
fejler  ikke  noget.« 

»Jeg  ville  ikke  købe  den,  hvis  jeg  var  dig,  Jens.« 

Jeg  så  på  min  ven.  »Du  er  bare  misundelig,  fordi  han 
ikke  sælger  den  til  dig.  Jeg  køber  den  bold,  inden 
Rasmus  ombestemmer  sig.« 

Rasmus  ventede  på  mig  under  figentræet  sammen 
med  en  af  sine  venner.  De  andre  var  gået.  Han  havde 
den  nye  bold  og  en  anden,  der  så  noget  slidt  ud.  Jeg  rakte 
pengene  frem,  og  Rasmus  snuppede  dem.  Da  han  havde 
talt  pengene,  rakte  han  mig  bolden.  »Så  er  den  din,  du.« 
Han  lo  og  slog  sin  ven  på  skulderen.  »Lad  os  skride.« 

Jeg  stod  med  bolden  og  så  dem  forsvinde.  De 
smilede  underligt,  når  de  kiggede  sig  tilbage  over  skul- 
deren. Jeg  blev  en  smule  urolig.  Jeg  tænkte  på  Franks 
advarsel.  Måske  var  der  noget  galt  med  bolden.  Jeg 
kastede  lidt  med  den.  Den  føltes  god  nok.  Jeg  trykkede 
på  den  for  at  se,  om  der  sivede  luft  ud  af  den.  Men  den 


virkede  hård  nok.  Så  vidt  jeg  kunne  se,  var  der  ikke 
noget  galt  med  bolden. 

I  de  næste  to  dage  spillede  mine  venner  og  jeg  med 
bolden.  Det  var  alles  yndlingsbold.  Og  den  var  bestemt 
ikke  utæt.  Den  var  splinterny,  præcis  som  den  så  ud  til. 
Jeg  drillede  Frank  med,  at  han  var  alt  for  negativ  og 
spurgte  ham,  om  han  ærgrede  sig  over,  at  han  ikke 
havde  betalt  de  50  kroner  for  den.  Han  rystede  på 
hovedet,  og  jeg  regnede  med,  at  han  var  misundelig. 

En  eftermiddag,  hvor  jeg  sad  på  trappetrinnet  og 
kastede  lidt  med  min  bold,  cyklede  han  hen  til  mig  og 
så  meget  alvorlig  ud:  »Jeg  har  hørt  noget  om  din  bold,« 
sagde  han. 

Jeg  smilede.  »Er  du  stadig  bekymret  for  den  bold, 
Frank?« 

Frank  smilede  ikke.  »Min  bror  David  kender  en  af 
Rasmus'  venner.  Han  siger,  at  Rasmus  stjal  den.« 

»Hvad  mener  du  med,  at  han  stjal  den?« 

»Rasmus  stjal  den  i  sportsforretningen.  Et  par  af 
hans  venner  hjalp  ham,  men  det  var  ham,  der  sneg 
den  ud  af  butikken.  Det  var  derfor,  han  så  gerne  ville 
sælge  den.« 

Det  føltes,  som  om  Frank  havde  slået  mig  i  maven. 
Jeg  så  på  bolden.  »Måske  er  det  ikke  den  samme  bold,« 
sagde  jeg  og  kunne  mærke,  at  jeg  var  ved  at  blive  vred. 

»Rasmus  stjal  en  bold  nøjagtig  mage  til  den  der, 
samme  dag  som  du  købte  den  af  ham.  Det  er  jo  den.« 

»Nå,  men  det  var  ikke  mig,  der  stjal  den,«  vrissede 
jeg  ad  Frank.  »Jeg  har  betalt  for  den,  så  det  er  ikke 
mit  problem.  Og  jeg  vidste  ikke,  at  den  var  stjålet,  da 
jeg  købte  den  af  Rasmus.  Det  er  ham,  der  er  en  tyv, 
ikke  mig.« 

Frank  trak  på  skuldrene  og  vendte  sig  bort.  »Jeg 
syntes  bare,  at  du  skulle  vide  det.« 

Jeg  var  vred  på  ham,  fordi  han  havde  fortalt  mig  om 
Rasmus'  tyveri,  for  jeg  holdt  meget  af  den  bold,  og  jeg 
ville  gerne  beholde  den.  »Siger  du  det  til  nogen?«  råbte 
jeg  efter  ham.  Han  vendte  sig  og  stirrede  på  mig.  Han 
rystede  langsomt  på  hovedet. 

Da  han  var  kørt,  lagde  jeg  bolden  væk.  Da  Stephanie 
spurgte,  om  vi  skulle  spille  lidt  med  den,  sagde  jeg  nej. 
Jeg  blev  ved  med  at  sige  til  mig  selv,  at  jeg  ærligt  og 
redeligt  havde  købt  bolden,  og  at  jeg  ikke 
havde  gjort  noget  galt.  Men  jeg  havde 
det  ikke  godt  med  det.  Jeg  havde  slet 
ikke  lyst  til  at  spille  med  den  mere. 
Og  jeg  havde  bestemt  ikke  lyst  til  at 
fortælle  far  og  mor,  hvad  Frank 
havde  sagt.  De  havde  ikke  syntes 
om,  at  jeg  lånte  den  tier  af 
Stephanie,  men  de  havde  ladet  mig 
selv  afgøre  det. 


Næste  dag  tog  jeg  ud  og  ledte  efter  Rasmus.  Han 
kørte  rundt  på  cykel  over  på  skolens  parkeringsplads 
sammen  med  et  par  af  sine  venner.  Jeg  gik  hen  til  ham  og 
rakte  ham  bolden.  »Jeg  vil  have  min  halvtredser  tilbage!« 
Han  så  på  bolden  og  så  på  mig.  »Jeg  sagde  jo,  at  vi  ikke 
kunne  bytte  tilbage.  Og  jeg  har  allerede  brugt  de  fleste  af 
pengene.  Og,«  tilføjede  han,  mens  han  nikkede  ned 
mod  bolden,  »den  ser  jo  ikke  ny  ud  mere.« 
»Du  har  stjålet  den  bold,«  hvæsede  jeg. 
Smilet  forsvandt  fra  hans  ansigt.  Han  sprang  af 
cyklen,  som  han  lod  ramle  mod  asfalten.  Så  greb 
han  mig  i  kraven  og  trak  mig  ind  mod  sig.  »Hvem 
har  sagt  det?« 


»Der  er  bare  nogen,  der  ved  det,«  gispede  jeg.  »Og 
jeg  vil  ikke  have  en  stjålen  bold.« 

»Du  skal  ikke  gå  og  plapre  ud  med,  at  jeg  har  stjålet 
den  bold,  ellers  får  du  tæsk.  Der  er  ingen,  som  kan 
bevise,  at  jeg  har  stjålet  den.  Desuden  er  det  din  bold. 
Du  har  betalt  for  den.« 

»Jeg  vil  ikke  have  den  mere.« 

»Det  er  dit  problem.  Hvis  du  ikke  vil  have  den,  så 
smid  den  væk.«  Han  gav  mig  et  hårdt  puf,  satte  sig  op 
på  sin  cykel  og  cyklede  væk  sammen  med  sine  venner. 

Jeg  slæbte  fødderne  efter  mig,  da  jeg  forlod 
parkeringspladsen  med  den  bold,  der  engang  havde 
virket  som  et  godt  køb.  Nu  var  den  en  kold,  hård 
påmindelse  om  uærlighed.  Jeg  fik  øje  på  affalds- 
containeren  i  et  hjørne  af  parkeringspladsen.  Jeg  over- 
vejede at  smide  bolden  ud.  Men  det  kunne  jeg  ikke. 
Jeg  havde  betalt  50  kroner  for  den,  og  jeg  skyldte 
stadig  Stephanie  en  tier.  Jeg  kunne  ikke  bare  smide 
den  væk. 

Jeg  forsøgte  at  overbevise  mig  selv  om,  at  jeg  ikke 
havde  gjort  noget  galt.  Jeg  havde  jo  ikke  vidst,  at 
bolden  var  stjålet,  da  jeg  købte  den.  Jeg  havde  prøvet  at 
give  den  tilbage  til  Rasmus.  Hvad  mere  kunne  jeg  gøre? 
Skulle  jeg  miste  min  halvtredser,  fordi  Rasmus  havde 
gjort  noget  forkert? 

Jeg  rystede  på  hovedet.  Alle  mine  undskyldninger 
kunne  ikke  få  den  væmmelige  skyldfølelse  til  at 
forsvinde.  Jeg  tænkte  på  sportsforretningen.  Jeg  havde 
altid  holdt  af  at  gå  ind  og  kigge.  Men  hver  gang  jeg  gik 
forbi  nu,  tænkte  jeg  på  den  stjålne  bold.  Og  jeg  vidste, 
at  selv  om  jeg  ikke  havde  stjålet  den,  så  havde  butikken 
alligevel  mistet  en  bold.  Og  jeg  havde  den.  Jeg  vidste, 
hvad  far  og  mor  ville  sige,  og  jeg  vidste,  at  jeg  ikke  ville 
få  det  godt  med  mig  selv,  før  jeg  gjorde  det. 

Jeg  gik  hjem,  hoppede  på  cyklen  og  kørte  ind  til 
byen.  Det  var  svært  at  gå  ind  i  forretningen.  Jeg  spurgte 
efter  bestyreren  hr.  Termansen.  En  af  ekspedienterne 
førte  mig  han  til  hans  kontor  i  baglokalet. 

»Davs,  Jens,«  sagde  hr.  Termansen  venligt,  da  jeg 
trådte  ind  i  kontoret.  »Hvad  kan  jeg  gøre  for  dig?« 

Jeg  lagde  bolden  midt  på  hans  bord  og  stirrede  på 
den.  »Den  her  bold  er  stjålet  fra  din  butik,«  sagde  jeg 
stille.  »Men  det  var  ikke  mig,  der  stjal  den,«  tilføjede  jeg 
hurtigt.  Jeg  fortalte  ham  hele  historien. 

»Så  det  er  ikke  min  bold,«  sagde  jeg  til  sidst.  »Og  du 
vil  nok  heller  ikke  have  den,  for  nu  er  den  brugt  og  jeg 
har  skrevet  mit  navn  på  den  med  sort  vandfast  tus.« 

Hr.  Termansen  lænede  sig  tilbage  i  stolen  og  lagde 
hænderne  bag  nakken.  I  lang  tid  sad  han  eftertænksom 
uden  at  sige  noget.  Endelig  lænede  han  sig  frem,  tog 
bolden  og  rullede  den  mellem  hænderne.  »Jens,  først  og 
fremmest  skal  du  vide,  at  jeg  er  glad  for,  at  du  havde 
mod  til  at  komme  herind.  Det  har  nok  ikke  været  let.« 
Jeg  rystede  på  hovedet  uden  at  se  på  ham.  »Det  er  ikke 
altid  let  at  være  helt  ærlig.  I  dit  tilfælde  har  det  kostet 
dig  en  halvtredser.  Og  så  var  det  endda  ikke  dig,  der 
stjal  bolden.  Men  ærlighed  er  vigtigere  end  bolden  her 
eller  de  penge,  som  du  brugte  på  den.« 

Hr.  Termansen  smilede  til  mig.  »Men  jeg  vil  gøre 
det  lidt  lettere  for  dig  at  være  ærlig.  Jeg  har  nogle 
småjobs  her  i  butikken,  som  du  kunne  klare  som  beta- 
ling for  bolden.« 

»Mener  du,  at  jeg  kan  beholde  den?« 

Hr.  Termansen  smilede.  »Sørg  du  bare  for  at  være 
her  i  morgen  tidlig.«  Jeg  smilede  og  vendte  mig  for  at 
gå.  Skyldfølelsen  var  pist  væk.  »Hør,  Jens,«  sagde  hr. 
Termansen.  Jeg  vendte  mig.  Han  lo  og  kastede  bolden 
hen  til  mig.  »Du  må  hellere  tage  den  med  dig,  inden  der 
er  nogen,  som  hugger  den.«  □ 


BØRNESTJERNEN 

12 


BARE  FOR  SJOV 


Det  Gamle 
Testamente 

Vivian  Paulsen  og  Coriiss  Clayton 


-spil 


Hvis  du  vil  spille  skriftstedsspillet,  skal  du  tage  denne 
side  ud  af  bladet.  Lim  billederne  på  et  stykke  karton, 
klip  dem  ud  og  læg  den  i  en  lille  pose.  Lad  den  første 
spiller  trække  et  kort  fra  posen  og  fortælle,  hvilken 
historie  fra  Det  Gamle  Testamente,  som  kortet  minder 
ham  eller  hende  om.  For  eksempel  kan  et  kort  med 
hav  på  minde  spilleren  om  overgangen  over  Det  Røde 
Hav,  Noa  og  arken  eller  Skabelsen.  Hvis  en  spiller  ikke 
kan  finde  på  en  historie,  kan  de  andre  spillere  hjælpe. 
Bliv  ved  med  at  spille,  indtil  I  har  fundet  på  mindst  én 
historie  for  hvert  kort.  □ 

NYE  VENNER 


Arietana  # 
fra  Kiribati 


Joyce  Findlay 

FOTO:  FORFATTEREN 


Livet  kan  være  meget  enkelt,  når 
man  bor  på  en  lille  ø  midt  i 
Stillehavet.  10-årige  Arietana 
bor  på  øen  Buota  i  øriget  Kiribati 
(udtales  Kiribas)  i  en  hytte  lavet  af 
kokospalmer.  Arietana  elsker  sin  ø.  Han 
kan  gå  til  kirke  eller  i  skole,  og  han 
kender  alle  i  den  lille  landsby. 

Han  og  hans  venner  morer  sig  med 
at  lave  deres  eget  legetøj.  Arietana  og  hans  lillebror,  ni- 
årige Ienratu,  laver  biler  og  både  af  dåser  og  træstykker. 
De  laver  også  skralder  og  fløjter  afblade  fra  kokospal- 
merne. Af  og  til  laver  Arietana  små  vindmøller  til  sin 
fire-årige  lillesøster  Tiareni,  så  hun  kan  løbe  og  lege 
med  dem. 

Arietanas  far  Beniera  lægger  vægt  på  at  undervise  sine 
børn  i  evangeliet,  så  de  kan  blive  stærke  medlemmer  af 
Kirken.  De  holder  en  kort  familieandagt  hver  morgen  og 
aften  i  deres  hjem.  De  holder  også  af  at  gå  i  kirke  om 
søndagen.  De  er  medlemmer  af  Rawannawi  Gren  og  er 
ofte  de  første,  der  ankommer  til  kirken.  Arietanas  mor 
Katangiman  er  hjælpeforeningspræsidentinde,  så 

B  0  R  N  E  S 

Arietana  passer  sine  søstre  Tiareni  og 
Nei  Mwa,  mens  hun  passer  sin 
kaldelse. 

Arietana  kan  lide  at  tale  om  grenens  særlige 
mødesal.  »Vores  kirkebygningen  er  en  maneaba.  Den  er 
bygget  af  kokospalmer.  Den  er  åben  i  siderne  og  har 
løvtag.  Alle  sidder  på  flettede  måtter  på  gulvet,« 
forklarer  han.  Efter  nadvermødet  mødes 
Primarybørnene  i  en  lille  hytte  ved  siden  af  maneaba' en. 

»Jeg  holder  meget  af  Primary,«  siger  Arietana.  »Vi 
synger  og  hører  historier  fra  skrifterne.«  Han  yndlings- 
person  fra  Mormons  Bog  er  Nephi.  Han  holder  meget  af 
historien  om,  hvordan  Nephi  knækkede  sin  bue  og 
måtte  lave  en  ny  for  at  kunne  skaffe  mad  til  familien. 
Han  og  de  andre  børn  i  Primary  lærer  at  synge  »Jeg  er 
Guds  kære  barn«  på  engelsk. 

Kiribati  er  en  nation,  som  består  af  mange  små  øer  og 
masser  af  hav.  Buota  hører  til  Tarawa-atollen.  Øen  har 
Stillehavet  på  den  ene  side  og  en  lagune  på  den  anden. 
En  atol  er  en  kæde  af  små  øer,  der  ligger  tæt  sammen  og 
danner  en  cirkel  eller  en  halvcirkel.  Inden  i  cirklen 
ligger  en  lagune,  og  udenfor  cirklen  ligger  havet.  De 
fleste  af  øerne  i  atollen  er  lange  og  smalle,  så  man  kan  se 
både  havet  og  lagunen  fra  det  samme  punkt  på  øen. 
Eftersom  øerne  ligger  så  tæt  på  hinanden,  er  flere  af 
dem  forbundet  med  broer  eller  dæmninger.  Øen  Buota 
har  en  bro  i  den  ene  ende,  som  forbinder  den  med  øen 
mod  syd,  men  for  at  komme  til  den  næste  ø  mod  nord, 
må  man  vade  gennem  vandet  eller  sejle  i  kano. 

Arietanas  hjem  ligger  nær  ækvator,  så  vejret  er 
varmt  året  rundt,  og  havet  er  meget  varmt.  Børnene 


bruger  meget  tid  på  at  svømme,  fiske  eller  lege  i  vandet. 
Arietana  kan  lide  at  fiske  og  grave  efter  muslinger  i 
sandet.  »En  dag  fangede  jeg  fisk  nok  til  vores 
aftensmad,«  siger  han.  »Far  var  meget  overrasket  over, 
at  jeg  havde  fanget  så  mange.  Når  jeg  vil  fiske,  bruger 
jeg  en  lille  eremitkrebs  som  madding,  og  så  kaster  jeg 
linen  ud  fra  broen  og  venter  på,  at  fiskene  skal  bide  på.« 

Arietana  er  medlem  af  en  dansegruppe,  som  lærer  de 
traditionelle  danse  fra  Kiribati.  Drengene  og  pigerne  her 
er  meget  små,  når  de  begynder  at  lære  de  smukke 
siddende  eller  stående  danse,  som  er  en  del  af  deres 
dagligdag.  I  mange  af  dansene  bevæger  de  armene  som 
fugle,  der  flyver.  Når  Arietanas  gruppe  optræder,  er  der 
nogle  af  børnene,  der  danser,  mens  andre  synger  eller 
slår  rytmen  på  en  stor  trækasse. 

Den  måtte,  som  Arietana  og  de  andre  drenge  har  på, 
når  de  danser,  kaldes  Te  Burebure.  Arietanas  mor  har 


Herunder:  Arietana  og  hans 
familie  foran  deres  hytte, 
som  er  lavet  af  kokospalmer. 
/  midten:  Arietana  ved  familiens 
kano,  som  bruges  til  transport 
og  fiskeri. 


lavet  hans  dansemåtte  og  dekorationerne  på  hans  arme. 
Han  elsker  at  danse,  især  når  hans  gruppe  optræder  for 
deres  forældre  eller  repræsentanter  for  landsbyen  til 
fødselsdage  eller  højtider. 

Arietanas  mor  siger,  at  han  er  flittig  og  villigt  udfører 
sine  pligter  i  hjemmet.  Hun  forklarer:  »Hver  morgen  fejer 
han  blade  sammen  i  gården,  og  hver  aften  er  det  hans 
ansvar  at  trække  moskitonettene  ned  og  rulle  sovemåt- 
terne  ud.«  Arietana  siger,  at  han  også  kan  lide  at  lave 
mad.  »Jeg  kan  lide  at  være  med  til  at  lave  mad.  Nogle 
gange  lader  mor  mig  koge  drikkevand  eller  koge  ris.« 
Han  tilføjer:  »Mine  livretter  er  fisk,  brødfrugt  og  ris.« 

Hver  morgen,  inden  Arietana  og  Ienratu  skal  i  skole, 
motionerer  de  ved  at  løbe.  Arietana  elsker  at  løbe,  og 
han  vil  gerne  lære  brydning,  ligesom  sin  far,  der  har 
været  Kiribati-mester  i  brydning  to  gange.  Af  og  til 
tager  Arietanas  familie  på  picnic  til  lufthavnen,  hvor 
hans  far  er  sikkerhedsvagt. 

Ligesom  så  mange  andre  familier  i  Kiribati  har 
Arietana  sine  slægtninge  lige  i  nærheden.  Hans  tanter, 
onkler  og  bedstemor  bor  alle  sammen  tæt  på  hans  hjem. 
Det  betyder,  at  Arietana  og  de  andre  børn  har  masser  af 
fætre  og  kusiner  at  lege  med.  Og  det  gør  det  også  lettere 


for  familien  at  hjælpe  hinanden.  Folk  i  Kiribati  mener, 
at  det  er  meget  vigtigt  at  hjælpe  sine  slægtninge. 

En  af  Arietanas  største  oplevelser  var,  da  ældste 
L.  Tom  Perry  kom  for  at  indvie  Kiribati  til  forkyndelsen 
af  evangeliet  og  danne  den  første  stav  der.  Hele  Arietanas 
familie  tog  til  Eita  for  at  overvære  begivenheden.  De 
glædede  sig  til  at  høre  en  Herrens  apostel  tale.  Selv 
Kiribatis  præsident  kom  for  at  høre  ældste  Perry  tale! 

Arietana  taler  et  sprog,  som  hedder  I-Kiribati,  og 
ligesom  alle  andre  på  øen  har  han  kun  et  navn.  Hvis 
han  skal  bruge  et  mere  til  officielle  optegnelser,  sætter 
han  bare  sin  fars  navn  efter  sit  eget.  Arietanas  far 
hedder  Beniera,  så  hans  fulde  navn  ville  være  Arietana 
Beniera.  Men  hans  farfar  hedder  Koneteti,  så  hans  fars 
navn  er  Beniera  Koneteti. 

Arietana  blev  døbt  i  havet  af  sin  far.  Han  siger,  at 
han  er  glad  for  at  være  medlem  af  Kirken.  Når  man 
spørger  ham,  hvad  han  vil  være,  når  han  bliver  stor, 
svarer  han:  »Jeg  vil  på  mission  ligesom  min  far,  og  så  vil 
jeg  være  fisker.« 

Efterhånden  som  hans  vidnesbyrd  vokser,  vil  han 
bestemt  få  nettene  fulde.  □ 

Man  skal  løbe  hurtigt  for  at 
følge  med  Tiareni,  Ienratu 
og  Arietana.  Deres  begej- 
string for  livet  kan  næsten 
holde  trit  med  deres 
kærlighed  til  evangeliet. 

BESØGSLÆRERINDEBUDSKABET 


CELESTIALT  ÆGTESKAB 


Præsident  Brigham  Young 
sagde,  at  celestialt  ægteskab 
»lægger  grundvolden  til  ...  at 
intelligente  væsner  kan  blive  kronet 
med  ære,  kærlighed  og  evigt  liv.  Det 
er  faktisk  den  tråd,  der  løber  fra 
begyndelsen  til  enden  af  frelsens 
hellige  evangelium«  (Kirkens  præsi' 
denters  lærdomme:  Brigham  Young, 
1997,  s.  163).  Det  skyldes,  at  modta- 
gelse og  helligholdelse  af  den  nye  og 
evige  ægteskabspagt  bereder  os  til  at 
modtage  den  højeste  grad  af 
herlighed  i  det  celestiale  rige  (se  L&P 
131:1-3). 

VÆR  VÆRDIG  TIL  AT  EVIGT  ÆGTESKAB 

Opnåelse  af  et  celestialt  ægteskab 
begynder  med  et  tempelægteskab. 
Desværre  er  det  ikke  alle,  som 
ønsker  et  tempelægteskab,  der  med 
det  samme  modtager  den  velsignelse. 
Men  som  præsident  Gordon  B. 
Hinckley  erindrer  os  om:  »I  en 
kærlig  Faders  og  en  guddommelige 
Forløsers  plan  vil  ingen  velsignelse, 
som  I  ellers  er  værdig  til,  blive 
nægtet  jer«  (»Guds  døtre«,  Stjernen, 
januar  1992,  s.  116). 

Herren  kender  vores  værdighed 
og  vores  hjertes  ønsker,  og  han 
velsigner  os  for  vores  trofasthed. 

På  den  anden  side  skal  de,  der  får 
mulighed  for  at  blive  viet  i  templet, 
holde  deres  tempelpagter  for  at  nyde 
de  lovede  privilegier.  Ældste  Bruce  R. 
McConkie  fra  De  Tolv  Apostles 
Kvorum  skrev:  »Celestialt  eller  evigt 


ægteskab  er  porten  til  ophøjelse.  For 
...  at  opnå  evigt  liv  skal  en  mand  (og 
en  kvinde)  indtræde  i  denne  hellige 
ægteskabsorden  og  holde  alle  de 
pagter  og  forpligtelser,  som  henhører 
til  den«  (Doctrinal  New  Testament 
Commentary,  3  bind,  1966-1973, 
1:547). 

EN  EVIG  PAGT  MED  TIMELIGE 
VELSIGNELSER 

Skønt  tempelægteskabet  er 
forbundet  med  evige  løfter,  behøver 
en  ægtemand  og  hans  hustru  ikke  at 
vente  til  evigheden  med  at  nyde  det 
celestiale  ægteskabs  velsignelser.  Man 
opnår  også  mange  timelige  velsig- 
nelser ved  at  berede  sig  til  at  blive  gift 
i  templet.  For  otte  år  siden  mistede 
Lee  Hing  Chung  fra  Hong  Kong  en 
arm  ved  en  arbejdsulykke.  Det  førte 
til,  at  han  mistede  sit  arbejde  og  blev 
syg  og  deprimeret.  Men  i  dag  fyldes 
hans  hjerte  af  tro,  når  han  ser  frem  til 
at  blive  beseglet  i  templet  til  sin 
hustru  Kumviengkumpoonsup  og 
deres  børn. 

»Før  vi  blev  medlem  af  Kirken,« 
siger  han,  »var  jeg  mest  optaget  af  at 
tjene  penge.  Nu  har  jeg  andre  priori- 
teter ...  Jeg  er  dybt  taknemlig  for,  at  vi 
er  sammen,  og  at  vi  kan  være  sammen 
for  evigt  ...  Templets  tilstedeværelse 
minder  mig  om,  at  jeg  skal  være  god, 
disciplineret  og  værdig«  (citeret  i 
Kellene  Ricks  Adams,  »Opfyldelsen  af 
en  drøm  i  Hong  Kong«,  Stjernen,  marts 
1997,  s.  38). 


Det  er  da  bestemt  muligt  at  opnå 
et  stærkt  ægteskab  uden  tempelpag- 
terne til  at  forankre  ægtemandens 
og  hustruens  hengivenhed  for 
hinanden.  Men  et  tempelægteskab 
giver  et  evigt  perspektiv  og  et  større 
mål  af  guddommelig  støtte  end  et 
borgerligt  ægteskab  kan  byde  på. 
Ældste  Bruce  C.  Hafen  fra  De 
Halvfjerds  kalder  tempelægteskab 
for  pagtsægteskab  og  bemærker,  at 
»når  problemerne  kommer  til  et 
pagt-ægteskab,  så  arbejder  mand  og 
hustru  sig  gennem  dem.  De  gifter  sig 
for  at  give  og  udvikle  sig,  knyttet  af 
pagter  til  hinanden,  til  samfundet  og 
til  Gud«  (»Pagtsægteskab«,  Stjernen, 
januar  1997,  s.  25). 

•  Hvad  skal  vi  gøre  for  at  være 
værdige  til  den  højeste  grad  af  celestial 
herlighed? 

•  Hvordan  kan  et  pagtsægteskab 
beskytte  os  i  verden  i  dag?  □ 

»DU  MA  DCKE 
STJÆLE« 


Richard  D.  Draper 


Dette  ottende  bud  forbyder 
enhver  form  for  tyveri.  Herrens 
lov  belærer  os  om  befalingens 
positive  aspekt.  Respektér 
andres  rettigheder,  ejendom 
og  behov. 


Så  snart  min  kollega  så,  at  ruden  i  hans  bil 
var  knust,  blev  han  syg  om  hjertet.  Den 
følelse  skyldtes  ikke  alene,  at  han  var  klar 
over,  at  han  blev  nødt  til  at  få  sat  en  ny  rude 
i,  men  mere  fra  frygten  for  at  have  mistet  flere  års  arbejde. 
Et  øjeblik  senere  blev  hans  værste  anelser  bekræftet.  En 
eller  anden  havde  stjålet  hans  mappe. 

Denne  professor  var  ankommet  senere  end  ventet  til 
en  aftale  i  en  større  by  og  havde  derfor  parkeret  bilen  i  en 
lille  sidegade  et  stykke  vej  fra  forelæsningssalen.  For  at 
undgå  at  skulle  bære  på  sin  tunge  attachémappe,  tog  han 
bare  sine  notater  til  sine  tale  med  og  lod  den  slidte  taske 
ligge  på  sædet.  Netop  fordi  den  så  så  slidt  ud  og  ikke 
indeholdt  noget  af  værdi,  mente  han,  at  han  trygt  kunne 
efterlade  den.  Desværre  tog  han  fejl. 

Jeg  følte  med  ham,  da  han  senere  fortalte  om  sin  skuf- 
felse og  sin  sorg  over  tabet.  Den  gamle  mappe  indeholdt 
resultaterne  af  flere  hundrede  kilometers  rejser,  frugten 

Gud  gav  sine  børn  frihed  til  at  nyde  frugten  af  deres 
individuelle  arbejde.  Adam  lærte  »at  spise  sit  brød  i 
sit  ansigts  sved«,  ikke  en  andens  sved.  »Og  Eva,  hans 
hustru,  arbejdede  også  med  ham.« 

O  K  T  O  B 


af  nogle  få  tusind  dollars  studielegater  og 
produktet  af  måneders  omhyggelig  forsk- 
ning, analyser,  studium,  overvejelser  og 
skriverier.  Den  tykke  afhandling  i 
mappen  havde  ikke  værdi  for  nogen 
anden.  Men  det,  som  tyven  formentlig 
kastede  fra  sig  med  foragt,  betød  meget 
for  et  andet  menneske. 

Sådan  er  det  ofte  med  tyverier  -  der  bliver  stjålet  mere 
end  bare  materielle  ting.  Når  nogen  overtræder  det 
ottende  bud,  mister  ofrene  ikke  bare  deres  fred,  men  også 
ejendele,  der  repræsenterer  en  del  af  deres  liv. 

BETYDNINGEN  AF  DET  OTTENDE  BUD 

Guds  befaling  til  Israel  i  dette  bud  er  meget  direkte  og 
stærkt  på  hebraisk:  lo  tignov,  »du  må  ikke  stjæle«.  Tignov 
kommer  af  roden  ganav,  som  betyder  »at  være  en  tyv« 
eller  »at  stjæle«.  Dette  ord  antyder  noget  bedragerisk  og 
fordækt.  Den  græske  udgave  af  Det  Gamle  Testamente 
oversatte  det  hebraiske  ord  med  det  græske  klepto. 
Ligesom  det  hebraisk  ganav  rummer  klepto  også  betyd- 
ningen af  hemmeligt  og  listigt  at  tage  det,  som  retmæs- 
sigt tilhører  en  anden.  Underslæb  og  misbrug  af  betroede 
midler  er  gode  eksempler  på  denne  form  for  tyveri.  Ord 
som  bedrageri  og  svindel  beskriver  glimrende  tyvens 
arbejdsmetoder. 

Men  hvad  så,  når  nogen  tilegner  sig  noget  med  magt? 
Det  hebraiske  ord  gazal  er  nært  beslægtet  med  ganav  og 
betyder  »at  berøve«.  Dette  ord  omfatter  konfrontation, 
vold  eller  trusler  om  vold.  Gud  befalede:  »Du  må  ikke 

undertrykke  din  næste  eller  udplyndre  ham«  (3  Mos 
19:13).  Så  i  Herrens  øjne  omfatter  tyveri  også  røveri, 
udplyndring,  tilraning  og  andre  former  for  ulovligheder. 

Bibelen  påpeger,  at  tyveri  hører  til  den  kategori  af 
synder,  der  omfatter  mord,  hor  og  løgn.  De  er  tæt 
forbundet,  og  tyveri  er  fællesnævneren  for  dem.  Mord  er 
den  ulovlige  berøvelse  af  liv,  hor  er  berøvelse  af  dyd  og 
løgnagtighed  berøver  ofte  andre  deres  omdømme, 
ejendom  eller  gods. 

Sætningen  »du  må  ikke  stjæle«  (2  Mos  20:15)  nævner 
ikke  nogen  bestemt  genstand.  Dets  forbud  er  bredt  og 
betingelsesløst:  Du  må  ikke  stjæle  noget  som  helst.  På  en 
tid,  hvor  slaveri  var  almindeligt,  udformede  Herren  sin 
lov,  så  den  ikke  alene  beskyttede  ejendele,  men  også 
mennesker  fra  at  blive  udsat  for  ulovlige  overgreb  (se 
2Mos21:16).1 

Bredden  af  dette  bud  betyder  også,  at  man  heller  ikke 
må  berøve  andre  ved  sin  forsømmelse.  Faktisk  belærer 
Bibelen  os  om,  at  forsømmelse  er  en  forbrydelse.  En  sand 
discipel  af  Kristus  skal  være  god  mod  selv  fremmede  (se 
5  Mos  22:1—4)  og  skal  hjælpe  de  nødlidende,  selv  når  det 
er  vanskeligt  (se  Ordsp  24:10-12).  En  bibelforsker  har 
kommenteret  de  tre  vers  i  Ordsprogenes  Bog  på  følgende 
måde:  »Det  er  lejesvenden,  ikke  den  sande  hyrde,  der 
undskylder  sig  med  dårlige  forhold  (vers  10),  opgavens 
umulighed  (vers  11)  og  tilgivelige  uvidenhed  (vers  12). 
Kærlighed  affejes  ikke  så  let,  og  det  gør  kærlighedens  Gud 
heller  ikke.«2 1  sin  omtale  af  undladelsessynder  føjer  ældste 
Spencer  W.  Kimball,  som  dengang  var  medlem  af  De  Tolv 
Apostles  Kvorum,  sit  vidnesbyrd  til:  »Ikke  alene  skal  vi 
ikke  stjæle,  men  vi  skal  også  beskytte  andres  ejendom.«3 

TRE  VIGTIGE  PRINCIPPER 

En  nærmere  gennemgang  af  det  ottende  bud  viser  tre 
principper,  som  hjælper  os  til  at  forstå,  hvorfor  tyveri 
både  er  en  synd  og  en  forbrydelse. 

For  det  første  fastslår  budet  den  private  ejendoms- 
ret til  jordisk  gods  og  værner  derved  om  et  af 


livets  nødvendige  ansvar.  Præsident  Ezra  Taft  Benson 
sagde:  »Det  er  ikke  muligt  at  have  frihed,  medmindre 
mennesker  beskyttes  i  retten  til  at  råde  over  sine  retmæs- 
sige midler  og  ejendele  og  kan  opnå  erstatning,  hvis  de 
mistes  eller  ødelægges.  Hvis  man  fjerner  denne  ret,  er 
mennesket  gjort  til  træl.  Den  tidligere  amerikanske  høje- 
steretsdommer George  Sutherland  har  udtrykt  det  på 
denne  måde:  >At  give  (et  menneske)  frihed,  men  berøve 
det  den  ejendom,  som  er  frugten  af  og  symbolet  på  hans 
frihed,  er  at  lade  ham  forblive  slave.  <«4 

Gud  satte  sine  børn  på  tronen,  da  han,  gennem  Adam, 
gav  dem  herredømme  over  jorden.  Ved  at  gøre  det  gav 
han  dem  frihed  til  at  arbejde  og  nyde  frugten  af  deres 
eget  virke.  Adam  lærte  »at  spise  sit  brød  i  sit  ansigts 

På  Noas  tid  fyldte  hemmelige  forbindelser  -  gennem 
hvilke  mørkets  magter  forsøgte  at  vinde  vinding  ved 
mord  og  tyveri  -  jorden  med  voldshandlinger.  Derfor 
sendte  Herren  vandfloden,  der  udryddede  de  ugudelige. 

sved«,  ikke  nogen  andens  sved.  »Og  Eva, 
hans  hustru,  arbejdede  også  med  ham« 
(Moses  5:1,  fremhævelse  tilføjet). 

For  det  andet  viser  det  ottende  bud  os,  at 
Gud  -  ikke  mennesker  eller  staten  -  er 
ophavsmand  til  den  private  ejendomsret. 
Alle  bud  udgår  fra  ham.  Det  er  ham,  der  som 
øverste  hersker,  himlens  og  jordens  Skaber, 
udformer  de  love,  der  styrer  hans  rige  (se  L&P  88:34-42). 
Jorden  tilhører  ham,  og  han  har  besluttet,  at  menneskene 
skal  have  andel  i  den.  Men  enhver  må  få  sin  del  i  overens- 
stemmelse med  hans  guddommelige  love. 

For  det  tredje  sætter  enhver,  der  stjæler,  sig  op  mod 
Gud.  Eftersom  alle  guddommelige  love  udgår  fra  ham,  er 
en  krænkelse  af  den  lov  en  krænkelse  af  ham.  Det  betyder, 
at  overtrædelse  af  en  hvilken  som  helst  jordisk  lov,  der 
bygger  på  hans  bud  -  love,  der  har  med  den  enkelte,  fami- 
lien, ejendom,  penge,  arbejde,  stat  eller  kirke  at  gøre  -  er 
en  krænkelse  af  Gud.  Kong  David  fik  øjnene  op  for  det  og 
sagde  med  henvisning  til,  at  han  havde  stjålet  en  anden 
mands  kone  og  fået  ham  slået  ihjel:  »Mod  dig  alene  har 
jeg  syndet,  jeg  har  gjort,  hvad  der  er  ondt  i  dine  øjne« 
(S151:6).5 

Tyveri  er  en  synd  mod  vor  himmelske  Fader,  selv  når 
det  er  motiveret  af  nød  eller  fattigdom.  Handlingen 
krænker  Gud  (se  Ordsp  30:9).  Det  ærlige  menneske  vil 
vælge  ikke  at  stjæle,  men  selv  under  vanskelige  omstæn- 
digheder sætte  sin  lid  til  Gud.  Han  er  sig  sit  pagtsforhold 
til  Gud  bevidst  og  vælger  at  værne  om  det. 

En  elev  fortalte  mig  en  gang  en  historie,  der  illustrerer 
betydningen  af  ærlighed.  Mens  eleven  var  barn,  var  fade- 
rens forretning  gået  nedenom  og  hjem.  Men  ved  hårdt 
arbejde  lykkedes  det  faderen  at  skabe  en  ny  forretning,  der 
så  lovende  ud,  men  som  i  begyndelsen  kun  gav  familien  en 
ringe  indkomst.  Elevens  mor  måtte  også  arbejde.  Det  var 
hårdt  for  familien,  især  for  faderen,  men  han  lovede,  at  det 
kun  drejede  sig  om  en  kortere  periode.  I  løbet  af  et  år  var 
forretningen  blevet  så  rentabel,  at  moderen  kunne  holde 


op  med  at  arbejde.  Senere  fik  familien  en 
tryg  økonomi. 

Da  min  elev,  der  læste  til  merkonom, 
begyndte  at  arbejde  for  sin  far,  erfarede 
han,  at  hans  forældre  havde  betalt  al 
deres  gæld  fra  den  tidligere  forretning  af, 
selv  om  loven  om  konkurs  havde  annul- 
leret gælden.  Hans  far  var  begyndt  at 
betale  af,  så  snart  han  begyndte  sin  nye  forretning.  Det  var 
også  en  af  grundene  til,  at  hans  mor  havde  været  nødt  til 
at  arbejde.  Da  min  unge  ven  spurgte  sin  far  om  fornuften  i 
at  betale  af  på  en  gæld,  der  juridisk  var  ude  af  verden, 
forklarede  faderen,  at  selvom  han  godt  vidste,  at  mange 
hæderlige  mennesker  ikke  er  i  stand  til  at  betale  gæld,  der 
juridisk  er  annulleret,  så  følte  han,  at  hans  situation  gjorde 
det  muligt  for  ham  at  betale  sin  gæld  af  over  en  længere 
periode.  Hans  bekymring  over  sin  ubetalte  gæld,  tvang 
ham  og  hans  hustru  til  at  revidere  deres  personlige  forplig- 
telse over  for  Herren  og  de  pagter,  som  de  havde  indgået 
med  ham.  De  følte,  at  de  moralsk  set  burde  betale  gælden 
tilbage  og  at  gøre  andet  ville  være  at  stjæle.  Så  hans  far  og 
mor  havde  arbejdet  sammen  om  at  betale  det,  som  de 
følte,  at  de  skyldte,  og  de  og  deres  familie  var  blevet 
velsignet. 

TYVERI  OG  HEMMELIGE  FORBINDELSER 

Tyveri  er  et  brud  på  en  af  himlens  grundlæggende 
love,  som  befaler  menneskene  at  underlægge  sig  jorden 
og  herske  over  dyreriget  under  Gud  -  det  vil  sige  ifølge 
vor  himmelske  Faders  anvisninger.  Næsten  fra  tidernes 
morgen  har  oprørske  sjæle  stræbt  efter  at  udøve  herre- 
dømme ud  fra  deres  egne  regler  -  eller  med  andre  ord 
stjæle.  De  ville  herske  over  jorden  og  dens  folk  -  stjæle 
fra  menneskeheden,  berøve  dyreriget  og  plyndre  kloden 
-  uden  deres  Skabers  og  Lovgivers  styrende  hånd.  Drab 
blev  nært  forbundet  med  det,  som  Kain  omtalte  som  sin 
»store  hemmelighed  ...  at  jeg  kan  myrde  og  få  vinding« 
(Moses  5:31). 

De  hemmelige  forbindelser  og  mørkets  gerninger  var 
ved  at  få  overhånd  på  Noas  tid.  Resultatet  var  en  jord 
»fuld  af  voldshandlinger«  (Moses  8:30).  »Gud  så,  at 
jorden  var  fordærvet,  fordi  alle  mennesker  på  jorden 
handlede  fordærveligt«  (1  Mos  6:12).  Derfor  sendte 
Herren  vandfloden,  som  udryddede  de  ugudelige  »fra 
jordens  overflade«  (1  Mos  7:4;  se  også  Moses  8:30). 

Der  gik  ikke  lang  tid  efter  vandfloden,  før  fordærvet 
begyndte  igen.  Tilskyndet  af  Satan  begyndte  mennesker- 
at  udtænke  systemer,  der  ville  hjælpe  dem  til  at  plyndre 
Guds  rige.  Ugudelige  ledere,  der  fik  magt  fra  Satan,  og 
som  »søgte  magt  til  at  vinde  magt  og  myrde,  plyndre« 
(Ether  8:16),  påtvang  folket  ugudelige  eder,  der  bandt 
dem  til  at  handle  sammen  i  ugudelighed.  Disse  hemme- 
ligheder blev  overgivet  fra  generation  til  generation.  I 
Mormons  Bog  er  Gadianton  selve  indbegrebet  af  denne 
proces.  Han  var  »meget  dygtig  i  tale  og  ligeledes  øvet  på 
sit  område  med  at  udføre  hemmelige  mord  og  røverier« 
(Helaman  2:4).  Dette  system  blev  efterhånden  den 
herskende  magt  blandt  nephiterne  og  bidrog  direkte  til 
det  folks  undergang  (se  Helaman  2:13). 

Verden  i  de  sidste  dage  lider  under  de  samme 
problemer  og  vil  fortsætte  med  at  gøre  det.  Det  er 
skæbnens  ironi  og  en  stor  tragedie,  at  folk  i  de  sidste  dage 
vil  gennemgå  forfærdelig,  selvforskyldt  ødelæggelse,  og 
de  vil  ikke  omvende  sig  fra  »deres  myrderier  og  trold- 
domskunster og  utugt  og  tyveri«  (Ab  9:21). 

Gennem  historien  har  Herren  forsøgt  at  lære  menne- 
skene at  udnytte  jordens  ressourcer  til  alles  gavn.  Han 
kaldte  for  eksempel  Moses  til  at  fastlægge  loven  for  et 
retfærdigt  samfund  blandt  israelitterne.  Det  var  Herrens 
hensigt,  at  hans  love  skulle  bidrage  til,  at  hver  enkelt 
udviklede  sig  til  sit  fulde  potentiale.  Denne  lov  sikrede 
blandet  andet  enhver  de  materielle  goder,  der  er  arbej- 
dets belønning.  Men  alt  for  tit  kan  folk  ikke  overvinde 
deres  lyst  til  at  eje  eller  råde  over  andres  materielle  goder. 
For  eksempel  sagde  profeten  Amos  om  sit  folk:  »De 
solgte  den  uskyldige  for  penge  og  den  fattige  for  et  par 


sandaler«,  og  de  trængte  de  hjælpeløse  bort  (Amos 
2:6-7).  Og  med  hensyn  til  dem,  der  ikke  betalte  deres 
offerydelser  til  Faderen,  som  gav  dem  alt,  spurgte 
Malakias  skarpt:  »Kan  et  menneske  bedrage  Gud?«  (Mal 
3:8,  fremhævelse  tilføjet). 

I  vore  dage  er  vi  desværre  alt  for  bekendt  med  folk, 
der  er  så  griske,  at  de  ikke  alene  nægter  at  dele  med 
andre,  men  heller  ikke  skyr  nogen  midler  for  at  fratage 
andre  alt. 

Hvis  vi  er  kloge,  vil  vi  elske  mennesker  og  anvende 
alt,  sådan  som  vor  himmelske  Fader  havde  til  hensigt. 
Umoral  opstår,  når  vi  elsker  ting  og  bruger  andre  menne- 
sker. Den  frygtelige  tanke  som  Satan  indgød  Kain  var,  at 
man  kan  omsætte  menneskeliv  til  jordisk  gods  og  gøre  et 
Guds  barn  mindre  værd  end  en  brugsgenstand. 

FRELSERENS  HØJERE  LOV 

Da  Frelseren  kom,  oprettede  han  igen  sit  riges 
højere  lov. 

»Du  skal  elske  Herren  din  Gud  af  hele  dit  hjerte  og  af 
hele  din  sjæl  og  af  hele  dit  sind 

Det  er  det  største  og  første  bud. 

Men  der  er  et  andet,  som  står  lige  med  det:  >Du  skal 
elske  din  næste  som  dig  selv.< 

På  de  to  bud  hviler  hele  loven  og  profeterne«  (Matt 
22:37-40). 

Det  Nye  Testamente  opfordrer  omvendte  disciple  af 
Kristus  til  at  leve  som  nye  mennesker  i  overensstemmelse 
med  denne  kærlighedslov  (se  Rom  6:4;  Hebr  10:19-24). 
Denne  lov  burde  påvirke  hele  vores  syn  på  vore  forplig- 
telser over  for  andre  mennesker  og  vores  evne  til  at  tjene 
dem  og  Herren.  Paulus  opfordrede  til,  at  den,  der  havde 
stjålet,  »ikke  mere  (skal)  stjæle,  men  skal  tværtimod  slide  i 
det  og  selv  frembringe  noget  godt  med  sine  hænder,  så  han 
har  noget  at  give  af  til  den,  der  har  behov  for  det«  (Ef  4:28) . 

Vores  forsagelse  af  tidligere  synder  og  vores  ønske  om  at 
følge  Mesteren  burde  gøre  os  opmærksomme  på  behovet  for 
at  efterleve  de  højeste  moralske  standarder  i  vores  dagligdag. 

Gennem  historien  har 
Herren  forsøgt  at  lære 
menneskene  at 
anvende  jordens 
ressourcer  til  alles 
gavn  og  sikre  ethvert 
menneske  de  materi- 
elle goder,  der  er 
frugten  af  arbejde. 


Præsident  Spencer  W  Kimball  påpegede,  at  »hæderlighed 
kan  læres,  men  ikke  fremtvinges  ved  love.  >Der  burde  være 
en  lov  imod  sådan  noget,  <  siger  mange,  når  korruptionen 
viser  sit  hæslige  fjæs,  og  vores  svar  er,  at  der  er  love,  utallige 
love,  som  ikke  bliver  håndhævet.  Men  vores  svar  lyder 
videre,  at  man  ikke  ved  lov  kan  skabe  godhed,  ære  og 
ærlighed.  Man  må  skabe  en  bevidsthed  om  disse  værdier.«6 
Når  folk  efterlever  disse  værdier,  kan  Åndens  kraft  og 
kærlighedens  magt  gøre  det,  som  love  ikke  kan,  nemlig  at 
overvinde  den  griskhed  og  misundelse,  der  fører  til  tyveri. 

DEN  VIRKELIGE  PRIS 

En  forårsmorgen  for  nogle  år  siden  plantede  min  kone 
og  jeg  et  lille  kirsebærtræ  på  en  solfyldt  plet  i  vores  have. 


Vi  så  frem  til  en  rig  høst  en  dag.  Men  næste  morgen  gik 
min  kone  uden  for  et  øjeblik,  hvorefter  hun  kom  tilbage 
og  så  helt  forbavset  ud:  »Der  er  nogen,  der  har  hugget 
vores  træ!«  Og  ganske  rigtigt,  en  tyv  havde  gravet  det  op 
og  ladet  os  stå  tilbage  med  et  tomt  hul. 

Skønt  tabet  ikke  var  stort  i  kroner  og  ører,  så  mistede  vi 
den  tid,  som  vi  havde  brugt  på  at  berede  jorden,  købe 
træet  og  plante  det.  Men  vi  var  heldige,  sammenlignet 
med  andre,  der  har  lidt  langt  sværere  tab.  Jeg  har  tit  tænkt 
på,  om  den,  der  stjal  vores  træ  har  tænkt  på  den  åndelig 
pris,  som  han  eller  hun  kan  komme  til  at  betale  for  det. 

I  den  sidste  ende  slipper  ingen  tyv  godt  fra  at  stjæle. 
Tyve  står  i  fare  for  at  miste  deres  sjæl.  De  har  overtrådt 
et  af  Guds  bud  og  derved  har  de  skadet  sig  selv  mere  end 
nogen  anden.  Vor  himmelske  Fader  har  gennem  sin  Søn 
befalet  os:  »Så  vær  da  fuldkomne,  som  jeres  himmelske 
Fader  er  fuldkommen«  (Matt  5:48).  Det  græske  ord,  der 
er  oversat  til  »fuldkommen«,  betyder  at  være  hel  eller 
helstøbt.  Det  omfatter  bestemt  også  pålidelighed. 

Vor  himmelske  Fader  er  helstøbt,  og  han  er  pålidelig. 
Vi,  hans  børn,  har  mulighed  for  at  blive,  som  han  er.  Men 
alt,  hvad  vi  gør,  som  ikke  former  den  guddommelige 
karakter  i  os,  krænker  det,  vi  er,  vores  inderste  jeg  og 
vores  slægtskab  med  vor  himmelske  Fader.  Tyveri  hindrer 
os,  ligesom  enhver  anden  bevidst  overtrædelse  af  hans 
bud,  i  at  arbejde  på  at  blive  hele  eller  »fuldkomne«. 

Tyve  underminerer  deres  guddommelige  potentiale, 
såvel  som  de  velsignelser,  der  venter  de  lydige,  og  giver 
afkald  på  den  for  vindings  skyld.  Medmindre  de 
omvender  sig,  berøver  de  sig  selv  evigt  liv.  □ 


NOTER 

1.  Dale  Patrick,  OlA  Testament  Law,  1985,  s.  55-56. 

2.  Derek  Kidner  i  Rousas  John  Rushdoony,  The  Institutes  of 
Biblical  Law,  1973,  s.  465;  se  også  s.  464-465. 

3.  Tilgivelsens  mirakel,  s.  93). 

4.  The  Teachings  of  Ezra  Taft  Benson,  1988,  s.  608. 

5.  Se  The  Institutes  of  Biblical  Law,  s.  10—13. 

6.  The  Teachings  of  Spencer  W.  Kimball,  red.  Edward  L. 
Kimball,  1982,  s.  193. 

Nogle  fakta  om  Kirkens  internationale  tidsskrift 

Et  tidsskrift  for 
hele  verden 


Marvin  K.  Gardner,  chefredaktør 


FOTO  AF  PRÆSIDENT  HINCKLEY:  CRAIG  DIMOND 


»Vi  ser  en  vidunderlig  fremtid  for 
Kirken,  skønt  vi  lever  i  en  usikker 
verden.  Hvis  vi  holder  fast  ved  vores 
værdier,  hvis  vi  vil  bygge  på  vores  arv, 


hvis  vi  vil  vandre  lydigt  for  Herren  og  Som  medlemmer  af  Kirken  har  vi 

hvis  vi  blot  vil  efterleve  evangeliet,  vil  fantastiske  ressourcer,  der  kan  hjælpe  os 

vi   blive   velsignet  på  storslåede   og  med  at  holde  fast  ved  vore  værdier  og 

herlige  måder.  vandre  i  lydighed  for  Herren.  Blandt 

Islandsk 

(Håbets  stjerne) 


Russisk  (Liahona)  Samoansk  (Liahona)  Spansk  (Liahona) 


Cebuano  (Liahona) 


Det  internationale  tidsskrift  udgives  på  31  sprog.  Den  nyeste  udgave,  som  er 
cebuano  (til  venstre),  en  filippinsk  dialekt,  begynder  med  dette  nummer. 
Stjernen  angiver  de  udgaver,  som  begyndte  at  udkomme  i  1998. 


disse  ressourcer  er  de  tidsskrifter,  som 
Kirken  udgiver.  Gennem  Kirkens  tids- 
skrifter  kan  de  levende  profeters  og 
apostles  ord  regelmæssigt  komme  ind  i 
vore  hjem,  så  de  kan  vejlede  og  inspirere 
os  og  vore  familier. 

Vi  tilskynder  alle  medlemmer  over 
hele  verden  til  at  abonnere  på  og 
bese  Kirkens  tidsskrifter.  Vi  opfordrer 
præstedømmeledere  til  at  sikre  sig,  at 
ethvert  sidste  dages  helligt  hjem  får  den 
mulighed«  (Det  Første  Præsidentskab  - 
Gordon  B.  Hinckley,  Thomas  S. 
Monson,  James  E.  Faust,  den  1.  april 
1998). 


ET  GLOBALT  TIDSSKRIFT 

Vi  her  på  redaktionskontoret  i 
Kirkens  hovedsæde  i  Salt  Lake  City 
modtager  ofte  spørgsmål  om  udgi- 
velsen af  det  internationale  tids- 
skrift.  Det  følgende  er  nogle  svar  og 
yderligere  oplysninger. 

■  Hvor  mange  sprog  udgives  det 
internationale  tidsskrift  på?  Vi  udgiver 
i  øjeblikket  tidsskriftet  på  31  sprog. 
Yderligere  sprog  vil  blive  føjet  til  i 
fremtiden. 

■  Er  indholdet  det  samme  på  alle 
sprog?  Hver  eneste  side,  bortset  fra 
lokalstoffet,   er  ens  i  alle   udgaver. 


De  rummer  de  samme  artikler, 
billeder,  illustrationer  og  fotografier. 
Lokalsiderne  består  af  artikler  om 
Kirkens  medlemmer  og  begiven- 
heder inden  for  læserens  område. 

■  Har  alle  tidsskrifterne  det 
samme  navn?  Nej,  selv  om  indholdet 
er  det  samme.  Atten  af  de  internati- 
onale tidsskrifter  hedder  Liahona  - 
et  ord  fra  Mormons  Bog,  der  betyder 
kompas  eller  vejviser.  Ti  udgaver 
hedder  noget  med  stjerne  eller  lys 
eller  lampe.  Andre  er  kendt  blandt 
de  hellige  som  »Røsten«  eller 
»Vejen«  eller  »Vennen«.  Betegnelsen 

Det  Internationale  Tidsskrift  omfatter 
dem  alle. 

■  Er  det  internationale  tidsskrift 
bare  en  oversættelse  af  Ensign?  Nej. 
Det  internationale  tidsskrift  rummer 
ikke  alle  de  artikler,  som  har  været 
trykt  i  Ensign,  New  Era  og  Friend 
(nogle  af  Kirkens  engelsksprogede 
tidsskrifter).  Men  nogle  af  vore 
artikler  er  genoptryk  fra  disse  tids- 
skrifter -  og  nogle  artikler  er  i  alle 
tidsskrifterne  samme  måned.  Andre 
artikler  trykkes  først  i  det  internatio- 
nale tidsskrift  og  bliver  måske  senere 
bragt  i  andre  tidsskrifter. 

FLERE  OPLYSNINGER 

Det  første  sidste  dages  hellige 
tidsskrift,  The  Evening  and  the 
Morning  Star,  blev  udgivet  i 
Independence  i  Missouri  i  1832  - 
to  år  efter  at  Kirken  var  blevet 
genoprettet. 

Det  første  SDH-tidsskrift  på  et 
andet  sprog  end  engelsk  blev 
udgivet  i  1846  (walisisk).  Andre 
tidlige  ikke-engelske  SDH- tidsskrifter 
begyndte  i  1851  (dansk,  fransk  og 
tysk) .  Med  tiden  kom  andre  sprog  til. 
I  1967  blev  alle  ikke-engelske  tids- 
skrifter forenet  i  en  udgivelse  på  flere 
forskellige  sprog. 

Kirken  begyndte  at  udgive  en 
engelsksproget  udgave  af  det  inter- 
nationale tidsskrift  i  1977.  Det 
engelsksprogede  Liahona  bruges  først 
og     fremmest     i     engelsktalende 


områder  uden  for  USA,  Canada, 
Storbritannien,  Australien  og  New 
Zealand.  Det  er  tilgængeligt  overalt  i 
verden. 

Nogle  sprogudgaver  udgives 
månedligt,  mens  andre  udgives 
hver  anden  måned  eller  kvartalsvis. 
Hyppigheden  af  udgivelsen  afgøres  af 
Kirkens  råd  i  Salt  Lake  City. 
Beslutningerne  bygger  på  anbefa- 
linger fra  områdepræsidentskaberne, 
antallet  af  kendte  SDH-hjem,  som 
taler  hvert  enkelt  sprog,  antallet  af 
abonnenter  og  i  hvor  stort  omfang 
der  er  oversættere  og  udgivelsesfaci- 
liteter  til  rådighed. 

Det  Første  Præsidentskabs 
Budskab  og  Besøgslærerindebud' 
skabet  udgives  hver  måned  på  63 
sprog.  Medlemmer,  der  modtager 
tidsskriftet  hver  anden  måned  eller 
hvert  kvartal,  kan  få  disse  budskaber 
fra  deres  præstedømmeledere  i  de 
måneder,  hvor  tidsskriftet  ikke 
udkommer  på  deres  sprog. 

Udover  at  blive  trykt  på  de  31 
sprog,  som  tidsskriftet  udkommer  på, 
er  disse  budskaber  tilgængelige  på 
yderligere  32  sprog  (se  rammen  på 
modstående  side). 

BESTILLING  AF  TIDSSKRIFTER 

Bestil  et  abonnement  til  dig  selv  - 
eller  forny  dit  nuværende  abonne- 
ment.  Du  kan  få  en  hvilken  som 
helst  sprogudgave  tilsendt,  uanset 
hvor  du  bor. 


Bestil  sprogudgaverne  som 
gaver,  der  kan  sendes  til  en  hvilken 
som  helst  adresse  i  verden.  Du  kan 

bestille  abonnementer  til  venner, 
familie,  nye  medlemmer  og  alle 
andre,  du  kender  -  uanset  om  de  er 
medlemmer  eller  ej.  Kirkens  tids- 
skrifter er  alle  tiders  gaver  til  bryl- 
lupper, bryllupsdage,  fødselsdage, 
højtider,  eksaminer  og  andre  særlige 
lejligheder.  Giv  gaveabonnementer 
til  biblioteker,  skoler,  hospitaler, 
lægers  og  tandlægers  venteværelser 
og  andre  offentlige  kontorer. 

Sådan  bestilles  det  internationale 
tidsskrift:  Følg  bestillingsvejled- 
ningen  på  side  1  i  hvert  nummer  - 
eller  på  den  sidste  side  af  lokalstoffet. 
Eller  tal  med  wardets  eller  grenens 
Stjernerepræsentant,  wardsassi- 

stenten,  wardssekretæren,  biskoppen 
eller  grenspræsidenten.  Eller  kontakt 
Kirkens  distributionscenter.  Nogle 
steder  er  det  ikke  muligt  at  sende  tids- 
skrifterne hjem  til  det  enkelte 
medlem.  I  disse  tilfælde  sendes  tids- 
skriftet til  wardet  eller  grenen,  som  så 
leverer  det  videre  til  personen  eller 
familien. 

SÅDAN  KAN  DU  YDE  BIDRAG 

Send  os  dine  kommentarer, 
forslag,  vidnesbyrd  og  artikler.  Vi  kan 

ikke  trykke  alt  det,  som  vi  modtager, 
men  mange  af  vores  artikler  kommer 
fra  læsere  over  hele  verden.  Skriv  til 
os  på  dit  eget  sprog  og  vedlæg  dit  fulde 

navn,  adresse,  ward  eller  gren,  stav 
eller  distrikt.  Vores  adresse,  som  altid 
står  på  side  1  af  tidsskriftet,  er 
International  Magazine,  50  East 
North  Temple,  Floor  25,  Salt  Lake 
City,  UT  84150-3223,  USA. 

Skriv  artikler  til  dine  lokalsider. 
Send  de  artikler  til  den  lokale 
adresse,  der  står  på  side  1  i  din  sprog' 
udgave  -  eller  på  den  sidste  side  af 
lokalstoffet. 

SÅDAN  FÅR  DU  GAVN 
AF  TIDSSKRIFTET 

Hvert  eksemplar  er  et  fremra- 
gende kildemateriale  til  dit  person- 
lige studium  af  evangeliet  og  til 
undervisningen  i  hjemmet. 

Hvert  nummer  indeholder 
artikler  og  aktiviteter  for  børn  og 
unge. 

Hvert  nummer  kan  hjælpe  dig  i 
din  kaldelse  i  Kirken  -  som  kilde- 


materiale til  hjemmelærerbesøg, 
kredsbesøg  og  Primarys  fællestid, 
»Vor  tids  lærdomme«  og  andre  lekti- 
oner og  taler. 

Hvert  nummer  kan  være  med 
til  at  holde  dig  informeret  om 
lokale  og  internationale  nyheder 
inden  for  Kirken.  Du  kan  læse 
artikler,  som  handler  om  dit  område. 
Du  kan  også  læse  om  begivenheder, 
der  berører  hele  Kirken  -  såsom 
præsident  Gordon  B.  Hinckleys  og 
andre  kirkelederes  råd,  rejser  og 
aktiviteter. 

Hvert  nummer  giver  dig 
mulighed  for  at  fortælle  ikke- 
medlemmer  om  evangeliet  -  og  til  at 
hjælpe  mindre  aktive  medlemmer 
med  at  genvinde  deres  vidnesbyrd. 
Vi  modtager  mange  breve  og  vidnes- 
byrd fra  hele  verden,  der  viser,  at 
Herrens  Ånd  rører  folk  gennem 
Kirkens  tidsskrifter.  □ 


§ 


Ud  over  at  blive  trykt  i  de  31 
sprogudgaver  af  tidsskriftet, 
trykkes  Budskab  fra  Det  Første 
Præsidentskab  og 
Besøgslærerindebudskabet  på 
32  andre  sprog. 

Albansk 

Arabisk 

Armensk  (Øst) 

Bislama 

Braille/blindesprog  (engelsk) 

Cambodjansk 

Kroatisk 

Estisk 

Græsk 

Haitiansk 

Hiligaynon 

Hmong 

Ilokano 

Kosraeansk 

Laotisk 

Lettisk 

Litauisk 

Maltesisk 

Marshallansk 

Mongolsk 

Motu 

Neomelanesisk 

Niueansk 

Pohnpeiansk 

Rarotongansk 

Serbisk 

Slovakisk 

Slovensk 

Tahitiansk 

Trukesisk 

Tyrkisk 

Waray 

Gyldne  spørgsmå 


Pat  Meyers 

ILLUSTRERET  AF  DILLEEN  MARSH 


Jeg  hørte  ikke  til  i  den  populære  inderkreds  i  skolen, 
så  min  vennekreds  var  mindre  end  de  fleste  andres. 
Jeg  var  så  genert,  at  jeg  for  det  meste  holdt  mig  for 
mig  selv.  Jeg  var  pinligt  genert.  Ja,  jeg  var  faktisk  så 
genert,  at  det  var  en  pine  for  mig. 

En  dag  i  en  historietime,  hvor  jeg  havde  sat  mig  ved 
mit  bord,  satte  en  anden  genert  pige  sig  ved  siden  af  mig. 
Jeg  er  sikkert  på,  at  vi  havde  talt  med  hinanden  før,  men 
jeg  kendte  hende  ikke  rigtig. 

Da  hun  lagde  sine  bøger  på  bordet,  faldt  hendes  ringbind 


på  gulvet  lige  ved  siden  af  mig.  Jeg  vendte  mig  for  at  samle 
det  op  og  fik  øje  på  ordene  Seminar  -  Jesu  Kristi  Kirke  af 
Sidste  Dages  Hellige  på  omslaget.  Jeg  bøjede  mig  ned  og  fik 
fat  i  ringbindet.  Da  jeg  rakte  det  til  hende,  sagde  jeg  forsig- 
tigt: »Nå,  går  du  i  kirke  om  lørdagen?« 

Spørgsmålet  så  ud  til  at  forvirre  hende.  »Nej.  Hvorfor 
tror  du  det?« 

Jeg  pegede  på  ringbindet.  »Der  står  Jesu  Kristi  Kirke  af 
Sidste  Dages  Hellige.  Betyder  det  ikke,  at  I  går  i  kirke  på 
den  sidste  dag  i  ugen?« 

Hun  smilede  og  fnisede  lidt.  Sa  tog  hun  en  dyb 
indånding  og  spurgte:  »Hvad  ved  du  om  mormonkirken?« 

Jeg  svarede,  som  sandt  var:  »Ikke  ret  meget.« 

Hun  trak  vejret  dybt  igen  og  spurgte:  »Kunne  du 
tænke  dig  at  vide  mere?« 

»Ja,  det  kunne  jeg  godt,«  svarede  jeg  uden  tøven. 

I  det  øjeblik  må  hendes  underkæbe  næsten  have  ramt 
gulvet.  Hendes  øjne  strålede,  og  hun  så  tydeligt  lettet  ud. 
Jeg  fandt  ud  af,  at  hun  hed  Yvonne  Anderson,  og  vi  blev 
venner.  Inden  længe  havde  vi  aftalt  en  dato,  hvor  jeg  skulle 


mødes  med  missionærerne  og  blive  undervist.  Og  senere  da 
jeg  døbt,  var  Yvonne  til  stede. 

Jeg  ved,  at  det  ringbind  ikke  faldt  på  gulvet  ved  et 
tilfælde!  Og  uanset  hvor  fjollet  mit  første  spørgsmål  må 
have  lydt,  så  var  det  gyldent.  Det  banede  vejen  for,  at  en 
genert  pige  kunne  spørge  en  anden:  »Kunne  du  tænke 
dig  at  vide  mere?« 

Den  dag  i  historietimen  blev  der  straks  knyttet  et 
bånd  mellem  os.  Takket  være  to  gyldne  spørgsmål  blev  to 
generte  piger  veninder  for  evigt.  □ 

TANKER     O 


ETABLERINGEN     AF     KIRKEN     I 


ØSTEUROPA 


Ældste  Dennis  B.  Neuenschwander  fra  De  Halvfjerds 

FOTO:  CRAIG  DIMOND,  FOTO  AF  STATUEN  AF  ENGLEN  MORONI:  RICHARD  M.  ROMNEY 


Der  er  en  guddommelig  hensigt  forbundet  med 
forkyndelsen  af  evangeliet  i  hele  verden.  Profeter  har 
længe  forkyndt,  at  Herrens  ord  skal  gennemtrænge  alle 
folkeslag  og  stammer,  tungemål  og  folk.  Abraham  fik  det 
løfte,  at  »alle  folkeslag  skal  velsigne  sig  i  dit  afkom« 
(1  Mos  22:18;  fremhævelse  tilføjet).  Nephi  »så  Guds 
Lams  kirke  ...  overalt  på  jorden«  (1  Nephi  14:12).  Og 
Herren  har  selv  udtalt:  » (Min)  røst  lyder  til  alle  menne- 
sker,  og  ingen  skal  kunne  undfly.  Der  findes  intet  øje, 
som  ikke  skal  se,  ej  heller  øre,  som  ikke  skal  høre,  ej 
heller  hjerte,  som  ikke  skal  gennembores«  (L&P  1:2). 
Evangeliets  grundfæsteise  i  Østeuropa  i  løbet  af  de  to 
sidste  årtier  er  et  tydeligt  vidnesbyrd  om  opfyldelsen 
af  disse  og  lignende  profetier.  Men 
opfyldelsen  er  ikke  fundet  sted  uden 
mange  års  forberedelse  og 
væsentlig  forandring  i  det 
politiske  klima  i 
Østeuropa.  Det  er 


heller  ikke  sket  uden  lignende  forandringer  i  Kirken. 
Det,  som  jeg  her  vil  fortælle,  er  mine  personlige  iagtta- 
gelser  i  forbindelse  med  nogle  af  begivenhederne  i  denne 
forberedelse  og  forandring.  Mellem  1975  og  1991  boede 
min  familie  og  jeg  i  Europa  i  flere  år,  hvor  jeg  virkede 
først  som  medarbejder  i  Kirkens  indsats  for  at  overføre 
kirkebøger  til  mikrofilm,  senere  som  missionspræsident 
og  endelig  som  generalautoritet. 

FORANDRINGER  I  EUROPA 

Siden  slutningen  af  anden  verdenskrig  har  mange 
mennesker  i  Østeuropa  stræbt  efter  frihed  til  at  give 
udtryk  for  deres  personlige,  politiske  og  religiøse  over- 
bevisning. Men  et  enkelt  politisk  partis  enevælde  gjorde 
det  vanskeligt  og  førte  til  farlige  politiske  konfrontati- 
oner. Folk  i  Polen,  Tjekkoslovakiet,  Ungarn  og 
Jugoslavien  befandt  sig  i  centrum  af  disse  konfronta- 
tioner. De  mest  kendte  tilfælde  af  opstande  opstod 

i  Ungarn  i  1956  og  Prag  i 
1968.  Oprør  blandt  Polens 


II 


arbejdere  i  1956,  1970  og  1976  førte  til  oprettelsen  af 
den  frie  fagforening  Solidaritet  i  december  1980. 

Disse  udtryk  for  politisk  oprør  kulminerede  i 
Ungarn  i  1989.  Den  første  maj  1989  begyndte 
Ungarn  at  fjerne  sine  pigtrådshegn  langs  grænsen  til 
Østrig  og  tillade  østtyske  borgere  at  køre  ind  i 
Østrig.  Den  10.  september  havde  flere  end 
100.000  borgere  forladt  DDR  og  var  rejst  til 
Vesteuropa. 

Min  familie  og  jeg  boede  i  Wien  i  Østrig  på  det 
tidspunkt.  Hver  eneste  aften  bragte 
tv's  nyhedsudsendelser  beretninger 
om  den  begejstrede  velkomst  som 
borgerne  fra  DDR  fik,  når  de 
kørte     ind     i     Østrig.     Og 
sammen  med  dem  kom  unga- 
rerne. Vejene  til  og  fra  Wien 
vrimlede  med  ungarer,  der  nu 
kunne    rejse    frit.    Mange 
kom  for  at  se  Østrig  for 
første  gang  for  derefter  at 

vende  hjem.  Andre  valgte  at  blive  og  nyde  godt  af  de 
liberale  asyllove.  Atter  andre  kom  for  at  købe  forbrugs- 
goder, som  de  ikke  kunne  få  derhjemme.  Det  var  et 
hyppigt  syn  at  se  vaskemaskiner,  køleskabe  og  andre 
maskiner  bundet  til  tagene  af  de  biler,  som  var  på  vej 
tilbage  til  Ungarn. 

Det  mest  synlige  resultat  af  grænsernes  fald  var  selve 
Berlinmurens  fald.  Selvom  muren  kun  omgav  den 
sovjetiske  sektor  af  Berlin,  var  den  symbol  på  et  lukket 
politisk  og  økonomisk  system  i  hele  Østeuropa. 
Åbningen  af  muren  natten  mellem  den  9.  og  10. 
november  1989  var  symbol  på  åbningen  i  hele 
Østeuropa. 

Herunder:  Som  et  eksempel  på  Kirkens  stigende  anse- 
else i  Østeuropa  ses  Mormon  Tabernakelkoret  her  på 
Den  Røde  Plads  i  Moskva  under  deres  turne  i  juni  1 991 . 
Modstående  side,  øverst:  En  statue  af  englen 
Moroni  udført  af  Valerij  Velichko  fra  Ukraine 
synes  at  indvarsle  evangeliets  fremmarch  i  de 
lande,  som  engang  blev  nægtet  religionsfrihed. 

En  ny  tilværelse  gryede  også  andre  steder  i  Østeuropa. 
Blot  to  uger  efter  Berlinmurens  nedrivning  i  november 
kom  flere  tusinde  tjekker  og  slovakker  til  Wien.  Der  blev 
indrettet  særlige  parkeringspladser  uden  for  byen  for  at 
gøre  plads  for  de  flere  hundrede  busser,  som  kom  fra 
Tjekkoslovakiet.  Der  herskede  feststemning  i  byen. 
Skilte  på  ungarsk  og  tjekkisk  dukkede  op  i  flere  butiks- 
vinduer. 

Mens  disse  begivenheder  udspillede  sig,  fik  folk  i  hele 
Østeuropa  friere  adgang  til  fjernsyn,  aviser  og  nyhedsma- 
gasiner, for  slet  ikke  at  tale  om  den  personlige  kontakt 
med  vestlige  forretningsfolk  og  andre.  Det  håb,  som  disse 
nye  kontakter  vakte,  skabte  en  selvsikkerhed  og  rast- 
løshed, som  ikke  kunne  kvæles.  Den  politiske  splittelse 
mellem  Øst  og  Vest  gennemgik  fundamentale  ændringer. 

En  væsentlig  bidragyder  til  disse  ændringer  var  faktisk 
Moskva  selv.  I  1987  havde  Mikhail  Gorbatjov  iværksat 
sin  politik,  der  omfattede  glasnost  (åbenhed)  og  pere- 
strojka (omstrukturering).  Begreberne  var  udtryk  for  en 
holdningsændring,  som  havde  ulmet  blandt  folk  i 
Østeuropa  i  årevis.  Og  denne  holdningsændring  vandt 
genklang  hos  statslige  embedsmænd,  som  i  stadig  højere 
grad  havde  sympati  for  befolkningens  ønske  om  større 
personlig  frihed,  deriblandt  religionsfrihed. 

EN  FORBEREDELSENS  TID  FOR  KIRKEN 

Præcis  som  de  politiske  begivenheder  i  1989  fandt 
sted  efter  mange  års  forberedelse,  var  det  samme 
tilfældet  med  evangeliets  forkyndelse  der.  Kirken  var 
ikke  ny  i  den  del  af  verden.  På  et  tidligere  tidspunkt  og 
under  et  andet  politisk  system  havde  missionærerne 


virket  effektivt  i  Østeuropa,  og  generalautoriteter,  forret- 
ningsfolk og  akademikere  havde  ofte  kontakt  med 
lederne  der.  Men  Kirkens  manglende  officielle  tilstede- 
værelse satte  sine  spor.  I  1975  var  der,  med  undtagelse  af 
Østtyskland,  kun  ringe  kirkeaktivitet  i  Østeuropa. 

Der  var  en  håndfuld  trofaste  medlemmer  af  Kirken  i 
Tjekkoslovakiet.1 1  det  nuværende  Polen  og  det  tidligere 
Sovjetunionen  havde  mange  missionærer  tidligere  virket 
med  stor  succes,  selvom  det  næsten  udelukkende  var 
blandt  den  tysktalende  del  af  befolkningen.  Men  i 
midten  af  1970erne  var  de  fleste  af  disse  medlemmer 
enten  døde  eller  flyttet  til  Vesttyskland.  Der  var  ikke 
meget  tilbage  af  frugterne  fra  tidligere  missionering  i  det 
østlige  Ungarn  og  det  vestlige  Rumænien. 

Polske  Marianna  Glownia  er  en  enkelt  repræsentant 
for  de  medlemmer,  som  kæmpede  gennem  denne  vanske- 
lige tid.  Under  den  anden  verdenskrig  var  hun  og  hendes 
mand  aktive  i  modstandsbevægelsen  mod  den  nazistiske 
besættelse,  og  de  blev  fanget.  Både  hendes  mand  og 
hendes  barn  blev  dræbt.  Hun  overlevede,  men  de  brutale 
forhør  kostede  hende  brækkede  håndled  og  ankler.  Da 
hun  ikke  fik  bruddene  behandlet,  voksede  de  forkert 
sammen  og  gjorde  hende  handicappet.  Det  var  kun  med 
store  vanskeligheder,  at  hun  kunne  gå,  og  hun  blev 
afhængig  af  sine  naboers  hjælp. 

Da  hun  blev  medlem  af  Jesu  Kristi  Kirke  af  Sidste 
Dages  Hellige  i  1958,  fortalte  repræsentanter  for  et  andet 
trossamfund,  at  de  ville  tage  sig  af  hende  resten  af  hendes 
liv,  hvis  hun  blot  ville  afsværge  sin  tro.  Da  jeg  besøgte 
hende  i  1981,  så  hun  på  mig  og  min  ledsager  Matthew 
Czliembronowicz  og  sagde:  »Brødre,  I  skal  vide,  at  jeg 

Fra  venstre:  Indvielsen  af  templet  i  Freiberg  i 
Østtyskland  i  juni  1985;  i  oktober  1988  fik 
Kirkens  ledere  (deriblandt  præsident  Thomas  S. 
Monson  og  ældste  Russell  M.  Nelson)  tilladelse  til 
at  sende  missionærer  til  DDR;  et  år  og  en  måned 
senere  faldt  Berlinmuren;  medlemmer  fra 
Armenien  besøger  templet  i  Freiberg  i  Tyskland. 
Baggrund:  Berlinmuren. 

aldrig  har  afsværget  min  tro.«  På  grund  af  den  vanskelige 
situationer  hun  befandt  sig  i,  havde  hun  mistet 
kontakten  med  Kirken,  men  ikke  med  Herren. 

Og  hverken  Herren  eller  hans  kirke  havde  glemt 
hende  eller  andre  som  hun.  Stilfærdigt  og  tålmodigt 
arbejdede  begge  parter  på  at  forberede  vejen  til  den  dag, 
da  Kirkens  fulde  ressourcer  kunne  vende  tilbage  til 
Østeuropa. 

NYE  VENNER 

En  af  Herrens  mest  effektive  ambassadører  var 
Kirkens  mikrofilmprojekt.  I  1957  anmodede  Ungarn 
Genealogisk  Afdeling  (nu  Slægtshistorisk  Afdeling)  om 
hjælp  til  at  få  bevaret  sine  optegnelser.2  Få  år  senere 
fulgte  Polen  Ungarns  eksempel,  og  ældste  Alvin  R.  Dyer, 


der  var  missionspræsident  i  Europa,  indledte  forhand- 
linger i  1962.3 1  1968  var  man  nået  frem  til  en  aftale,  og 
kort  efter  begyndte  man  at  mikrofilme  optegnelserne. 
Dette  mikrofilmprojekt  vandt  Kirken  en  del  indflydelses- 
rige venner,  som  blev  værdifulde  talsmænd,  da  Kirken 
havde  brug  for  deres  hjælp. 

Det,  der  gjorde  dette  projekt  så  effektivt,  var  den 
mulighed,  som  det  åbnede  for,  at  medlemmer  af  Kirken 
kunne  blive  venner  med  fordomsfrie  mennesker  bag 
Jerntæppet.  I  1975  besøgte  jeg  Kiev  i  Ukraine,  som 
deltager  i  en  rundbordsdiskussion  om  arkiver.  Efter  et 
arrangement,  som  blev  afholdt  uden  for  byen,  steg  alle 
deltagerne  om  bord  i  en  bus  for  at  køre  den  lange  vej 
tilbage  til  Kiev.  En  af  konferencens  tolke  sad  ved  siden  af 
mig.  Eftersom  det  var  meget  sent,  faldt  de  fleste  hurtigt  i 
søvn.  På  det  tidspunkt  vendte  han  sig  mod  mig  og 
spurgte,  om  jeg  var  mormon. 

Hans  spørgsmål  kom  helt  bag  på  mig.  Hvem  i 
Østeuropa  i  1975  kunne  vide  noget  om  Kirken  og  oven  i 
købet  være  modig  nok  til  at  stille  spørgsmål?  Jeg  spurgte 
ham,  hvad  der  fik  ham  til  at  spørge  om  det.  Han  sagde, 
at  han  havde  truffet  et  medlem  af  Kirken  engang  ved  en 
konference.  Han  havde  iagttaget  mig,  og  det  havde 
mindet  ham  om  hans  gamle  bekendt.  Vi  tilbragte  flere 
aftener  med  berigende  samtaler. 

Jeg  ved  ikke,  hvem  det  medlem  af  Kirken  var,  men 
hans  eksempel  havde  gjort  et  varigt  indtryk  på  denne 
mand.  De  enkelte  medlemmer  af  Kirken  kan  ved  deres 
personlige  eksempel  introducere  Kirken  længe  før  den 
officielt  oprettes. 

Andre  personlige  kontakter  opstod,  da  fagfolk  ydede 
professionel  hjælp.  Nogle  af  de  vigtigste  kontakter  blev 

skabt  af  Kirkens  jurister.  De  omfattende  politiske 
omvæltninger  i  Østeuropa  skabte  krise  på  det  juridiske 
område.  Regeringerne  havde  brug  for  hjælp  til  at  fortolke 
den  gældende  lovgivning  og  udarbejde  nye  love.  Værdien 
af  Kirkens  juridiske  assistance  i  de  formative  år  kan 

næppe  overvurderes. 

De  missionærægtepar,   som 

Hev    kaldet    til    at   virke    i 

Østeuropa,  ydede  også  uvur- 

lerlige  bidrag.  Den  tjeneste, 

jm  de  ydede,  var  lige  så 

f  »rskelligartet,  som  den  var 

aeffektiv   Fra  humanitær 


hjælp  til  fjerntliggende  russiske  fængsler  til  undervisning 
af  læger  i  Rumænien,  fra  oprettelsen  af  Kirkens 
Uddannelses  Systems  programmer  til  oversættelsen  af 
Kirkens  materialer  -  intet  af  det  storslåede  arbejde,  som 
Kirken  har  udført  i  Østeuropa  kunne  have  været  klaret 
uden  disse  missionærægtepars  indsats.  De  knyttede 
venskaber  og  opnåede  erfaringer,  som  blev  en  uvurderlig 
hjælp  senere  hen. 

Men  der  kan  ikke  ydes  disse  pionerer  nogen  større 
hyldest  end  at  rose  deres  eksempel  og  urokkelige  tro 
under  vanskelige  omstændigheder.  Perioden  fra  midten 
af  halvfjerdserne  til  begyndelsen  af  firserne  var  en  farlig 
tid  at  beskæftige  sig  med  religiøse  anliggender  i 
Østeuropa,  og  missionærerne  blev  til  tider  visiteret  og 
chikaneret  på  anden  vis. 

Brigham  Young  Universitys  Lamanite  Generation, 
til  venstre  og  herunder,  gæstede  Bulgarien, 
Tjekkoslovakiet,  Tyskland  og  Jugoslavien  i  1991.  Som 
det  har  været  tilfældet  med  andre  SDH-musikgrupper 
knyttede  disse  unge  dansere  mange  nye  venskaber. 

1  september  1 995  var  Kirken  vært  for  et  uddannelses- 
seminar  for  russiske  mikrofilmfotografer  i 
Petrozavodsk.  Seminaret  omfattede  et  besøg  til  denne 
kirke  på  den  nærliggende  ø  Kizhi.  Mikrofilmprojektet 
åbnede  mange  døre  for  Kirken  i  Østeuropa. 


gjorde  så  dybt  indtryk  på  dem,  at  alle  stoppede  op  og 
satte  sig  ærbødigt  på  scenen. 

Den  oplevelse  og  andre  som  den  har  overbevist  mig 
om,  at  Ånden  ikke  kender  til  grænser.  Den  har  ikke 
brug  for  visum  for  at  overskride  grænser  og  røre  menne- 
skers hjerter.  Herren  virkede  der,  længe  før  Kirken  var  i 
stand  til  at  sende  missionærer  tilbage  til  landene  i 
Østeuropa. 


z 
~) 
O 


I 

o 


S 

z  -j 

<C  LU 

^  al 

E2  m 

<  Uj 

O  3 

z  J 

u_  °^ 

°-  O 


et: 


Disse  ægtepar  var  lærere,  og  hvor  de  havde  mulighed 
for  det,  forkyndte  de  evangeliets  principper.  Ofte  gav  de 
nye  og  uerfarne  kirkemedlemmer  en  værdifuld  undervis- 
ning i  lederskab.  Men  den  væsentligste  undervisning, 
som  disse  par  ydede,  var  ved  deres  eksempel.  De  havde 
en  smittende  tiltro  til  fremtiden,  og  deres  kærlighed  til 
hinanden  gav  Kirkens  medlemmer  et  varigt  eksempel  til 
efterlevelse.  Den  tid  vil  endnu  komme,  da  vi  vil  se  de 
fulde  frugter  af  deres  eksempel  blandt  sidste  dages  hellige 
i  Østeuropa,  som  med  deres  egen  hengivenhed  vil  give 
arven  videre  til  andre. 

Nogle  af  de  bedste  ambassadører  for  Kirken  var  dem, 
der  fremviste  deres  talenter  som  kunstnere.  Jeg  husker 
engang  i  Bulgarien  i  1991,  hvor  Brigham  Young 
Universitys  Lamanite  Generation  (som  nu  hedder  Livfng 
Legends)  kom  til  Sofia.  Disse  sangere  og  dansere  optrådte 
i  et  stort  kulturcenter  for  5000  tilskuere,  deriblandt  et  stort 
antal  børn.  Mange  indflydelsesrige  personer  var  til  stede, 
ja,  faktisk  sad  sundhedsministeren  lige  ved  siden  af  mig. 

Da  gruppens  traditionelle  optræden  var  forbi,  styrtede 
børnene,  grebet  af  kærlighed  til  de  optrædende,  op  på 
scenen.  Og  sundhedsministeren  var  lige  i  hælene  på 
dem.  Han  for  op  fra  sin  plads,  hurtigere  end  jeg  kunne  nå 
at  rejse  mig  fra  min. 

Da  børnene  nærmede  sig,  begyndte  Lamanite 
Generation  at  synge  »Jeg  er  Guds  kære  barn«. 
Bulgarerne  havde  aldrig  hørt  den  sang  før,  men  den 


»DET  USANDSYNLIGES  MESTER« 

Missioneringen  begyndte  i  disse  områder  i  1972,  da 
Kirken  organiserede  Den  Internationale  Mission  for  at 
betjene  medlemmer  i  områder  af  verden,  hvor  der  ikke 
var  organiserede  stave  eller  missioner.  En  af  den  missions 
opgaver  var  at  undersøge  muligheden  for  at  forkynde 
evangeliet  i  de  områder.  Blandt  dem,  der  virkede  trofast 
i  dette  opsøgende  arbejde  i  Østeuropa  som  udgik  fra 
kontoret  i  Østrig,  var  Gustav  Salik,  Glen  Warner  og  hans 
hustru  Renée,  Edwin  Morrell,  Spencer  J.  Condie  (der  i 
dag  er  halvfjerdser)  og  Johann  Wondra. 

Op  igennem  firserne  knyttede  ældste  Russell  M.  Nelson 
fra  De  Tolv  Apostles  Kvorum  og  ældste  Hans  B.  Ringger 
flere  kontakter  med  embedsmænd  i  Østeuropa4  efter  den 
indledende  indsats,  som  ældste  Thomas  S.  Monson  havde 
påbegyndt  som  medlem  af  De  Tolv  Apostles  Kvorum  i 
tresserne.  Som  følge  af  deres  kontakter  kom  der  skred  i 
missioneringen  i  flere  østeuropæiske  lande. 

I  juli  1987  ankom  jeg  til  Wien  for  at  præsidere  over 
den  nyligt  oprettede  Wien  Øst  Mission  i  Østrig. 
Missionen  begyndte  med  34  missionærer,  hvoraf  de  22 
virkede  i  Østeuropa.  De  bestod  otte  ægtepar  og  seks 
ældster.  På  grund  af  de  politiske  forandringer  over  hele 
Østeuropa  og  virkningen  af  de  mange  apostelbesøg 
syntes  det  muligt,  at  man  ville  kunne  opnå  store  resul- 
tater. Men  som  ny  missionspræsident  var  jeg  usikker  på, 
om  jeg  kunne  gå  i  gang  med  en  egentlig  missionering. 


OKTOBER       1998 

43 


Da  ældste  Russell  M.  Nelson  besøgte  os  kort  efter  min 
ankomst,  spurgte  jeg  ham,  hvad  Brødrene  forventede. 
Skulle  vi  begynde  at  missionere  åbent,  selvom  en  sådan 
indsats  på  det  tidspunkt  syntes  virkningsløs? 

Ældste  Nelson  lagde  hænderne  på  mine  skuldre  og 
sagde:  »Herren  er  det  usandsynliges  mester,  og  han 
forventer  det  umulige.« 

Efter  at  have  hørt  det  følte  jeg,  at  vi  kunne  gøre  frem- 
skridt. Vi  opdagede  hurtigt,  at  evangeliet  har  en  lys  og 
vidunderlig  indvirkning  på  østeuropæernes  sind.  Læren 
om  templet  og  familieforhold,  det  håb,  som  evangeliet 
bringer,  forbedringen  af  folks  vilkår,  tanken  om  at  hjælpe 
andre,  forståelsen  af,  at  livet  rummer  mere  end  det  rent 
verdslige  var  alle  aspekter,  som  vandt  genklang.  Især  de 
unge,  der  udelukkende  har  levet  i  et  materialistisk 
samfund,  forstod  intuitivt,  at  materialisme  ikke  er 
lykken.  De  hungrer  efter  åndelig  næring. 

En  kold  dag  i  januar  besøgte  jeg  en  gren,  der  holdt 
møde  i  en  lille  etværelses -børnehave  i  Bulgarien.  Mødet 
var  allerede  begyndt,  og  da  vi  nåede  frem  til  mødesalen, 
opdagede  vi,  at  alle  mændene  stod  i  en  rundkreds  ude  i 
sneen.  Vi  spurgte:  »Hvad  laver  I  herude?« 

De  svarede:  »Søstrene  skal  være  indendørs  med 
børnene,  så  vi  holder  præstedømmemøde  herude.« 

De  mennesker,  der  slutter  sig  til  Kirken  i  Østeuropa, 
er  åndeligtsindede  mennesker.  De  elsker  evangeliet,  og 
de  elsker  den  fællesskabsfølelse,  som  Kirken  giver  dem. 
De  elsker  hinanden. 


Missionærer  og  omvendte,  med  uret,  fra  venstre: 
Sebestén  Matild  og  Lajos  fra  Pécs  i  Ungarn;  missions- 
præsident  Richard  Winder  og  hans  hustru  Barbara  i 
Prag  i  Tjekkoslovakiet  i  1990  sammen  med  to  missio- 
nærer; den  første  gruppe  fuldtidsmissionærer,  der 
blev  sendt  til  Østtyskland,  ses  her  kort  efter  deres 
ankomst  til  Østberlin  den  30.  marts  1989  sammen 
med  missionspræsident  Wolfgang  H.  Paul  fra  Dresden 
Missionen  i  Tyskland  (bageste  række  til  venstre), 
stavspræsident  Manfred  Shiitze  fra  Leipzig  Stav  i 
Tyskland  (bageste  række  til  højre),  og  søster  og  bror 
Hans  Schult  fra  Østberlin  Ward  (forreste  række  til 
venstre);  Anton  Skripko  (til  venstre),  den  første  russer, 
der  udførte  en  mission,  og  hans  hjemmelærerkam- 
merat  besøger  Juri  Terebenin  (til  højre),  en  af  de 
første  russere,  der  blev  omvendt  til  Kirken.  Baggrund: 
En  dåb  i  Letland. 

Oprettelsen  af  en  mission  i  Østtyskland  havde  stor 
betydning  for  Kirkens  øgede  missionsindsats  i  Østeuropa. 
I  oktober  1988  mødtes  præsident  Monson,  ældste 
Nelson,  ældste  Ringger  og  flere  andre  præstedømmele- 
dere med  formand  Erich  Honecker  for  at  anmode  om 
tilladelse  til  at  missionærer  kunne  forkynde  i  Østtyskland 
~  og  til  at  missionærer  kunne  blive  kaldet  fra  Østtyskland 
til  at  virke  andre  steder. 

Ved  indledningen  af  mødet  sagde  formand  Honecker: 
»Vi  ved,  at  medlemmer  af  jeres  kirke  tror  på  arbejdets 

værdi,  det  har  I  bevist.  Vi  ved,  at  I  tror  på  familien,  det 
har  I  vist  os.  Vi  ved,  at  I  er  gode  samfundsborgere  i  de 
lande,  hvor  I  bor,  det  har  vi  iagttaget.  Ordet  er  jeres.  Sig, 
hvad  I  ønsker.« 

Præsident  Monsons  indlæg  var  meget  enkelt,  direkte 
og  effektivt.  Tilladelsen  blev  opnået,  og  den  30.  marts 
1989  rejste  de  første  missionærer  i  50  år  ind  i  landet  og 
begyndte  at  forkynde  evangeliet.  To  meneder  senere    , 


rejste  de  to  første  missionærer  kaldet  fra  DDR  ud  for  at 
tjene  uden  for  deres  eget  land.5 

Da  Berlinmuren  faldt  i  november  1989,  havde  Kirken 
allerede  sikret  sig  et  solidt  fundament  i  Østeuropa.  54 
missionærer  virkede  der  og  i  Grækenland.  På  det  tids- 
punkt var  Kirken  også  blevet  officielt  anerkendt  i  Polen 
(maj  1977),  Jugoslavien  (oktober  1985)  ogJUngarn  (juni 
1988).  Man  var  i  færd  med  at  opføre  en  kirkebygning  i 

Til  venstre:  Matthew  Cziembronowicz,  præsident 
Spencer  W.  Kimball  og  hans  hustru  Camilla,  Marion 
Cziembronowicz  og  Fryderyk  Czerwinski  står  i  De 
Saksiske  Haver  i  Warszawa  i  Polen  nær  det  sted, 
hvor  præsident  Kimball  indviede  Polen  til  evangel- 
iets forkyndelse  den  24.  august  1 977.  Matthew  og 
Marion  virkede  som  missionærægtepar  i  Polen  fra 
1977-1979.  I  maj  1977  underskrev  Fryderyk  de  offi- 
cielle papirer,  som  gav  Kirken  officiel  anerkendelse 
i  Polen,  f  midten:  Søster  Evgenia,  et  trofast  medlem 
fra  Kiev  i  Ukraine.  Til  højre:  Seminar-  og  institutaf- 
slutning for  elever  i  Ukraine  i  1996. 

Warszawa,  og  man  havde  købt  og  indviet  en  bygning  i 
Budapest. 

I  oktober  1989  blev  ansvaret  for  den  spirende  Kirke  i  det 
nordlige  Rusland  og  de  baltiske  lande  overført  fra  Wien  Øst 
Missionen  til  missionen  i  Helsinki  i  Finland.  Dette  histo- 
riske skridt  førte  til  en  øget  opmærksomhed  rettet  mod 
Rusland,  Ukraine,  Bulgarien  og  Rumænien.  Inden  året  var 
omme,  var  der  missionærer  i  hvert  af  disse  lande. 

Andre  østeuropæiske  lande  fulgte  snart  trop.  Den  1. 
marts  1990  anerkendte  Tjekkoslovakiet  Kirken,  og  de 
ældster,  der  ankom  til  landet  den  2.  maj,  blev  varmt 
modtaget  af  Kirkens  medlemmer,  der  i  mere  end  40  år 
havde  bedt  om,  at  de  måtte  vende  tilbage. 

I  juli  1990  blev  fem  nye  missioner  dannet.  Warszawa 
Missionen  i  Polen,  Prag  Missionen  i  Tjekkoslovakiet, 
Budapest  Missionen  i  Ungarn  og  Athen  Missionen  i 
Grækenland.  Moskva,  som  havde  været  en  del  af  Østrig 
Øst  Missionen,  og  Leningrad,  der  blev  betjent  fra 
Helsinki,  dannede  den  femte  mission,  nemlig  Helsinki 


Øst  Mission.  I  juli  1991  var  der  også  blev  oprettet  missi- 
oner i  Bulgarien,  Ukraine  og  Rusland. 

EN  STRÅLENDE  FREMTID 

Den  vigtigste  milepæl  for  Kirken  i  Østeuropa  i  disse  år 
var  indvielsen  af  templet  i  Østtyskland.  I  1978  besluttede 
regeringen  i  DDR,  at  man  ikke  længere  ville  udstede 
visum  til  sidste  dages  hellige,  der  ønskede  at  besøge 
templet  i  Schweiz.  Kirken  gjorde  alt,  hvad  den  kunne, 
men  regeringen  ville  ikke  give  sig.  Medlemmerne 
begyndte  at  faste  og  bede  om  guddommelig  hjælp. 

Så  en  dag  mødtes  ældste  Thomas  S.  Monson  fra  De 
Tolv  Apostles  Kvorum  med  ledere  fra  regeringen.  De 
kom  med  et  enkelt  forslag:  Hvorfor  ikke  bygge  et  tempel 
her  i  DDR?  Man  købte  en  grund  i  Freiberg,  og  byggeriet 
begyndte  i  1983.  Templet  blev  indviet  to  år  senere,  den 
29.  juni  1985.6 

Templets  indflydelse  syntes  at  gennemtrænge 
Østtyskland,  så  hjerter  blev  blødgjort  og  vejen  blev  banet 
for  de  dramatiske  forandringer,  som  fandt  sted  i  hele 
Østeuropa  i  slutningen  af  firserne.  En  indflydelse  fra 
Kirkens  templer  vedblev  med  at  være  mærkbar  i  alle 
disse  lande. 

Jeg  forudser  en  strålende  fremtid  for  Østeuropas 
lande.  De  gennemgår  næsten  alle  vanskelige  tider.  Men 
der  sker  positive  fremskridt.  Og  midt  i  forandringerne 
vokser  Kirken  og  dens  medlemmer  i  anseelse,  selvsik- 
kerhed og  håb. 

1 1996,  kort  før  jeg  vendte  tilbage  til  USA,  rejste  jeg  til 
Moskva  for  at  tage  afsked  med  en  del  mennesker,  som  jeg 
havde  arbejdet  sammen  med  der.  Det  var  en  tid  med  stor 
usikkerhed  med  hensyn  til  den  politiske   situation  i 

Rusland.  Blandt  de  mennesker,  jeg  traf,  var  en  søster,  som 
spurgte:  »Hvordan  skal  det  gå  vores  land?« 

Jeg  fortalte  hende,  at  jeg  ikke  kunne  tale  som  politiker, 
men  som  en  af  Kirkens  generalautoriteter. 

»Hvad  kan  du  så  fortælle  os  som  generalautoritet?« 
spurgte  hun.  »Hvordan  skal  det  gå  os?« 

Jeg  sagde:  »Herren  beskytter  og  beriger  landene  i 
overensstemmelse  med  de  få  trofastes  tro.  Herren  vil  ikke 
tillade,  at  Kirken  falder  bort,  eller  at  lande  bliver 
omstyrtet,  så  længe  de  sidste  dages  hellige  efterlever 
deres  religion.« 

Det  kan  måske  lyde  egocentrisk  i  nogle  ører,  men  jeg 
tror  på,  at  det  er  sandt.  Hvis  sidste  dages  hellige  i 
Rusland,  Ukraine  og  andre  steder  ønsker,  at  deres  lande 
skal  nyde  fremgang,  er  det  bedste  de  kan  gøre  at  være 
trofaste. 


En  gruppe  tjekkoslovakiske  hellige,  til  venstre, 
mødes  med  besøgende  ledere  (i  anden  række  fra 
venstre):  Søster  LeAnn  Neuenschwander,  søster 
Krejci,  søster  Colleen  Asay,  ældste  Carlos  E.  Asay 
og  Jiri  Snederfler.  I  midten:  Charone  Smith  holder 
et  spædbarn  i  et  albansk  børnehjem.  Hun  og 
hendes  mand  Thales  og  et  andet  missionæræg- 
tepar var  de  første  SDH-missionærer,  som  kom  til 
Albanien.  Til  højre:  (Fra  venstre)  Ældste  Dennis  B. 
Neuenschwander,  ældste  Dallin  H.  Oaks  og 
ældste  Hans  B.  Ringger  ses  her  sammen  med 
Morris  og  Annetta  Mower,  de  første  missionærer  i 
Bulgarien. 

Det  illustreres  af  en  oplevelse,  som  ældste  Thomas 
S.  Monson  havde  i  Østtyskland  i  1968.  Det  var  hans 
første  besøg,  og  der  var  endnu  ikke  oprettet  diploma- 
tiske  forbindelser.    Ingen   i   regeringen  forstod 
Ifindrn]  Kirkens  mission  eller  stolede  på  dens 
pålidelighed. 

Ældste  Monson  rejste  til  Gorlitz  for  at  mødes 

med  de  hellige  der.  Han  kom  med  sorgfuldt 

hjerte,  fordi  han  vidste,  at  medlemmerne  der 

ikke  nød  de  velsignelser,  som  kommer  af  at 

I  1 991  lejede  Kirken  den  nederste 
etage  i  dette  kulturcenter  i  Sofia,  som 
dermed  blev  den  første  bygning  i 
Bulgarien,  der  blev  anvendt  til  at 
afholde  sidste  dages  hellige  møder  i. 
Fra  venstre:  Ældste  Bryon  Meyer,  søster 
Laura  Karren  og  ældste  Chris  Elggren. 


tilhøre  en  stav.  Der  var  ingen  patriark,  ingen  ward,  som 
kunne  tilbyde  Kirkens  fulde  program  og  intet  tempel.  Og 
alligevel  fyldte  de  salen  med  deres  tro  på  Herren.  Da 
ældste  Monson  rejste  sig  for  at  tale  til  forsamlingen, 
tilskyndede  Anden  ham  til  at  give  dem  et  løfte:  »Hvis  I 
vil  forblive  oprigtige  og  trofaste  mod  Herrens  befalinger, 
vil  I  kunne  opnå  de  samme  velsignelser,  som  medlemmer 
af  Kirken  i  andre  lande  nyder.« 

Da  han  kom  hjem  på  sit  hotelværelse  den  aften,  slog 
dybden  af  hans  ord  ham.  Han  knælede  og  tryglede 
Herren  om  at  indfri  det  løfte,  som  han  havde  følt  sig 
tilskyndet  til  at  afgive.  Mens  han  bad,  genlød  hans  sind 
af  ordene  fra  Salmernes  Bog:  »Stands,  og  forstå,  at  jeg  er 
Gud«(S146:10).7 

I  dag,  bare  30  år  senere,  er  Tyskland  blevet  genforenet 
under  en  demokratisk  regering,  landet  har  to  templer,  og 
de  hellige  er  organiseret  i  14  stave. 


Mens  vi  udtrykker  bekymringer  over  den  usikre  situa- 
tion, kan  vi  dog  være  sikre  på,  at  Herren  i  den  sidste 
ende  vil  vende  alt  til  bedste  for  de  retskafne  hellige  og 
velsigne  de  lande,  som  de  bor  i.  □ 

ofUtah,  1894-1994,  1995,  s.  255. 

Genopbygningens  symboler,  til  venstre:  Interiøret  fra 
Kirkens  bygning  i  Gydr  i  Ungarn.  Herunder:  Bag 

Gunter  Schultze  fra  Dresden  i  Tyskland  hæver  nye 
bygninger  sig  i  en  by,  der  næsten  blev 

udslettet  af  krig  og  forsømmelse.  I  modsæt- 
ning til  de  fleste  andre  byer  i  Østeuropa 
har  Dresden  haft  en  enhed  af  Kirken 
uafbrudt  siden  1 855. 


»Gennem  Kirkens 
tidsskrifter  kan  de  lev- 
ende profeters  og  apos- 
tles ord  regelmæssigt 
komme  ind  i  vore  hjem, 
så  de  kan  vejlede  og  in- 
spirere os  og  vore  fami- 
lier. Vi  tilskynder  alle 
medlemmer  over  hele 

verden  til  at 

abonnere  på  og  læse 

Kirkens  tidsskrifter« 

-  Det  Første 

Præsidentskab 

Se  »Et  tidsskrift  for 

hele  verden«, 

side  32. 

